text:
BB而家趴係度, 兩隻手撐得比之前高左! 不過個衰豬好懶架! 成日都唔用力! 明明識得轉身 (背向天轉為面向天), 又唔肯郁!
好早之前買落個毛毛蟲公仔搖鈴, 前幾日佢都開始玩啦! PAPA拎住係佢面前, 佢就用手想捉個公仔咁, 識得分邊隻手近d, 用邊隻手去拎! 仲識得搖隻公仔添! 雖然控制得唔係幾好, 但識得搖已經好叻叻啦!! PAPA發現佢隻右手控制得比較好, 左手爭少少.
阿B而家愈來愈勁! 明明打直訓係度, 郁下郁下就變左90度轉! 變左打橫!! 又好鐘意打側身訓著覺…
呢兩日又開始學左新好好玩既野, 就係自己捉住條紗巾! 所以條巾就成日都會俾佢拎開左….
佢而家講野唔同左! 發出既聲音多左好多種!
每次用雙腳企係度就會出現”CHOK樣”! 仲會望住其他人得斥地笑!!
每次隻手拎到任何野, 都會拎埋口邊想咬!!
由於尋日我諗到D野…係一個應該幾好WORK既IDEA! 所以下午就即刻出去圖書館借書, 仲借左三隻碟俾BB聽.
可惜只有一隻係較為這合佢! 就係講故事果隻, 有三種語言, 我一直都好想買俾BB聽.另外兩隻係可以玩既多媒體光碟, 但就唔係我想要果種……如果BB將來再大D再借返黎就差唔多! 因為都幾得意! 第時一定要記得好好利用呢D資源啊!!!
而家阿B幾乎每次眼訓都要扭計, 通常都係扭兩扭 (雖然時間有時會耐D) 就會自己訓著, 所以我盡量都唔會理佢, 等佢知道眼訓要訓覺係自己做既事, 而唔係要人抱佢哄佢訓!
不過, 有時真係完全唔知佢咩事, 突然間可以喊得好勁! 有時仲會喊到失控, 明明係好肚餓要飲奶, 可能因為我俾佢飲左兩啖就拎開, 佢就會狂喊, 仲要收唔到聲咁, 俾返支奶佢都唔肯飲, 好似唔知道自己係因為想飲奶而喊…變左係為左喊而喊!!


c: text/html

text:
令已經好抵嘅婚紗更加抵!
今日有個令我非常,非常興奮嘅驚喜,令我超忙都要抽時間去紀錄一下!
之前有提過我婚禮當日條婚紗會喺 dressilyme.com 度訂.雖然佢地係內地嘅廠,但佢地專門接美國訂單,所以 PayPal 係一個唔少得嘅 payment option. 當然 PayPal 亦係喺呢個情況下我最 prefer 嘅付款方法. 至於我點解會 prefer 用 PayPal 就要由我個網上商店 chocolate-circle.com 開始講起.
我喺 2008 年 (即係同 Francis 開始拍拖嗰年)set up 我嘅網上商店.靈感係來自一次去喺學界好出名嘅深水埗文具精品批發街——福榮街——去幫學校買禮物俾小朋友.點知我望望吓,見到一啲好得意,雪糕形狀嘅原子筆,同埋一啲好似一排朱古力咁嘅記事簿.其實我除咗係一個好鍾意食嘢嘅人之外,我亦好鍾意一啲食物造型嘅 product. 而我記得以前玩 neopets 嘅時候,我留意到 neopets 個世界裡面有好多朱古力嘅 virtual items 好多人都會買嚟儲,令我估計其實有好多人都鍾意食物造型嘅嘢,特別係朱古力或者甜品造型嘅.我喺深水埗見到啲咁得意嘅 product, 自己又住過加拿大知道外國好少呢啲咁得意嘅嘢賣,就算有都好貴,所以我就試吓每樣買幾件試吓放上 ebay 賣.好彩我識得基本嘅寫網頁同影相嘅技巧,我嗰 晚返到屋企就花咗啲時間去參考咗一啲人地嘅ebay 舖,然後做咗一啲 graphics 同影咗啲相,將我買返嚟嘅 “雪糕” 同 “朱古力” 放上去賣喇.點知,我瞓醒一覺,放咗啲嘢上去唔夠12個鐘就已經賣出咗,我標嘅仲要係成本嘅 10 倍價錢!於是乎 Chocolate Circle 就由嗰日開始,到後來舖頭有自己嘅網址,我就定時喺我最喜愛嘅淘寶入貨,一直做到今日喇.而呢兩個 products 到今時今日都仲係係我舖頭嘅皇牌 products 嚟㗎!
亦因為我有喺 ebay 開嘅呢個網店,我一定要用 PayPal 收錢,我亦喺呢個情況發現到 PayPal 有幾衰.由啲 Customer Rep 淨係識一字不漏咁對住份 sales script 去答你嘅問題,任何嘢都唔會酌情處理同埋 check 少少嘢都要等超耐,到到個兌換率衰到無人性.喺任何正當銀行美金對港幣 7.8 係 standard, ung 衰都起碼有 7.7, 但係呢間不知所謂嘅 PayPal 竟然係兌 7.5 最多都偶然係 7.6! 所以我標價都要因住呢個兌換率去計算.
不過慶還慶,竟然俾我發現呢個情況都有好處.當我自己要買嘢嘅時候,我係可以用買家入落我 PayPal 裡面嘅 balance 去買嘢嘅.而因為到頭嚟我每一蚊美金只可以攞返 7.5 港紙,所以如果我用 PayPal 俾錢,一蚊嘅 product 對我嚟講只係 7.5 港紙,變相令到所有嘢都平晒!
就係因為呢個原因,我好開心知道 dressilyme 可以用 PayPal 俾錢,但係可惜我 PayPal 裡面一直唔夠錢去俾婚紗嘅錢.原因係首先之前已經用 PayPal 買咗一 round decoration 嘅嘢,另外因為我近幾個月都忙搞學校同 wedding 嘅嘢,放咗好少時間喺 Chocolate Circle 度,令到舖頭嘅營業達到歷年新低.加上每個月又有啲自動轉賬抽走我 PayPal 嘅錢,所以我等嚟等去 PayPal 裡面都係一直唔夠錢俾條婚紗.但係因為 dressilyme 25日就可以幫我做起條裙,所以我一直諗住慢慢等,等到儲夠 237.88 美金先俾錢.
但係,啱啱呢個週末有朋友同我講:「小姐你得返唔夠三個月,請問你條婚紗搞掂未?」我先知道原來時間無多,真係要快啲訂做條裙.但係我望一望,見 PayPal 裡面都仲係爭少少未夠錢,不過我亦唔可以再等,唔係可能等到結完婚都仲未夠.我唯有決定忍痛去用 credit card 俾錢.
點知我喺臨要俾錢咁關鍵性嘅一刻之前,突然收到 PayPal 個 email, 通知我我有一條 90 蚊美金嘅入賬交易!話說呢筆賬項係嚟自一位喺印度嘅商人,之前問就問咗好耐,諗住好似我偶然有啲嘅客人咁,同我批發入貨,但就想先入啲辦睇睇.之前開咗張 90蚊美金嘅單俾佢但一直無俾又無晒聲氣,諗住都係無咪粥多.但係點知佢就喺最 critical 嘅一刻俾咗錢,令我 PayPal 裡面突然有足夠嘅錢,可以享受最抵嘅兌換率去買我呢條婚紗!
本來如果用 credit card 俾 237.88 美金連埋 0.5% 信用卡嘅海外交易手續費加埋用 7.75 個兌換率即係要俾港紙 $1948;宜家用 PayPal 只係需要俾 $1807 港紙去定做條婚紗,將本來已經超平嘅婚紗搞到更加平!呢個臨尾突然嚟嘅驚喜,真係令我實在太過,太過興奮,同需要好好咁感恩一下!:D

robotstxt: allowed

filter: keep


text:
啱先喺睇左中共十九大兩段《人民日報》製作嘅文宣短片,
一係短片《千万条路,中国共产党与你一路同行》
二係短片《Come on!60秒网罗我们这五年》
喺香港反對派/建制派二元嘅輿論格局,好容易就只有得出唱衰與唱好的結論,而反對派好鍾意乜都用「中共大把錢」來簡化政敵嘅成功.
十九大呢家嘢,我以為中共會好充份咁箝制反對意見,令關鍵敏感詞唔出現喺大眾媒體,再然後用大量聲色犬馬去令大眾唔理正經嘢,達到管治嘅效果.
而拍片嘅文宣,我嘅認知就係,好似幾個月前嗰段咁十九,請班明星名人講乜鳩中國夢.
(慎點擊呀真係會睇到嘔的)
但原來已經唔只係咁.
先講下《千万条路,中国共产党与你一路同行》講乜:
主要係講,中共八千九百萬黨員,喺十九大呢,呢八千九幾萬人係被2280人代表嘅(所以十九大全名係中共共產黨第十九次全國代表大會嘛,派代表來開會).
咁呢,兩千幾人之中,就有呢六個.
睇圖先:
有郵差,有掃地阿叔,有村幹部,有工程師,有農村教師.
郵差,掃地阿叔同工程師唔洗我多講.
村幹部係乜?佢條村嘅人可能連香港一棟樓都多過佢,即係話佢可能連區議員都唔係,佢只係區議員其中一隻樁腳.
農村教師係乜?五個小孩的校長嘅窮版啦,大陸教書人工無香港咁高的.
好核突好矯情好假?係.
然而中共就係話俾你知,一個影響咁大嘅全國大會,以上身份嘅人都有得入去投票.中共唔會迴避你係被代表,但中共已經反客為主,同你講,就算身份睇落幾卑微,你嘅政治權利都係被重視.
然後仲有呢條《Come on!60秒网罗我们这五年》,呢條呢,我會覺得一定要自己睇.
睇左先講,按落張圖就會飛去微博個POST:
其實成條片得啲字飛來飛去.
中共好直接咁問你,你肯唔肯放棄呢五年嘅嘢去換青春.咁當然呢啲科幻問題係無得揀.
然後中共又好直接,咁逐樣逐樣咁,將呢五年裡面年輕人經常用嘅新嘢潮嘢,飛飛閃閃咁列出來俾你睇.
幾咁壯觀,中國幾咁強大,你們幾咁幸福.
獲得感呀.你班人係得到好多嘢架其實!
中共係好針對而家嘅80,90,00年輕人,喺媒體上去「做工作」.是的,係「做工作」,呢個係好中共嘅說法,照字面解就得,真係落手去針對年輕人做啲嘢.
先唔講是否成功,至少係中共係出擊,要搶呢堆人嘅支持.
呢兩個月我都感受到,香港嘅建制派都好銳意反攻社交媒體輿論,我睇到嘅係民建聯日日直播,我睇到工聯會吳秋北都玩FB 仲要加HASHTAG,當然啦有份同我玩嘅容海恩就唔好提太多了費事又被人話我多左個家姐.
我認為中共反攻年輕人輿論,應該係來緊國策級嘅戰略.佢哋唔再係死守玩刪你帖,佢係要年輕人睇佢嘅嘢唔睇你嘅嘢.


text:
17 Jun 2003
呢兩日都無出街, 幾悶下.
無理由呢個時候搵工架?
補習...佢地唔搵我, 都無辦法架, 我都想做多幾轉.
打機...我開始覺得有少少罪疚感.始終, 好似真係打得太多喇.
去街? 我都唔想去邊度先好.呀, 講講下, 不如今日去行山算喇, 反正難得個低壓槽走左, 風和日麗.
近來見到好多朋友仔係我個日記度留言.多謝大家支持.其實有時都會幾開心, 原來有咁多朋友仔都八八卦卦地走到我呢個 website 度睇下我講過d 乜野.有中學同學喇, 有預科同學喇(其實都即係中學同學), 有大學同學喇, 有唔識的朋友喇等等.
不過我又係度諗, 如果咁多人睇我個日記的話, 而如果我又想講一d 會令佢地唔多高興的說話個陣, 咁點算呢? 拿, 我當初想係度講野, 無非都係因為我唔想當住其他人面講出口, 所以先係呢度打打打.但係如果我想講一件事, 係我唔滿意某人, 而某人又係會睇我呢個日記, 咁...我應該點呢? 我應該自己繼續講自己想講的野? 定係為免日後面左左而就住就住? 而如果就住就住咁講, 咁我係呢度打日記黎做乜野呢? 仲有咩意思呢? 唉.Another mystery of universe~!


text:
今次我會講嘅文學家同陶係非常唔同 佢係晚唐詩人大三家之一 又無辜捲入政治黨爭 佢嘅性情善感浪漫 係一粒多情多才嘅種子 佢成日去青樓偷歡 偏偏又好鍾意道教同佛教 佢寫嘅詩「香艷纏綿,淒迷婉約」 千百年來引起無數人嘅討論 呢一個就係李商隱啦 接下來我會不斷講佢嘅作品 同時間講講同古典文學相關嘅概念 一黎比大家了解李商隱呢位文人 二黎作為古典文學閱讀入門 咁其實我都係第二次用呢種形式去講 希望唔會悶親大家啦 – by 戈登探長 2/2017 言之有物Reply太多, 故不作篩選, 請自行前往 > Link Advertisements Continue reading 文學談之 – 李商隱
之前係呢邊開左D文學吹水post 發現其實都唔少巴絲打鍾意文學 更重要係願意熱心交流 例如最近有見到流觴巴打特登開左個中國文學史post 要從由頭到尾去講係一件好辛苦嘅事 所以我決定偷懶用一個一個作家去講文學野 亦都會嘗試講埋點樣讀古典野嘅方法 希望又黎多次拋磚引玉 呢個係咩post呀: 相信大家對陶淵明都叫熟稔 根據黃子華嘅講法就係至少好熟口臉叫得出個名啦 中學上堂教科書一定有佢嘅詩歌/文章 桃花源記呀歸去來辭呀愛蓮說呀 其實入得教科書嘅古人往往都係中國文學史中佔有一個重要地位 但問題係文學史介紹嘅野一定係片面 陶淵明亦都係比人片面化嘅詩人 你只會諗起佢 = 「古今隱逸詩人之宗」 「份人好豁達」 「自然純樸,總之鍾意耕田啦」 但其實你又知唔知: 魯迅評價陶淵明係「金剛怒目」 陶淵明原來寫過好多奇怪野 佢份人原來成日發嬲 係呢個post不斷去講佢嘅作品 盡量會係講佢比較少人知少人提嘅詩歌 同時間講少少讀詩嘅方法/概念 一黎可以認知到陶淵明大體嘅存在 二黎亦都作為一個古典文學閱讀入門 (因為見到唔少巴絲打都無從入手) 咁其實我都係第一次用呢種方式去講 盡量會以趣味性為主 希望唔會悶親大家啦 – by 戈登探長 1/2017 後續太多有意思Reply, 請自行前往 > Link Continue reading 文學談之 – 陶淵明


text:
(爆房開房攻略)Ovolo 香港仔—五舊水靚海景炮房
除咗喺房啪啪啪外,呢度行幾分鐘就有個海濱花園,可以望下有香港漁港特色嘅風景,仲可以搭街渡或者巴士過海怡啲outlet.(太港女嘅囡囡就唔好帶啦,唔想一頸血的話)
(爆房開房攻略)麗豪酒店—翻啅食囡囡
玩完浴缸同做完床上運動後,我都係想做返啲帶氧運動,天氣咁熱緊係要去游水啦,仲可以叫Yuki帶埋套bikini大晒佢條蛇腰加33C,加上佢又唔識游水要我教,作為撈過Part time救生員嘅我緊係即刻揸住佢條腰慢慢教佢啦,估唔到個池都有165cm深,都可以真係游下水嘅.
(爆房開房攻略)悅來酒店—新女出火記
最近識咗條新女Ceci,樣唔算靚,但係有對白淨長腿,搞到我非常期待幾時先可以同佢玩腳玩返一晚.拍左個幾禮拜拖,Ceci竟然話過幾日佢放假,不如去book晚酒店過下夜,咁我梗係即刻話好啦,今次仲唔機會嚟啦飛雲.呢排手緊,Ceci又唔想去賓館時鐘果啲,於是就平平地揀左呢間悅來酒店,喺荃灣市中心,都幾方便.
(爆房開房攻略)香港數碼港艾美酒店—連有錢佬都去嘅隱世偷情熱點
個浴缸就真係要讚啦!夠晒大,同條女兩個人訓晒落去都非常夠位.我揀酒店房多數都會揀有浴缸嘅,同條女一路浸熱水一路扑野簡直係人生享受,死而無憾.如果有得揀點死,我希望可以喺浴缸度精盡人亡.個浴缸就真係要讚啦!夠晒大,同條女兩個人訓晒落去都非常夠位.我揀酒店房多數都會揀有浴缸嘅,同條女一路浸熱水一路扑野簡直係人生享受,死而無憾.如果有得揀點死,我希望可以喺浴缸度精盡人亡.
(爆房開房攻略)如心艾朗酒店—聖誕前哨戰 + 聖誕揀酒店貼士
本身仲諗住有得同Yuki鴛鴦浴,點知呢度無浴缸啊!唔緊要,照一齊沖返個涼,沖沖下口中豪傑Yuki突然跪低一嘢含住小弟,小弟比溫暖嘅舌頭包住,真係吹到我就嚟爆.我扯返Yuki起身,即刻再嚟多劑,用狗仔後入佢,插到佢不停爽叫.
(爆房開房攻略)香港黃金海岸酒店—隱世爆房性地
酒店另外一邊就係黃金海岸泳灘,我同Yuki食完飯緊係要懶浪漫咁喺海邊散步啦,不過見到有pair情侶脷疊脷咁,再行前少少又有pair好似巢緊嘢咁,最後我都係避免燒春袋,返去繼續同Yuki敦倫.
(爆房開房攻略)如心海景酒店—窮L都book得起嘅五星
浸浴已經成為爆房必做嘅事,有幾多蟻民屋企夠大可以放得落個浴缸呀?:( 如果想同條女浸浴浸得happy啲,可以去Jusco 12蚊店買入浴劑,12蚊已經有幾包.你筆直夠的話,可以豪少少去LUSH買氣泡彈,扮喺水中Nuru massage,浸到㷫合合再來個second round都仲得.
(爆房開房攻略)麗豪酒店—重陽節唔爆房唔通去登高?
上個星期重陽節,難得有日紅日,屋企又唔洗拜山,龜頭感到痕癢的我當然又call咗囡囡出嚟爆房.麗豪其實我都嚟過幾次,貪佢幾百蚊平平哋,啲房又唔差,位置亦不過不失,沙田新城市行十分鐘左右就到.以為公假會貴好多啦,點知都係六舊,即Book啦.上幾次嚟我都係住高級客房,今次靚女Front Desk姐姐將我Upgrade咗做望城門河嘅高級「豪華」客房.
(爆房開房攻略)中環迷你酒店—老蘭地段過夜爆房三舊有找?
入到房即刻明白點解間野叫做迷你酒店,間房真係迷你到爆,完全可以體驗下劏房生活.不過如果你只係為左有張床洩慾,又或者果期手頭緊無乜筆直爆房,咁大家屈就下啦,將貨就價黎講我覺得都OK.
(爆房開房攻略)如心南灣海景酒店—渡個靚假啪啪啪
浴缸!係浴缸呀!有係香港爆開房既,應該都知好多幾百蚊貨色既酒店係無浴缸.呢個浴缸個size都還好,可以同條女攬住鴛鴦戲水.係水度打完一輪茄輪又再度慶合合,沖完涼抹乾個身又訓返上床砌佢幾鑊,好圓滿既一日呀!
女上司臨急臨忙約炮,點算好?
老實講,Man姐都算係公司入面幾照顧我既女上司.佢應該三十頭到.長頭髮,樣唔算特別靚,順眼咁啦.身材就應該冇乜.不過佢勝在腳長,又識著緊身短裙配透肉黑絲黎突顯自己優點,唔似得其他女同事,成日著埋深黑,深紫既Legging,搞到對腳成支煙囪咁.入公司咁耐,我自問對Man姐真係全無非份之想.我都係當佢家姐咁不過,有得……唔通真係……


text:
雖然政府啲基建差,會造成 交通擠塞 ,但有啲 交通擠塞 ,並唔係因為政府嘅問題,而係啲膠司機,特別自私嘅司機所為,如果啲司機有番少少公德心,根本唔會搞到個城市嘅 交通擠塞 成咁.
自私鬼造成 交通擠塞
我喺旺角新之城門口遇到嘅情況,就係自私司機累街坊嘅典型例子,有件仆街自私的士司機,喺巴士站停喺度等客,搞到個巴士擦到的士,的士要等差佬嚟,跟住,喺影線區,有一架老闆車,同一架貨van泊喺度,貨van被人鬧爆之下準備開走,但白色果架老闆車個司機喺邊,仍然係一個謎,成件事就浪費咗巴士乘客成五個字時間至解決.本來以905車程計,其實好快去西環同上環,依家大家嘅時間,無啦啦就被呢啲膠司機,特別係的士同老闆車浪費.
點解伍婉婷條八婆被全香港人問候娘親,唔係只因為你係土共,而係的士為咗爭生意,對巴士運作嘅妨礙,已經去到不合情理嘅地步,你的士佬要搵銀,但其他人唔駛返工同放工,伍婉婷仲想幫啲的士霸用巴士站合法化,呢條八婆真係不知人間何世,所以如果戴耀廷教授要搞風雲計劃,唔該搵個似樣夠勤力嘅人攻入銅鑼灣選區,同伍婉婷收工,因為呢個八婆啲建議,根本唔係代表選民利益,而只係代表特定仆街人士嘅利益,我相信喺巴士上層嘅照片角度,睇得好清楚.
至於老闆車,老闆車濫泊嘅問題,係要處理,而果啲又請唔起司機,又要買架貴車嘅友仔,我勸他們一樣嘢,如果佢地想少啲人問候佢地娘親,最好喺車頭擋風玻璃,有一個用太空卡嘅電話,主要目的係一旦有事,可以立即通知司機,將架車揸走,如果呢張相嘅情況,的士同巴士一直僵持不下,咁成個旺角嘅交通都可以大亂,如果白色果架車可以及時揸走,俾後面嘅巴士有位離開,已經可以大大改善路面嘅順暢度,亦唔會搞到吓吓啲人都做報警撚,走去報案要求警方大舉抄牌.我明白香港車位不足,呢個問題政府都係要解決,但隨街泊會令路面阻塞,呢個問題亦都好現實.有車唔係大晒,有車都要顧吓公德,依家香港交通果種膠,多少都係公德問題嚟.


text:
我叫阿傑,就快26歲,同老豆老母加個妹同住公屋,平時除咗返工就係打機,典型廢青一名.我自細有讀寫障礙,成績一向都唔好,讀到中三比人踢出校,之後求其讀啲嘢,就出咗來做嘢.
我無學歷,又無特別技能,亦都無乜興趣或志向,偶然行街見到薩利亞請人,於是就入咗去做.飲食業,仲要係樓面,當然就唔係咩好工,不過都有萬幾蚊人工,總算達成咗阿媽細個果時要我「月入過萬」嘅期望,雖然今時今日一萬蚊已經唔係錢.
喺薩行利亞裡面,我識咗條女,係同舖同事嚟嘅,同我一樣廢青一名.佢對人生無咩期望,但求完成到結婚生仔等人生階段就好.其實我都係咁嘅人,講真,我呢啲仲講咩理想抱負吖,但求有瓦遮頭,有兩餐溫飽咁就算啦.就係大家都有共同理念,所以我哋拍咗拖唔係好耐,已經開始諗將來一齊生活嘅問題.
而當我哋認真啲去諗點樣一齊生活時,成個人當堂灰晒.我哋從來無諗過買樓,因為自知無可能買得起.但我一直以為我哋可以申請到公屋,即使要等足十幾廿年,都叫做有得等.但係我哋去房署一問,先知原來公屋個入息限額原來低到咁離地.兩個人加埋唔可以超過$17350,而當我哋結咗婚生一個小朋友,3個人嘅入息亦唔可以超$22390.
大佬呀,我同條女兩個人都做薩利亞,照計夠晒基層啦,但兩個人加埋都有兩皮幾人工,生埋個仔都唔符合資格.呢個入息上限擺明唔係為我哋香港人而設.我有個叔父,50幾歲人先上大陸娶老婆,咇咗個B出來,幾年就一家團聚兼上啟德公屋,老婆唔使做,日日同啲同鄉打牌跳舞,不知幾爽YY.
我又有個friend,廿歲左右就同條女註冊,跟住就各自同屋企人住,要入息審查就辭工,直到上到樓先一齊住同正式組織家庭.呢個玩法香港人都可參與,但第一你要對你嘅愛情充滿信心,第二係你要喺好後生果陣就搵到另一半,結果好似我咁,26歲先拍拖,咁你就排得嚟都蚊訓.
講到呢度,我忽然好反對政府起公屋,反正起來都唔係比我哋呢啲香港仔住嘅,你起來關我咩事?政府係咪想所有香港人都要娶個唔返工嘅大陸老婆先可以上樓,以作獎勵?我老豆老母果代,就算係基層,捱吓捱吓都叫做有瓦遮頭,湊大仔女,起碼過到一個完滿嘅人生,但我哋呢一代,人生仲可以有咩希望?有人可以解答到我呢個問題嗎?


text:
「美國」
經過咗咁多個月,今日美國總統大選終於揭盅!今日基本上所有嘅媒體都實時報導美國總統選舉嘅情況.好多人都會問點解香港人咁關心美國嘅總統大選,其實都唔難理解.事關香港嘅經濟除咗因為受到中國嘅影響之外,環球經濟對香港嘅影響亦都好大.雖然之前睇過好多數據嘅分析都指出特朗普勝出嘅機會都比較大,但係真係接受唔到一個咁瘋狂嘅人成為美國總統.不過學好多人話齋,結果如何最起碼四年之後佢哋有權再選過,只不過要等四年啫!
「總統」
今年嘅美國總統大選嘅戰況真係好緊湊,而早前真係有好多分析都指特朗普勝出嘅機會係比較大,不過真係無諗過希拉里會輸咁多.真係好耐無試過咁想數據係錯,但係真的假不了.美國人真係傻咗,竟然選咗個瘋狂嘅人出嚟做總統.究竟之後個世界會變成點?而最大嘅問題就係參議院同眾議院都落係共和黨手中,簡稱以後嘅法案都應該會暢通無阻,除非籠裏雞作反啦.依家就連美國人都諗要移民,嚟個世界真係正式進入咗一個狂人年代.
「投票」
點解咁多人會投票俾特朗普,相信全世界嘅人都唔會明.只不過而家已經變成事實,路亦都係美國人自己揀嘅,所以之後四年會係點真係無人知.相信嚟緊個四年都會有好多唔同嘅新聞圍繞著嚟個狂人,亦希望四年之後佢唔會連任.其實今次唔單止係美國本土嘅問題,因為美國作為全球大國之一,而美國係國際議題都有一定嘅影響力,所以由一個狂人出任總統唔單止影響美國,而係全世界.所以佢會帶嚟幾大嘅影響真係無人會知!
Also published on Medium.


text:
I am Andy Lau
-
andy t.w.
-
tw
老公係一生一世既,唔同男友咁唔滿意可以被佢中出即飛[1]
揀老公就好似揀禮服一樣, 你一件普通衫都可以買件二手既
但你買件禮服如果已經俾人着到殘晒 拎出去點樣見人?
所以如果老公d精第一次唔係射係自己個西入面, 而係俾左第個女人, 又或者佢既左右手,
簡直係女人既恥辱
再者男仔迷人巨鳩何奇吸引
熱辣辣既精液,紅卜卜既龜頭, 加上果種養精千日, 用在一時既豪情氣慨, 有邊個女人唔鍾意?
即使第時老公碌棍用耐左彎左
兼鳩毛都比你坐甩晒,成個比薩斜塔咁
你都唔會太傷心
因為呢D都係你一西坐爆而成既
但如果有第個女人又或者係飛機參與過呢個工程就唔同講法了
情況就好似你自己著花著鬆自己對鞋
同人地著花著鬆對鞋先俾你著既分別一樣
試諗下如果第時結左婚同老公行街
你地撞番當年用佢小穴緊緊啜實你老公碌巨鳩既人
你老公同佢介紹你係佢老婆時
果個勝利者,肯定會流露出一手用家既驕傲笑容同你打招呼
而你只可以次人一等地
用二手用家身份同佢俯首稱臣
身為女人既你又點樣接受此等奇恥大辱?
即使你果晚番屋企怒執老公一百幾十濟發洩
都無法改變事實
何況呢個破麻
你仲要對住佢成世呢?
再者,因為當價錢=0時,男人既第一次Qd肯定大過Qs
所以男人既第一次係economic goods
而又由於我地唔可以o係factor market買到一碌青頭仔既鳩
必須o係product market 買一個未出過精既撚
於是飛機都未打過既青頭仔就比一早出晒精既撚樣多一個有價值的factor作bundle sales
結一次婚閒閒地都用數以十萬
你唔係用黎花o係一個比人少一個factor 既男人身上啊嘛?
加上如果第時你D姐妹啊老友啊問起你老公既第一次係咪俾左你
除非你扮野好似黃祖藍咁叻,立刻充滿自信地答"係"啦
否則你答"er......"
或者"係唔係第一次咁重要咩"
又或者"我唔想答"
你D姐妹老友都一定心裡有數
你竟然係回教徒
老公隻豬肉腸第一次唔係你食
所以大家揀老公一定要揀未打過飛機既青頭仔
否則將來後悔莫及
再講多次我唔係可以容忍到個老公係n手的人
講明...係老公唔係男朋友!!!!
-
Poor guy
I don't wanna say, 自己睇


text:
o靚模夏天打橫行,你滴雪糕時我派牛奶好繽紛!
不過成個暑假得 o靚模睇,班腐女 dry到叫救命,好在黎明 Amusic今年簽咗個 22歲新仔李治廷( Aarif),夠陽光仲要有才華,最緊要係屋企有啲貨,早前仲幫衛蘭新碟《 Every Morning》填晒全碟歌詞,新一代腐女救星,各位姊妹要實.
在香港出生,今年 22歲李治廷( Aarif) 08年於英國 Imperial College化學系畢業,該校化學系全英排名第二,連雷頌德都係佢師兄,父親係中國 mix馬來西亞,媽媽係香港人,佢話:「 Aarif個名係屋企人改,係馬來西亞名!」
Profile
姓名:李治廷( Aarif Lee)
身高 5呎 8吋嘅 Aarif話:「我平日鍾意夾 band同唱 K,最鍾意女仔長頭髮大眼,不過最緊要合眼緣.」
繼 Janice Man(文詠珊)加盟黎明旗下百仕活後,黎明再簽新仔李治廷( Aarif),有傳佢係東亞娛樂老闆林建岳契仔,但係李治廷聽到一嚿雲:「讀書嗰陣有個 charity show,王凱文( Amusic行政總裁)有份去睇,係佢簽我,我唔係林生契仔!」
清潔公司太子爺
22歲,中馬混血兒嘅李治廷,個樣直頭係王力宏,陳司翰,金城武,言承旭再加吳大維於一身,五神合一應該殺唔少女,他坦白話:「我自己拍拖經驗都幾豐富㗎,幾多次真係冇計,我唔鍾意鬼妹, mixed都有嘅,不過最緊要家陣冇拍拖啫.」自信完忽然又好怕醜咁望吓工作人員問:「其實我咁講得唔得㗎?」有前科衛詩, Amusic教新人果然好小心!
留學英國 4年,家住西貢獨立屋,原來有個經營清潔公司生意的有米老豆支持,李治廷屋企有啲貨,之前仲拍埋《玻璃之城》導演張婉婷嘅新片《 1969太空漫遊》,處男作就埋到名導演堆︰「屋企冇乜好講啦,拍戲就喺一次我同公司人食飯,撞到張婉婷導演,佢覺得我幾 fresh,啱佢部戲.」除咗拍戲,李治廷仲叻到幫衛蘭隻英文碟填晒新歌詞:「我有夾開 band,之前啲作品都係自己填詞,公司話不妨畀我試吓喎,其實隻碟都同 Janice傾咗好耐,我家錄緊音,已經有新歌派台,自己都好緊張.」有歌唱有戲拍,內外發功黎生堅捧喎!
男版 JM
混血仔李治廷個樣鬼鬼哋,驟眼睇仲有啲似王力宏同陳司翰,不過另一個角度睇又似言承旭喎,真係百變過師姐 Janice Man喎!
鼻似王力宏 笑容似言承旭 面形似金城武
眼神似陳司翰 右面似吳大維
黎明新仔
李治廷由 Amusic行政總裁王凱文喺外國一手發掘,同大老闆林建岳只係一面之緣,家泊掂黎明碼頭,咪即係岳少門下,好遮蔭吓.
大細老闆照
禁毒歌寫手
Aarif出道第 1炮就係幫衛蘭寫晒全碟嘅歌詞,新碟寫咗兩個月,好似其中阿 Jill毒禍出事後,家姐衛蘭首禁毒〈 999〉歌就係出自 Aarif手,另一首主打〈 Rainbows〉,亦被網友讚歌詞好正面喎!
網上圖片
high死你
999
Lethal injection
You fly so high you'll die without a question
That magic potion
It can't save you from this situation
大仝世界
Rainbows
It doesn't matter what colour
or where abouts you are
This world that we have,
is for everyone
李治廷 7歲開始養呢隻斑點狗,感情深厚,佢話:「隻狗家好老喇,喺屋企行兩步路就好似做咗 1日運動咁,索晒氣!」
拍三姑
未正式出道,李治廷已經同三姑吳君如及任達華合作拍由張婉婷執導嘅《 1969太空漫遊》, Aarif話:「拍嗰陣都幾辛苦,有場戲要瞓喺啲泥水上面,不過有機會都值得爭取嘅!」
DJ李志剛嗒糖
李治廷俾 Leon睇中,經理人陳善之就話佢:「有才華,如果唔係唔會簽佢啦!」而早前李治廷同衛蘭齊齊上咗李志剛《 Made in HK》做訪問,李志剛全程勁讚佢靚仔,一時話:「想見 Aarif個靚仔樣可以上我哋 facebook度睇番,我覺得真係靚仔先講!」又話「嘩! Aarif個樣真係好 Europe!超 Europe!」擺明勁冧.
Aarif同衛蘭早前齊齊接受李志剛訪問,上週五( 24日),本刊致電李志剛問佢對 Aarif有咩感覺,佢就話:「佢 ok㗎!幾舒服!個樣都 ok,我覺得佢鬼鬼哋啦!同埋佢又識自己創作,英文又得,唱歌又有啲外國人 style!」
嘩! Aarif個樣真係好 Europe!超 Europe!(網上圖片)
陳善之:佢有才華啦,唔係都唔會揀佢!


text:
依家香港政治,一定係黑過墨斗.
1.曾蔭權一定要拉佢落台,佢條友將香港嘅廉潔聲譽敗清光,俾佢繼續做仲成世界?依家唔係佢仲有幾多任期嘅問題,而係佢做落去,等於容忍貪污,香港最大嘅競爭優勢就此玩完,以後邊個信ICAC?咪玩喇.
2. 唐英年上嚟亦一定無乜人服(但佢係less evil嘅人選,因為佢夠膠,乜嘢邪惡嘢都無能力執行,呢個係現實政治考慮),但亦唔一定要支持梁振英,因為呢幾日嘅爆料手法,令我諗起係FBI嘅 John Edgar Hoover(胡佛),胡佛任內嘅COINTELPRO,雖然反共有功,但秘密搜集政客檔案要脅他人嘅做法,成為FBI歷史上超大污點,而佢依家學胡佛, 簡直係香港自由民主一大威脅,加上條友支持鄧小平北京大屠殺上殺人,梁振英上台等於搞掂地產霸權,傻啦,梁振英後面乜人領導呀.信佢同信銀英傳裡面果面魯 道夫大帝有乜分別?依家佢毒辣,我諗佢上台後仲毒辣多十倍咁.講咗第n屆唔選咁耐,依家終於可以出嚟,屈咁耐心理有無變,我唔敢包.
雖然我認為,如果泛民夠團結,可以叫何俊仁退,由陳方安生出戰,我相信陳方安生出戰係最大公約數,但你睇呢鋪挺梁名單裡面,民主派嘅無間道出晒嚟, 最離譜係公民黨嘅吳永順,同埋民主黨嘅熊永達,乜呢兩條友咁恨做隻狼之下嘅官咩?咁唔團結下,我覺得人格最乾淨嘅何俊仁,係明知係廖化都侷住挺佢上.
url


text:
我好少故意將仆街兩個字link with一條特定嘅友仔,只不過 張宇人 今次當之無愧.我反對最低工資呢樣嘢,只不過,如果佢話公屋至係最高消費力群組,條友唔係搵契丹佬算賬,竟然只係講最低工資太高,呢啲倒果為因,打細唔打大嘅契丹,係要攞出嚟公開指責佢.
張宇人 你知唔知私樓居民點解咁撚淒涼
張宇人 既然係一件死仆街,呢篇文我唔斯文,全篇粗口出街. 張宇人 呢條友,知唔知點解私樓居民咁撚淒涼,想食好啲都唔敢,依家大量契丹佬無止境無限量可以租住香港單位,搞到港島一個豆腐咁大幾百呎單位都成萬五甚至兩萬銀一個月租金,你叫我點撚幫襯你 張宇人 旗下啲食肆,唔日日麥記食啲有毒食物已經執到.
唔係租樓,但供樓都唔係好好多,依家啲樓乜係人供嘅咩,除咗契丹洗黑錢啲契弟,邊個供得起每月幾萬銀嘅樓,你供俾我睇喇,你要啲人肯俾多啲食得好,一定要有充裕嘅disposable income,依家disposable income庶近零,你同我講食好啲.
你話點解公屋居民咁撚有消費力,一嚟租平好多,但另一方面,依家公屋新上樓果啲,都係啲契丹移民,啲契丹移民乜嘢最叻,就係一手問香港納稅人攞福利,一手喺契丹租樓租田,而香港社會福利署班公務員就乜撚都查唔到,點解你 張宇人 唔夠薑丙爆呢啲係咁呃香港人福利嘅契丹人呀,契弟.講到底,你廿蚊張呢啲見高就拜,見低就踩嘅死仆街,就係見到契丹人一句聲都唔敢出,甚至諗住帶自由黨成村人去投向梁振英,好彩,同樣係有錢寸人出身嘅田北俊,佢比你條契丹有吉士好多,田北俊都係一個唔知乜撚基層疾苦嘅人,但至少唔至於將自己嘅屎忽賤價賣出咁囉.
如果唔阻止契丹移民,你減乜撚最低工資都救唔到你間仆街食肆,相反你得罪咁多香港人,香港好多人想知你經營緊乜嘢食肆,大家齊齊杯葛你經營啲食肆,等你知道乜嘢叫食西北風嘅滋味都好.對付呢啲契弟,最好等佢自己感受吓,每個月捱到死死吓嘅生活係點嘅一回事,如果 張宇人 唔道歉嘅人,我相信好快有人列晒佢經營啲食肆名同地址出嚟.死廿蚊張,返去早抖喇,仆街.


text:
Heinz,HiPP,Holle,Gerber嬰兒米糊大比拼!
Hello 大家好又係我Testingmama!近日收到啲媽咪inbox問我點揀「米糊」,話唔識揀喎.唉也~BB第一啖米糊好重要㗎,精明媽媽要識揀!皆因由飲奶奶過渡到食固體食物,就取決於呢一啖米糊有無為BB嘅進食習慣同消化系統打好基礎!哼,都係等我幫呢啲新手媽咪惡補下米糊小知識啦!
米糊小百科
先嚟了解吓市面上有乜米糊選擇啦~由於時間關係,Testingmama經已周圍搜集市面上啲米糊啦.似乎都唔係咁容易買齊呀~今次最容易買到嘅係HiPP同埋Gerber,而Holle同Heinz都要行多幾間先搵到.
咦~當中HiPP同Holle寫住自己係有機認證喎,有機同無機又點呢?原來有機認證即係比咗EU(歐盟有機認證)呀USDA(美國農業部)呀呢啲嘅權威機構,證實喺種植方面無使用化學性除害劑及肥料先得~無咁多化學嘢同添加劑,而且營養成分高啲㗎~
睇返Heinz同Gerber係無出售有機純米糊嘅~咁所以HiPP同Holle就先拔頭籌拎咗粒Bonus星~
咁其實呢四隻米糊有咩唔同呢?一眼望落去感覺Gerber個盒蓋包裝幾方便媽媽們保存啵~
除此之外其餘三款都係用袋裝,不過都影響不大嘅~一次過睇埋分量同開封之後可以擺幾耐啦.Heinz 100g 要喺6個星期內食完;HiPP呢200g可以食3至4星期;Holle 250g 可以食到3個星期;至於Gerber 227g可以食4-5星期.有機嘅果然係天然啲,要趁新鮮食呀~
米糊小百科之米糊沖一沖
嗱,米糊要夠易開,先會易入口,幫BB慢慢食好其他食物~~講完一輪啲米糊都係時候真正上陣啦.打開嚟睇下先~Heinz呢包係米糊白色幼粉狀,HiPP 都係一樣喇,啲粉好幼細嘅.咁Holle又點呢?佢係比較粗糙,偏黃嘅.Gerber嘅就都係白色,但啲粉就比較粗.
好啦事不宜遲,等我宜家各拎相應份量嘅米糊出嚟之後再加水,對比吓佢地嘅易沖程度,試過佢地咩味道啦!HiPP呢隻最易開,其他都OK~唔知味道又如何呢?
Heinz,HiPP,Holle都接近無味,有少少米味,而Gerber食落去就少甜有啲奶香味,大人聽落去係咪覺得吸引啲呢~但其實米糊目的係畀BB過渡吓加固期,都要睇返BB口味係點樣先可以成事,又唔可以食太多糖份,所以媽咪要多加留意有無過量啦~
米糊小百科之成份大過天
米糊有咩添加成份係會成日見到㗎呢?登登:第一種係維他命B1!原來法例要求米糊必須加入維他命B1,因為佢係有助發展神經系統嘅重要元素,仲會幫助碳水化合物同蛋白質嘅新陳代謝啦,神經系統,心臟,肌肉,消化系統正常運作,令BB可以從食物中獲得能量~如果缺乏維他命B會阻礙BB生長㗎.睇下佢地夠唔夠好幫手先!
換言之,HiPP係含有最多維他B1嘅米糊~~鼓掌~
仲有另一種常見嘅添加成份係⋯登登:鐵質!4-6個月大嘅BB係需要補充鐵質㗎,鐵質可以等腦部和身體發展健全,幫助身體製造血紅素,將氧份帶至全身,維持免疫系統的運作.但係凡事都要適可而止~6至12個月BB鐵質嘅攝入量最好係每日10毫克,而13歲以下小童每日不應超過40mg(美國醫學研究所食物與營養委員會建議).如果吸收過量鐵質會影響其他礦物質,例如鋅,鈣嘅吸收,因此媽媽ss要多加留意寶貝嘅飲食比例同份量啦~
咦?HiPP同Holle無列明鐵質成份.原來法例無規定要列明鐵質含量! 雖然部份有機米糊唔會額外加鐵質,但大米本身係有鐵質嘅,而米糊一般都會建議用奶嚟沖~奶呢又有鐵質喎,所以米糊並無需額外添加鐵質,大家唔洗擔心,今鋪打和啦!
另外鐵質亦都可以從其他食物中獲得嘅:比如較容易磨爛成蓉的瓜菜(例:南瓜,莧菜,菠菜,番薯),較熟同軟的水果啦(例:香蕉,啤梨,桃,蘋果,木瓜), 肉,魚,蛋(例:肉,蛋黃,魚,豬或雞肝).
講完有益嘢,講返啲BB可能要避免嘅成份啦.首先係基因改造成分(GMO)~因為無證明表示基因改造食物並係絕對安全嘅,有得揀梗係避免㗎啦,啱唔啱先?!咁呢四隻牌子嘅成分又係咪非基因改造呢?
另一樣有機會過敏嘅係豆,奶製品!睇返呢得HiPP同Holle呢兩隻有機米糊係一定無豆同奶嘅成分嘅~
最後一樣要避免嘅就係麩質 Gluten!因為BB有機會對麩質過敏,腸胃可能會引起反應㗎~呢四樣都無麩質呀,Good Good~
哎哎~咪住,睇埋價錢先!
Gerber最抵食喎~
Testingmama小教室: BB加固注意事項
依家等Testingmama講解吓BB加固的時間,食物選擇同做法啦!
首先係,開始加固嘅時間,最好係由健康院姑娘評估BB嘅活動能力同對進食嘅反應,人奶B 6個月以上,奶粉B 4個月以上就可以啦.
咁初次加固食物有咩選擇呢?
多數都係由幼滑稀身的米糊開始,可以用母乳/配方奶粉沖調.有啲牌子推出奶糊,會比較方便;但最好都係選擇BB飲開的奶粉牌子,以防腸胃不適應.
咁第一次加固應該點做呢?
喺下一餐奶前的30分鐘畀BB食米糊,每日一次,每次一兩茶匙,然後慢慢增加份量.
加固後要注意呀!要密切觀察BB便便!進食米糊之後可以觀察BB便便,軟軟地就正常,如變硬就要喺食完後飲返啲水啦.記得如果BB拒絕進食呢,就唔好強迫BB啦,可停一星期後再試啦~
好,最後等Testingmama幫各位媽咪爹地Recap吓呢11項比較items啦!
今堂米糊小百科已經播映完畢啦.希望咁多位騰騰雞唔識揀米糊嘅媽咪ss爹地ss睇完之後會有所得著啦~記住唔好心急啊,一步一步陪BB過渡佢嘅加固期啦,最緊要食得開心又健康!下次再同大家睇下做其他Test啦~BYE~


text:
香港嘅行政總裁,喺過去兩年因為聯交所執行最新最佳應用守則,要求上市公司要披露薪酬水平而鬼殺咁嘈! 又話違反私隱條例,一時又話比人知自已賺咁多,分分鐘比人綁票,不過如果香港真係落實美國SEC最新披露要求,相信佢地嘈得仲勁!
喺SEC新例下,幾乎所有薪酬津貼都會無所遁形,真情係連褲袋嗰毫子都要「埋攞嚟」~!
唔好睇少呢筆數,以GE前總裁ROBERT WRIGHT計,數埋都有四千萬美元,計番港紙都係億億聲!
另一係樣唔起眼嘅,係比CEO嘅津貼,以前五萬美元以下津貼,公司可以當無事發生,唔需要披露.不過新例下,一萬美金以上津貼都要報數! 一萬美金以上都要CEO上報,真係幾頭痕,閒閒地送支Lafite比人,都唔止呢條數!
不過有顧問調查發現,小數真係怕長計,以零六年一百間公布左報告嘅公司為例,平均津貼達到十九萬二千美金,比起零五年多左131%,似乎認真披露起上嚟,都唔係少數目!
就算霍大班人工再高,不過有樣津貼佢都要羨慕下外國嘅CEO,就係郁下都有私人飛機坐,不過而家就大件事,因為連呢樣嘢,SEC話一樣要披露!
(其實私人飛機嘅公司先最大鑊,因為無人想好似TYSON FOOD 個前總裁 DONALD TYSON咁,
美國而家有個 ISSUE係非常具爭議性,就係應否由股東會表決CEO薪酬.如果意見一旦採納,相信以短視嘅見稱嘅股東,都唔會批出幾億嘅合約.不過放長嚟睇,平價就只可以吸引「庸碌」嘅人材,最終受苦可能又係股東.


text:
姓終的好聽的女孩名字有哪些呢?在中國,一般每人都有姓,人們初次交往,彼此總要先問:您貴姓?由此可見姓氏在我們生活中的重要性,中國古人的姓名和現代一樣,是人們在社交中用來代表個人的符號,因此給孩子起名,一定要慎重,那姓終的女寶寶該取什麼樣的名字,下面姓名網為大傢介紹,姓終的好聽的女孩名字!
姓終的好聽的女孩名字
終夢婷 終會霞 終美娟 終娟莉 終婭迪 終秀菁 終憬怡 終桂芳 終火穎 終矜瑩 終秀文 終小燕 終翠英 終秋穎 終樂婷 終友紅 終淑萍 終冬文 終冉 終幗梅 終伊婷 終雪 終玉萍 終邑萍 終鏨穎 終秋萍 終怡萍 終漢文 終米娜 終保琳 終閏紅 終芙怡 終孝文 終巖紅 終思蓉 終海霞 終萍利 終艷梅 終炳倩 終璋穎 終怡良 終月玲 終妍文 終嫦紅 終粉琴 終東秀 終玟艷 終海娜 終柏瑩 終婧瑗 終茜婷 終林娜 終輝美 終艷萍 終泠怡 終婭璇 終不文 終筱紅 終久玲 終愛玲 終利琴 終妍穎 終梅梅 終穎瑤 終倩琳 終玉瑤 終麗玲 終媛 終成燕 終月萍 終慕潔 終超妍 終珠琴 終卡婭 終勝娟 終瑞麗 終清文 終怡吟 終萃怡 終華英 終鳳妹 終婧軒 終怡秀 終潔瓊 終頡文 終玉 終春燕 終涵玲 終忠英 終驍倩 終麗媛 終忻怡 終紫瓊 終永紅 終雪媛 終莉茹 終丹蓉 終嬡玲 終玲娟 》》還是沒有找到滿意的名字?不妨問問大師.
終嬋 終穎妍 終瑛矯 終迤婷 終巖玉 終含婷 終嘉怡 終琦婧 終曉悅 終京文 終敬娜 終靚穎 終白冉 終倩罄 終葉冉 終茹旭 終芬廷 終盛艷 終華芳 終曉媛 終小妹 終蓮芳 終莉萍 終配英 終鳳琴 終玳瑩 終翠梅 終婷婷 終雪嬋 終效文 終燕平 終茹涵 終婷茜 終海英 終倩瑜 終鳳娟 終凈瑩 終泳怡 終玲夢 終默冉 終茹雲 終琳潔 終偉艷 終昊冉 終傢文 終自怡 終思怡 終居玲 終蘇艷 終林瑤 終思潔 終霞鳳 終倩雯 終明芳 終心媛 終旭美 終婧之 終玲羽 終倩囡 終晨麗 終莉娜 終舒冉 終悅虹 終之婷 終宣瑩 終彥瑛 終媛 終秀青 終韋燕 終麗婷 終正英 終素娟 終涵琳 終紅娟 終竣紅 終明芳 終懷霞 終娟娟 終茹露 終婧宜 終晨玲 終煜燕 終賦文 終梅芬 終卓瑤 終忠文 終燕 終睦瓊 終維娜 終斯潔 終粉莉 終晨嬋 終譽梅 終清婷 終曼莉 終伊琴 終若雪 終嘉瓊 終希瑤 終燕星 終怡帆 終晨芳 終秋妹 終馨媛 終世婷 終卓玉 終雲娟 終錦穎 終佳瑩 終康蓉 終可瑤 終妍淳 終嬋娟 終麗玉 終潔英 終中娟 終一茹 終蓉 終莉娜 終振萍 終婧和 終琳芯 終慧芳 終丹麗 終鵬玲 終妍宏 終慢麗 終潤潔 終玉妹 終滎瓊 終水英 終六萍 終君婷 終佳瑩 終蘇穎 終秒琴 終丹花 終碧玉 終妍颯 終世文 終漢琴 終書萍 終丹妍 終傢琳 終琴彥 終茹嘉 終露婷 終瑯穎 終燕靜 終冬霞 終培瑤 終秀六 終燁怡 終蓉靜 終迦倩 終清文 終欣怡 終清茹 終習琳 終選琳
終洪梅 終芳紅 終玟倩 終曉茹 終芳娜 終瑤曜 終芯麗 終希芳 終盈娜 終可瑤 終婧恩 終思媛 終乘芳 終麗娜 終心然 終伯舉 終隆緒 終興偉 終蘇文 終斐裴 終艷艷 終悅兵 終愛文 終宏媛 終婉琳 終婉茹 終延芳 終麗英 終鐿琳 終金妍 終佳茹 終健文 終婧穎 終珈媛 終熠穎 終歆妍 終會霞 終一潔 終英芬 終悅驊 終怡璇 終江萍 終葉文 終靖娟 終六妹 終錦文 終靚穎 終虞玲 終晟莉 終小花 終淅文 終玲書 終嘉琳 終健萍 終紅芳 終華琴 終怡琛 終粵梅 終妍非 終秀瓊 終水瑤 終婧依 終紅燕 終引玉 終春芳 終芳 終汕莉 終靜萍 終翠玲 終雪媛 終雅芬 終婧宇 終麗霞 終一潔 終克麗 終浩文 終倚瑩 終婧宇 終霞 終俊媛 終彩琴 終衍文 終夢玉 終飄 終子陽 終權彤 終伊麗 終莉蕓 終嫦娟 終愛英 終馥婷 終雅麗 終婷軼 終杏芳 終凱怡 終飛英 終聰文 終佳霞 終麗艷 終義 終思齊 終耀祖 終夢柯 終鶯茗 終淑英 終子玉 終蓉含 終婷梅 終菁瑩 終江紅 終海霞 終芳艷 終碧霞 終鈺娜 終樺婧 終玲娟 終艷艷 終讞媛 終學芳 終涵文 終婭姝 終詠潔 終立文 終潔玲 終莉平 終婭姝 終全紅 終桂麗 終秀睿 終鳳琴 終永玲 終鈳麗 終遠霞 終芙萍 終莉馨 終香玉 終梓文 終煒妍 終倩平 終澤英 終怡強 》》還是沒有找到滿意的名字?不妨問問大師.
終(Zhōng 終)姓源出有二:
1,出自高陽氏,是黃帝孫顓頊的後裔,以祖字為氏.據《元終姓纂》載,顓頊有子老童,老童生子吳回,吳回生子陸終,陸終的孫子以祖父的字為姓,稱為終姓.此支終氏望出濟南,南陽.
2,出自妊姓,以祖字為氏.夏朝有太史令終古,他的後世子孫以其名字中的“終”字為姓,也稱終氏.(責任編輯:八字免費算命網)


text:
同男友上去揼骨,佢系隔離攪野我昨日同我男友去咗皇室假期度揼骨,
咁個服務員問我地係咪要兩個人一間房,
佢話冇所謂,兩個人一間房又得,分房揼又得,
咁個服務員就安排我地兩個人一個房,
點知佢好似好不滿咁,黑哂面,狂寸個服務員,
個服務員話因為佢揼個種骨有面膜送,
而我男友一早話佢唔要個面膜,要佢地轉送個面膜俾我,
而我又揼另外一種骨,所以佢唔sure我個技師識唔識做面膜,
所以就安我地兩個一間房,咁就算我個技師唔識,佢個技師都可以同我做面膜..
我覺得個服務員講得好合理,同埋大家一齊去揼骨,
點解要分開房?但我見我男友黑哂面,勁不滿,
心諗就算一間房又點?
所以我即刻同個服務員講咁你安排兩間單人房過我地啦,
我男友聽到之後即刻話其實佢冇所謂,
我就即刻同佢講佢頭先的表現令人覺得佢好有所謂,
之後我地就分房揼..
咁佢要求叫我比$600佢 聽朝埋單咁d錢佢既
我只不過係 幫佢袋住 我問點解
佢話 係你個袋拎 好似好肉酸咁
咁好啦 安排好聽日既行程之後 就訓教
第二朝大家沖完涼換好衫就去大堂
咁我出去先既 個服務員比左張單我
我望一望 唔L係啊 張單顯示 一項服務叫魅力激情 仲要$1100
我即刻呆左 個腦就諗起好多淫亂既畫面
之後佢就發返我脾氣 叫我入去問清楚 唔係就話我周圍唱
我摸不著頭腦 有咩好唱? 同埋我入去問乜野?
如果普通推油 點解唔一齊係同一間房做
點解要呃我 同我講話做泰式
其實係咪唔應該再一齊?我好想知到底做過d乜野��
我同佢一齊巳經8年,要我同佢分手好唔拾得,但我有時的所作所為我真係覺得佢好有問題…你地覺得我地分開揼骨會唔會好怪? .....你之後得知內裏發生了什麼事先,你覺得問嚟都係廢嘅?,,姐係你已經唔信佢喇??還是,,,,..八年之久,就真係有感事嘅..每個男人都去玩,你覺得嘛?咁就唔好分喇.因為識過新嘅,你覺得咪又係會去玩,不如給八年自條仔去玩就算吧.我是不提議分手的.. 其實皇室假期係有啲不良技師會暗中有特別服務,
通常會比現金貼士才有服務.
所以你男朋友要拎定現金係身,一定有古怪.
有晒手帶記數其實駛乜帶現金!!!
下次可以到比錢先CHECK下俾佢D現金睇下會唔會用左;P;P 我都了解裡面既運作,有需要可以pm我留個wechat我慢慢話你知 Tonylam2046 發表於 2017-6-3 19:11
我都了解裡面既運作,有需要可以pm我留個wechat我慢慢話你知
吊你啦, 想搞人條女!!! 我同我條女去揼骨...次次都要開vip房...揼完啪返次....
你男朋友夠晒奇怪:( 男人個腦真係生係下面 女朋友係身邊都甘昌狂 我知道运作,加我WeChat
頁: [1]


text:
17 Nov 2006 沙嗲王
前幾日屋企的鐘點唔得閒來﹐於是我地一家人就唯有出街食.咁阿爸阿媽又話係食屋企附近的快餐廳.我話頂唔順﹐食來食去都係呢幾間真係人癲.反正大家都唔係屋企我就當然趁機會慫恿佢地出來銅鑼灣食野喇.好彩老豆到最後都話好.
本來都諗唔到食乜野﹐就諗住食沙嗲王算數.諗諗下都係唔好﹐因為我同細佬都仲未病好﹐不如就食金滿庭好似清清地比較好 (咪玩啦﹐金滿庭又會係「清清地」咁喇).但係因為晚市的時候要等四個位實在係幾難﹐於是就叫左百無聊賴的二少去左拿位先.
點知好靠唔靠就靠著個完全靠唔住的二少.全家人都等住佢開飯的時候佢竟然掛住去世貿打機唔去拿飛﹐到佢去到的時候已經係七點有多﹐咁當然係等都唔使等喇因為佢拿住廿幾號飛但係先叫到五號.老豆就最唔等得的﹐無謂要阿大老爺企係度等位咁有失身份喇.於是唯有九秒九的速度由時代飛奔去銅鑼灣廣場.
好彩新的沙嗲王地方大到無倫﹐等都唔使等直行入去就已經有位.
食左好多野.其中最豪的場面係一人一大碗龍蝦湯﹐但其實都 $ 12 一碗咁大把.佢地話如果可以有埋蒜蓉多士同個湯一齊飲就會更加正喎.識食得你呀…
果頭先叫完白咖哩豬扒飯﹐仲同佢地解釋係呢度的招牌菜做左好多年﹐上菜個陣佢地又問呢碟係乜野來架﹐食兩啖又話幾好食喎咩名呀…..攪乜鬼呀你地….
好難得我阿爸阿媽話「芝士焗雜菌」好食.你知喇﹐佢地通常都唔鐘意食d 咁「漏」的野架嘛.
另外﹐我阿媽話來到沙嗲王無理由唔食沙嗲的.我呆左一呆﹐心諗呢間野好似叫做沙嗲王但係從來都無見到有人食沙嗲架喎…..於是我地四個人十六隻眼一齊睇均成個 menu, 終於係右下角一個比「加一服務費」更細隻字的位置見到有串燒食.叫左三雞三豬.個所謂沙嗲醬不提也罷﹐唔怪得佢叫做沙嗲王但從來無宣傳佢的沙嗲.不過!個串燒幾好食﹐唔點醬仲好食.
服務唔錯﹐一按鐘就有人來.俾 80 分!
埋單 270 四個人﹐老豆似乎幾滿意.最緊要過到太上皇呢關﹐咁本王下次先可以有 bargaining power架嘛.
名:之嘛就係「沙嗲王」囉
地:銅鑼灣廣場一期 (電車路出面果一期) 九樓全層
電:2893-6667
必食:咪又係「白咖哩豬扒飯」﹐係﹐我知係好耐架喇﹐但咁耐以來都咁賣得﹐實有原因的.


text:
相隔七年再拍阿佘 黃子華經典女拍檔組合
Wed Mar 08 2017 23:35:00 GMT+0800 (中國標準時間)
撰文︰Take it e時
日前黃子華擔正做男主角嘅新戲《棟篤特工》開鏡,相信粉絲一定好期待快啲喺大銀幕上面見到子華嘅演出.而值得一提嘅係,今次子華仲會同佘詩曼拍住上,相隔七年再次做拍檔,更可能會有親熱戲㖭!其實子華過往拍過咁多電影同埋劇集,合作過嘅女拍檔都唔少,咁以下嘅呢幾對經典組合你又最鍾意邊一對呢?
《男親女愛》毛小慧(鄭裕玲 飾)
毛小慧同余樂天呢對鬥氣冤家,真係可以話係經典中嘅經典.兩個無論係鬥氣定搞笑都默契十足,一唱一和絕對係非常合拍.當年除咗劇集創下收視紀錄,佢哋呢一對都令觀眾印象深刻,今日睇返一樣係咁正!
《棟篤神探》李慧慧(蔡少芬 飾)
雖然又係歡喜冤家套路,但蔡少芬心直口快嘅女強人形象,配搭子華聰明但亂咁嚟嘅神探,新鮮感十足.兩個人喺劇中對彼此嘅感情細膩又觸動人心,難怪嗰時結局太慘引致觀眾不滿,搞到要拍返個「大團圓結局」先得啦~
《絕代商驕》林淼淼(佘詩曼 飾)
當時劇集好評如潮,子華嘅演出固然精湛,但佘詩曼嘅配搭亦好重要.商界狙擊手同收數妹嘅戀情,甜蜜得嚟又自然令觀眾好易投入,兩個人之間嘅打情罵俏演出更加係「閃盲」唔少人.唔知今次佢哋再合作又會有咩新火花呢?
《My盛Lady》 盛花蕾(徐子珊 飾)
劇集收視唔算特別好,但子華同徐子珊呢對一樣贏得唔少觀眾嘅喜愛.徐子珊演嘅盛女大戰子華嘅香廣男,「潑辣對無賴」嘅組合甚有火花,兩個人嘅角力夠張力之餘亦趣味十足,都係唔錯嘅一對拍檔.
▲劇集更有現代感,你對呢對拍檔嘅觀感又會唔會加分呢?
▲其實除咗劇集,子華喺電影都有好多經典女拍檔.《男歌女唱》入面嘅梅姐就係其中一個.


text:
騙子社會是如何鍊成的
喂阿哥,講大話可唔可以專業少少?
話說某玩具連鎖店攪咗一個小朋友填色比賽,但佢嘅比賽結果實在令人噢撚哂嘴--詳情閣下請睇附圖,三歲畫到呢幅畫?叫個細路上色唔好出界都難啦,真·參賽者隨時三十歲,一言以蔽之,又一單造假當真案.
如果呢個係「親子」,就唔應該叫「幼兒組」,仲要將三歲細路單一個名「獲獎」,擺明搵笨柒,更何況賽會通告已經證明呢個唔係「親子比賽」,就算它真係「親子比賽」,大家覺得三歲嘅細路喺呢幅畫上出咗乜嘢力?磨墨?刨筆?定係出咗個名當「參賽」?
制度荒謬,因為陪佢癲嘅所有人參與:學校如果見擺明係假嘅功課就DQ;大人如果仲有少少廉恥就唔好為分數而插手,呢種造假仲衰過唔做,直情害個細路 —- 呢種家長口講「你要乖要誠實」,自己卻身教「你要呃你要騙過到海就神仙」,咪以為你們個囝得嗰幾歲唔明白,或許他們當真不明白,但你哋做緊嘅醜事就係佢嘅「模範」,上樑不正下樑歪,呢啲造假造到理直氣壯嘅所謂家長,就係為自己後代思想種毒嘅罪人.
一旦整個社會上下都認為呢種造假當真冇問題,香港就真係變成寶安縣香港市,終囯騙子多過老實人都係靠呢個漸漸愚蠢嘅接受造假過程而淪落如斯.至於呢種父母習慣荒謬,仲要字都未識寫嘅細路被幫兇被同謀,如此失職嘅大人想留一個乜嘢世界俾後代?
習非成是,所以參加者都有份煉成呢個鬼地方,種惡因,得邪果,冇人係無辜嘅.所謂大人固之然仆街,賽會荒謬亦不遑多讓,呢班「幼兒」「小學」參賽者擺明係造假,所謂主辦者竟然唔係DQ呢班唯利是圖嘅賤人,仲要收哂啲請槍作品兼頒獎,香港終囯化,一葉知秋矣.


text:
有人話,男人要追女仔,無嘢好講,只係靠樣.少年你真係太年輕,人人都好似咁膚淺只係講樣咩?!女仔原來仲要睇埋你有無才華,而所謂嘅「才華」就係識唔識彈結他! 英國一項調查,指原來男人識彈他,會比起唔識嘅高90%吸引力
香港人工作勤力又有效率,而且工時長,人工低,真係全世界出晒名.不過另一個形容詞就係「奴性」好重;的確,原來香港人奴性重到,就算病,一樣要掛住做,公司有病假都唔要,反而選揀繼續返工! 早前保險公司一項調查指出,87%港人原來試過帶病返工,主要原因係怕做唔晒工作,老闆不滿,同事有怨言等,好聽啲講係「責任心重」;難聽啲講就係「奴性好重」.89%人之中又有4成人話試過重病都照返,完全置生死於道外
每人都有妒忌心,就算一個幾無欲無求嘅人,都難免會有時出現妒忌.當然,人去到某個年紀又會變番與世無曾,發覺一切是場夢.咁呢個年紀係幾時?妒忌心最重又係幾時?
發脾氣嗰陣怒火中燒就人之常情,但呢個時候有人叫你冷靜啲,你又會唔會聽佢講?有心理研究發現,叫人冷靜只會火上加油,令對方嬲上加嬲,所以要安慰發緊脾氣嘅男女朋友,你要識做喇! 臨床心理學家塔德魯斯(Amanda Tadrous)解釋呢個現象,話當人發脾氣時,如果有人叫自己冷靜,就會令發脾氣一方覺得自己嘅情緒被無視,感覺不被尊重,尤其是嗰啲童年被人忽略嘅人會特別敏感,呢個時候只會令佢哋更加嬲. 咁究竟有咩安撫人心嘅妙法
宜家唔少人都活躍於Instagram,因為可以成日都update下自己啲自拍啊,風景相啊,然後就呃下like咁.有調查發現,喺IG post見樣嘅相可以獲得更多like同留言! 網路公司Georgia Institute of Technology和Yahoo Labs對IG使用習慣進行調查,以110萬張照片作為樣本進行分析,最後發現「露樣相」比「遮樣相」能夠獲得高出38% 嘅like同埋留言,而且會增加關注人數,原因係臉部表情附帶吸引力,情緒同埋獨特性,比起風景照令人更加有like 嘅慾望!,而「露樣相」獲得粉絲留言嘅機會比「遮樣相」高出32%!
成日都話第時揀男女朋友一定要點點點,但其實真正嘅擇偶條件係咩呢?有科學家發現,原來唔單止視覺會影響擇偶,甚至連嗅覺都有關! 德國科學家曼弗雷德·米林斯基嘅一項研究發現,人喺選擇伴侶時會本能地憑氣味判斷對方係咪適合自己,佢解釋呢種依靠嗅覺輔助辨別心上人嘅功能係統人體嘅免疫組織有關.因為當人互相靠近時,身體散發出嘅氣味會被對方通過嗅覺感知,並且判斷出會唔會引起體內組織器官嘅不適.
開心fing錢,唔開心又fing錢,每次豪使完點都覺得滿足同開心.蘇黎世有研究指,使錢的確可以令人開心,但唔係花在自己身上,而係花喺其他人到. 蘇黎世大學一項研究搵嚟50名參加者,然後將佢哋分成兩組.一組人被要求每星期花大約200港元幫其他人買禮物或者約會,另一組人就將錢使喺自己身上
成日都話男人係長唔大嘅小朋友,雖然好似講笑咁,但美國真係有研究發現,男士心理年齡比年齡平均後生13年! 美國芝加哥大學做咗一項研究,花咗6年時間評估516個70歲以上嘅男女,結果發現佢哋嘅心理年齡普遍低於生理年齡,其中幾乎所有男性都自我感覺良好,覺得自己比實際年齡細.心理學家分析,女性比男性更加在意外表,所以心理年齡比男性更接近實際年齡,而男性雖然都在意自己外貌變老,但佢哋會更加注重生活上其他方面嘅細節,而上咗年紀之後,佢哋接受新鮮事物嘅能力都比較高.而專家更加話,自我感覺良好嘅人,身體都自然會健康啲
如果你係男士,你覺得女性從事咩職業係最吸引同最令你擔心?日本有調查顯示,女性從事某啲職業會令男士覺得好難相處同埋不利拍拖,而首當其衝第一位就係企業家,唔知仲有咩職業上榜呢? 日本網站「R25」就住「拍拖最容易出現問題嘅女性職業」,訪問咗200名年輕嘅單身男士,結果發現第一位竟然係企業家,因為佢哋認為工作太忙,而且要求高,會好大壓力.第二位係律師,因為俾人感覺氣場太強,而且會不斷立論,咩都要拗一餐
細細個問起「我的志願」,其中一個一定係CEO.但究竟CEO係咪好辛苦,日日開夜車冇得訓?早前有外國調查指出,原來CEO平均每晚訓6.7小時,仲整咗個時間表列出唔同年齡嘅CEO嘅作息時間.喂,跟住做分分鐘夢想成真啊!外國網站CEO.com一項調查顯示,CEO夜晚11點就會上床訓覺,絕對唔會犧牲睡眠時間,八成人更加會喺朝早6點前已經起身,好好利用清晨嘅時間工作.而大部分CEO嘅平均睡眠時間係6.7小時,同美國人平均睡眠時間相當接近.而唔同年紀嘅CEO,佢哋作息嘅時間都有啲啲唔同,有個CEO夢嘅你,快啲睇下自己由今日開始要幾點訓覺,幾點起身啦!
日本有網媒就「男性鍾意嘅裙長」做調查,訪問咗超過400名22歲至39歲嘅男性,結果超過4成人認為膝上5cm嘅裙係最吸引,因為唔會過長過短,但又可以show到小部分大腿,充分展現線條.而第二位就係迷你裙(膝上15cm),近3成人覺得迷你裙係性感嘅象徵,自然吸引眼球.第三位就係過膝裙(膝下3cm),接近2成人覺得露肉始終唔係咁好,所以過膝裙得體之餘又唔會過分保守,自然加分!而第四位就係長裙,即係到腳跟位置嘅裙.有一成人覺得呢啲真.長裙有一種成熟美,而且咁密實反而引人遐想.
十隻手指有長短,就係人都知;不過長度就未必人人一樣,尤其無名指,無名指嘅長度好多人都有所不同,如果對比食指,有啲人無名指比食指長都唔係特別少見.不過原來從風水相學角度去睇無名指長過食指會擁有更易累積財富,更容易成功嘅特點! 意大利原來早前真係做過相關調查,發現2,000男女老闆之中,大部人都係無名指比食指長,而呢班人都有共同優點,就係親切,友善,處理能力強,反應快,適應力強.甚至有醫學上嘅支持,原來無名指長嘅人,嬰兒時期嘅心臟,大腦及手部發育都比其他人高
好多女人都鍾情陽光運動男,當然除咗因為有一身肌肉之外,玩運動嘅人又熱血又有衝勁,真係好吸引女生嘅!不過運動有咁多種,原來都有分邊啲運動最愛女性歡心,男人快啲睇咗,等大家灑汗水都灑得特別有價值吖係咪? 第九位:高爾夫球(6.1%) 第八位:籃球(6.4%) 第七位:欖球(6.4%) 第六位:賽車(7.3%) 第五位:網球(8.4%) 第四位:棒球(8.9%) 第三位:游水(12.5%) 第二位:足球(16.2%) 第一位:滑浪(23.4%) 呢個調查雖然係外國人投票,當然同香港情況有所不同,例如香港根本少人打棒球!不過可見最熱門嘅籃球同足球嘅名次排名都非常大分別,即係話踢波嘅男人比打籃球嘅男人吸引好多
情場player未必有樣睇,但原來有身高睇!英國有研究發現,男性身高如果高過178cm,出軌比例竟然比其他男性高2倍咁多! 全球最大偷情網站「Ashley Madison」整合咗一份名為「令男人出軌的原因」嘅調查報告,結果顯示身高超過5呎10吋(相當於177.8cm)嘅男性,比起身高較矮小嘅男人更容易變心偷食. 專家推測原因應該係同身高矮小嘅男性喺異性面前較冇自信有關,而身形高大嘅男性一般而言都係比較受女性歡迎,所以相對容易受到誘惑,如果唔能夠適當控制自己,就好容易出軌.
朋友我當你一世朋友,究竟咩時候識嘅朋友咁可以一生一世呢?有研究發現,原來青春期相識嘅朋友係最難能可貴! 美國維吉尼亞大學一項研究搵嚟169名15歲至25歲,唔同種族同家庭背景嘅年輕人作為研究對象,訪問邊個係佢哋最好嘅朋友,個人面對社交場合嘅焦慮程度,同埋抑鬱狀況.結果發現,喺青春期,即係大約高中階段嘅受訪者,人最能夠擁有知心好友,而且好友嘅出現令佢哋日後嘅社交能力更高,而且對自己更有自信.
正所謂一次不忠百次不容,有人可能會話俾次機會啊大佬,但研究指出曾經出軌嘅人,下段感情再次出軌嘅機會率會再高3倍! 根據「Nature Nature Neuroscience」發表嘅研究顯示,喺484名男女入面,問及佢哋有冇肉體出軌經歷,以及有冇懷疑過另一半對自己不忠,結果發現,同專一嘅受訪者相比,曾經出軌嘅人下一段感情重複犯錯嘅可能性高出3倍咁多!而曾經受傷,被對方背叛嘅人都竟然變成加害者,喺下段感情出軌嘅機會多2倍! 美國普林斯頓神經科學研究人員Neil Garrett表示,因為當人開始講大話之後,大腦會記住呢種行為,久而久之就會變成習慣,而當佢哋講大話係對自己有好處時,身體就會不自覺咁鼓勵自己不停講更多更大嘅大話
成日聽人講話笑到有腹肌,唔好以為佢哋講笑,其實一啲都冇誇張.因為科學家證實,原來笑珍惜可以燃燒熱量,無論係好斯文咁笑,定係瘋狂大笑,一樣可以燃燒卡路里! 身兼生物學家同喜劇演員嘅皮爾契博士做過一項研究,調查笑同減肥之間嘅關係,發現無法控制地激烈咁大笑,可以喺一個鐘內燃燒120卡路里,等同步行一小時,非常抵玩.就算係淑女咁輕輕一笑,一個鐘內都可以消耗10卡路里,都非常正!
事業心重嘅女性究竟會鍾意邊類型男士?有調查發現,原來公司女高層都係偏向同小鮮肉拍拖,睇緊啲機會啊後生仔! 英國有約會網站嘅調查發現,同年輕男性拍拖嘅女性入面,有5成身居要職,屬於高級管理層.而呢啲女高層入面,4成表示對自己好有自信
今次調查將唔同城市情侶一次廉價約會所需嘅實質金額作比較,當中會以交通,午餐晚餐,電影票價同埋落bar飲酒嘅價錢作為比較準則,結果發現47個城市入面,香港排行20,而頭三位分別係蘇黎世,奧斯陸同東京.
大家係咪「幸福肥」受害者?就算自己唔係,身邊總有人係拍拖之後,體重直線上升,但其實所謂嘅「幸福肥」究竟係點嚟?原來又真係有科學根據!美國國家生物技術資訊中心就公佈咗,幸福如何使人肥喇.
成日話「幸福肥」,一對伴侶生活幸福當然感到稱心如意,當然就會肥啦;好喇,咁我問你,出軌偷食又如何?原來係截然相反,係會瘦呀! 根據外國網站嘅訪問,曾經偷食嘅已婚人士之中,大部份都係消瘦,男性就有50%體重下降,平均跌約2.7KG;女性就有成62%,下跌約4.5KG.至於致瘦原因呢,根據英國伯明翰大學教授指,由於偷食嘅人要講大話,並且承受會被揭發嘅風險,一直有呢種心理負擔之下,會造成大量體力消秏;另一樣更直接,就係偷食者會再次重次重視自己嘅外型,竟然會開始減肥,因為體重會下跌.
成日話小朋友係最開心,無煩惱,唔使返工唔使養家,似乎對金錢無乜太大需求.係咪真呢?我睇未必喇.根據英國最近一項調查,訪問咗1,000位5至12歲嘅小朋友,有關金錢嘅問題,結果顯示有唔少比例嘅小朋友會為屋企嘅財政狀態感到煩惱!
德國共乘平台MyTaxi做咗一項調查,了解2,000名駕駛者使用導航系統嘅情況,發現依賴呢個系統嘅駕駛者每年平均會浪費29小時.因為導航系統喺規劃路線時,雖然會以最短時間到達目的地為基準,但好容易會忽略路面情況,經常會帶駕駛者走入小巷.而有超過兩成受訪者表示導航系統嘅路線指向唔清晰.
條腿又長又直又幼就係人都想,但有冇諗過其實條腿粗啲並無壞處?德國有研究指出,腿粗嘅女仔患上心臟病,糖尿病嘅機會比腳幼嘅人低. 德國有大學研究發現,梨型身材嘅女性,即係體重正常但臀部同大腿脂肪比較多嘅人,佢哋換上心臟病,糖尿病,中風等風險較低.因為堆積喺臀部同大腿嘅脂肪,屬於皮下脂肪,對人體有保護作用
細細個阿媽教落,食飯唔好睇電視,無家教.長大嘅世界,又莫講話睇電視,一路食一路按手機,睇片已經係平常事啦!但原來話你知,睇住電視食飯,原來會致肥,你會唔會重新考慮呢? 美國俄州大學一個研究指,睇電視食飯,致肥風險比唔睇嘅多37%


text:
啱啱影完婚紗相,好失望,D相好差,係揀唔落手,唉...
-
小小
我係大陸影,之前朋友都係個間影,我見效果幾好,所以都費是揀,諗住OK,我TOTAL用左大約$7000,7套衫,D境其實好靚,但問題係化�萓PSET頭真係好差,我第一套件衫係要化濃��,smoky eye,但原來之後佢只係轉eye shadow,d下眼線全部要番曬,假眼捷毛用兩排,對眼真係好浮誇,敢我平時完全唔化��,見到敢咪同化�萛v講叫佢唔好敢濃��,但佢話影出來好淡好多,敢佢係pro,我咪信佢law,第一,二個頭都ok ga,因為係standard穿特色服及旗袍,但之後個d真係好嘔心,因為出左外景,我完全唔知佢整咩頭比我,係尾我叫男友幫我影張相先知
-
Daisy
其實,我total影左兩日,第一日出外景,上午去一個附近的外景影特色服,化�萓Pset頭係standard,化�菑姠et頭前我已經同化�萛v講要點樣,拿埋本書比佢參考,下午去海島影婚紗及旗袍,上午影完相係婚紗店食lunch,之後就換�菗嚘X袍,其實換完�菑w經feel到好濃,好娘,同佢講佢話唔會,之後要坐船,所以婚紗及手飾都要帶埋去,我就係見佢旗袍d手飾佩得幾好,所以無看佢帶咩手飾,我去到碼頭先知原來係坐公眾船,去到d人已經眼望望,影完旗袍換衫原來係當街換,有人圍張布,坐地下,我已經好唔習慣,之後佢拿d手飾出來,我比佢客親,好浮誇,好嘔心,我問佢有無第二條,無law,成個look好似埃及妖後,好俗
第二日影室內景,我諗住會有塊鏡睇住佢幫我整咩會好d,整之前我問佢會點整,聽左之後我唔仲意,同佢講個�菢n清清地,個頭要簡單d,咁佢又同我講同一番話,我室內景穿兩套晚裝及一套婚紗,第一套晚裝個爆炸頭好嘔心,同佢講又講d野,又話呢樣個樣,件衫係掛頸露背,我睇相先知呢件衫好多張相都走光,露左件girdle出黎,完全無人提我,我諗因為係影樓全部男人唔好意思卦,之後第二套晚裝,化�萛v幫我整個簡單ga頭,但我覺得好求其,我都無咩心機,今次d手飾就ok,最後件婚紗,化�萛v同我講會點整,我話唔仲意,佢再拿多幾個頭飾比我揀,我都唔仲意,咁我咪同佢講我想點整,其實佢已經梳緊個頭,跟住我話唔想咁樣,跟住佢就跟我意思整,但佢一路整一路話咁樣好老氣,真係嬲爆...
我本身已經唔上鏡,又唔識笑,連男朋友都話我笑得好鬼祟,反而佢就影得幾好,我真係覺得一個好ga化�萛v好重要law,之後,我揀另買左的毛片比d朋友看,初時佢地話我係咪要求真,但後尾比佢地看佢地笑到肚痛,話我個眼�萓n恐佈,完全唔認得係我,仲話好彩唔認得係我咋,d手飾好俗,真係好hurt
-
小小
邊間影樓咁差?可以講名嗎?唔好咁傷心啦,去另一間再影過!


text:
2015年12月30日星期三
尋堡
但係坐咗兩個鐘車嚟冇奶油咁就返維也納吖. 漫無目的,兜呀兜.見山上有城堡,就去八吓啦.
Schloss Kornberg, 主要係做婚禮,婚宴生意.
聖誕期間有個Xmas market. 呢日假期後首日啲人返嚟收檔,冇嘢睇.
之後去咗冇幾遠嘅Riegersburg
城堡中有博物館
行上城堡要收路費or搭lift上. 入博物館另外收費.但係冬天呢度唔開.
唯有咁影吓啦.
33 則留言:
呢D城堡可能係私人買起, 用來做生意回覆刪除回覆
以我知好多都仲係啲貴族後人擁有.刪除
是日天氣好好喎,影D相出黎都特別靚D回覆刪除
可是因天氣凍?感覺好冷清.回覆刪除回覆
第一個個market完咗唔會有人去啦. 第二個冬天唔開,更加冇人去.刪除
我覺得以前住係城堡的人很蠢,出入都唔多方便呢!回覆刪除
城堡婚禮對平民百勝係咪算豪華?回覆刪除
一般鬼鬼會覺得係佢哋個dream婚禮?
- 回覆
Happy New Year!刪除
城堡用來做婚宴生意唔怪知修葺得咁靚喇 .回覆刪除回覆
如果唔係冇人幫襯.刪除
咁人山人海係咪啲人仲放緊長假一直放埋過新年?回覆刪除回覆
祝願你有個順利美好新的一年!!回覆刪除回覆
王子真係自由自在,想去邊都得.回覆刪除
祝你新一年事事順利!希望有機會係香港一聚回覆
Happy New Year!回覆刪除
有時收入場費我都係遠觀咋回覆
Happy New Year!刪除
入唔入>> 我睇吓有冇時間同有乜睇囉.
- 回覆
Happy New Year!刪除
有冇係網上買飛架, 咪唔使白行囉.回覆刪除
行上城堡都收費,唔抵喎!回覆刪除


text:
Evening Primrose
月見草
月見草係一種原產於北美洲同墨西哥嘅柳葉菜科植物.呢一種植物淨係會係夜晚開花,天光會即刻凋謝,啲人再由植物嘅種子入面提煉出精華成分.喺幾千年前,古印地安人已經識得用呢一種草藥嚟解決病痛;而歐洲嘅貴族都會用佢嘅根莖葉部分嚟入藥,所以月見草又俾人叫做帝王萬靈藥.
獨特脂肪酸
研究指出,月見草籽所搾出嚟嘅月見草油含有豐富嘅GLA(y-次亞麻油酸).GLA係一種不飽和脂肪酸,身體唔能夠自行製造呢啲脂肪酸,所以只可以係植物油度提取.佢係一種皮膚需要嘅脂肪酸,構成好多人體細胞膜嘅重要部分.最種震嘅係佢能夠轉換為抗炎激素嘅第一類前列腺素PG1,而PG1有抗凝血同抗發炎嘅效果.
調節荷爾蒙
因為佢豐富嘅GLA帶有好多神奇嘅功效,所以月見草可以話係女性嘅恩物.首先,月見草油有緩解經期綜合症嘅作用,平時月事嚟個陣或者之前,好多女仔都會有煩躁,脾氣差,乳腺疼痛嘅症狀,咁係因為經期身體荷爾濃度變化引起嘅失調.月見草油中嘅y-次亞麻油酸就有調節荷爾蒙平衡嘅功效,尤其係對於月經不調或者更年期嘅女士特別有效.仲有,月見草油可以平行皮脂,舒緩皮膚乾燥,對於改善皮膚過乾或者過油,暗瘡肌,指甲脆弱都有幫助.
Evening Primrose
舒緩濕疹
另一個月見草嘅用處就係治療濕疹.臨床研究指出濕疹患者通常都唔能夠自行產生足夠嘅抗發炎激素,即係指佢哋身體將脂肪酸轉換為y-次亞麻油酸嘅能力較低.藉著補充月見草油入面嘅y-次亞麻油酸,可以幫助維持細胞膜嘅健康,令到細胞保持多啲水分,提升循環功能,舒緩皮膚過敏引起嘅皮膚痕癢,紅腫等等問題,對於治療濕疹狀況有一定嘅幫助.同時因為月見草成分溫和,好少會引起皮膚敏感,所以可以安心使用.
含豐富維他命
除咗y-次亞麻油酸,月見草仲含有豐富嘅維他命E同C,係優良嘅抗氧化劑同滋潤劑,可以加快皮膚嘅新陳代謝,促進血液循環,修復細胞,令到老化細胞恢復生命力,成個人即刻睇落後生啲.
但係要注意嘅係,因為月見草油會調整女性體內荷爾蒙嘅水平,所以孕婦同喂梗奶嘅媽媽最好都係唔好用住,以免影響胎兒或者BB嘅健康.


text:
日期 : 一月廿四日及廿五日早上
天氣 : 天陰寒冷(廿四日),天晴(廿五日)
行程 : 福島市 → 仙台 → 南三陸
今日行程嘅主打,係去我哋期待咗好耐嘅南三陸温泉酒店.由於福島市去南三陸嘅車程比較遠,我哋會喺仙台中途停留參觀同食午餐,然後再去南三陸.
由福島到仙台,主要係行高速公路,但仍然需要個幾鐘嘅車程.到咗之後,首先去參觀青葉城址.呢度係當年伊達政宗所建造嘅青葉城遺址,而城址上最出名嘅係一座伊達政宗騎馬雕像.
同鶴之城一樣,我哋都無入到個建築物參觀.淨係喺附近睇風景,由高處俯瞰仙台市嘅景色.睇咗無耐就走,因為實在太凍喇!
我哋跟住去咗仙台嘅一番町行咗一陣街,然後就去咗一間燒烤店食仙台牛.
一去到,老板娘就問我哋喺邊度嚟,之後就俾咗本新假期同埋飲食男女我哋睇,裏面有介紹佢哋舖頭嘅報導.雜誌話大部份仙台牛都送咗去物價水平較高嘅東京等地區,呢間舖頭係少數可以食到正宗本地仙台牛而價錢較相宜嘅地方.
其實我哋嚟之前,已經決定好要食佢嘅仙台牛特選牛肋骨肉.另外,我哋再order咗一客雜錦燒烤套餐試下.
個牛肋骨肉嘅size有一塊牛扒左右,送上枱已經切好咗方便我哋燒烤.而佢嘅賣相好靚,好吸引,好想即刻試下佢嘅味道.燒好之後咬落去,發現雖然塊牛都幾厚,但佢成件都好鬆軟,而且牛肉本身嘅味道唔錯,愈咬愈有味.
燒咗幾塊之後,覺得D牛燒得耐少少會比較好食.可能係塊牛肉嘅脂肪好平均,燒烤得耐都唔會韌,反而會好香口,好好食!
如果攞仙台牛同米沢牛比較,我哋都唔識得好實質咁比較,只係覺得米沢牛始終好食D.但係用米沢牛一半嘅價錢,就可以食到好食嘅仙台牛,我哋覺得好抵.
不過,食完仙台牛之後,反而令我哋更加掛住米沢牛……
跟住,我哋就起程向南三陸出發.段路有一半係行高速,一半行國道,需時約個半鐘.沿途都可以見到雪景.
大約係四點鐘左右,我哋到達南三陸觀洋酒店.喺counter check-in之後,就有個職員推住D行李帶我哋返房.經過酒店大堂嘅時候,見到全部窗都係落地大玻璃,望到無敵嘅太平洋海景.
返到上房,第一時間打開窗簾望出去,見到嘅係同大堂一樣,180度嘅大海景.雖然今日天色陰暗,海上面嘅色彩唔係好靚,但係呢個無遮擋嘅大海景實在太懾人,就咁齋坐望住都覺得好舒服!
抖咗一陣,我哋就拿拿淋咁走落去浸温泉,享受下一路浸一路睇咁靚嘅黃昏海洋景,我諗都無乜幾可.順道喺酒店周圍參觀咗一陣.
男湯有兩個,擁有無敵海景嘅喺二樓.裏面有一個室內風呂,同埋一個露天風呂.女湯嗰邊都係有兩個,二樓嗰個有一個室內同兩個露天,但係由二樓上四樓嘅樓梯就封咗冇得上去.
男湯個大浴場前面係落地大玻璃,我一邊浸住温泉,一邊欣賞到大平洋嘅靚景,好興奮.個海望落去好似望唔到盡頭,海面呈現一片淡淡嘅橙黄色,好壯觀!
浸咗一陣,我就走去試下個露天風呂.由室內走向室外,雖然只係一段好短嘅路,但係無著杉喺零度嘅環境下,的確係好鬼死凍.我完全感受到寒風刺骨嘅感覺,直頭係刺完肉再刺骨.
咁凍,我當然係用極速走落去個露天風呂度.但因為D水都幾熱,唔敢一下子就浸哂成個人落去,只係浸住半身先.個露天風呂唔係好大,但係佢嘅景觀比大浴場更靚,更開揚.喺黃昏嘅時刻,雖然睇唔到日落,但浸住温泉,望住廣闊嘅天空,眺望無際嘅海洋,真係好正,好舒服.
浸完温泉,我哋喺房間會合,稍作休息之後,就去享用今晚嘅晚餐.
一去到我哋個位,我哋兩人份嘅晚餐放滿咗成張四人size嘅枱,好多嘢食!攞起張餐單睇下,見佢仲長過平時去飲嗰張.心諗,一個人點食得哂一個餐呀!
呢一餐嘅食物有幾款精緻嘅前菜,湯,煮物,刺身,蒸蛋,松葉蟹,而成個餐嘅焦點,係個海膽飯,同埋原隻燒新鮮大鮑魚.
每一味菜色嘅味道都唔錯,D魚生好新鮮肥美,鮑魚好彈牙,海膽飯好入味.而嗰件蟹,原本無乜期望,但食落都幾鮮甜,比起上次北海道酒店自助餐食嗰啲好食好多.
食飯之後,仲有個甜品同一杯梅酒,呢餐真係好圓滿.
享受完咁豐富嘅晚餐之後,真係好飽.我哋走咗去酒店附設嘅手信舖行下,順便消下濟.之後就返房休息.
住温泉酒店,我哋鍾意揀tatami,覺得比洋式房更舒服.
今晚可能太早訓,去到半夜嘅時候就醒咗.走去窗邊望下窗外嘅景色,發現原來夜晚嘅景色都唔錯,見到好多星星,又隱約見到海面嘅景色,好寧靜,好舒服.睇咗一陣,就再訓過,準備迎接聽日嘅日出.
今日日出嘅時間係六點四十八分.一早較好咗六點半鬧鐘起身,見到今日個天色好好,應該可以睇到日出.
於是我哋放好張櫈,一齊坐喺窗前等待日出嘅來臨,登登登登……
個日出景同喺紅葉瀛風節目見到嘅一模一樣,真係好得.由於個眼前嘅景色太靚,我一路係咁影,影咗好多張,都唔識停手.
睇完日出之後,我哋發現窗外企咗幾隻海鷗,望住我哋,完全唔驚人,好似等緊我哋餵嘢食咁!
喺房睇完日出,我哋急急腳走落去浸多一次温泉,睇下清晨日出景.睇怕咁早就起身睇日出同浸溫泉都係只此一次!
今日天氣比琴日好好多,而且個温泉係向東,今朝早喺温泉欣賞到嘅景色,比起琴日黃昏,更有色彩,朝氣.
大多數人都好早嚟,浸住温泉睇日出,所以我落嚟嘅時候,其他人都開始離開.好快就淨番我一個人獨霸整個男湯.襯呢個機會,我即刻攞部DC出嚟,影下男湯嘅環境,同埋風景.(琴日都無機會攞部機出嚟影相,其實所有男湯嘅相都係今朝影嘅.)
浸完温泉,我哋就走去食早餐.原本見佢係自助餐,都預佢係啲好standard嘅嘢.不過,雖然D食物望落去無乜特別,但係食落去就有意外嘅驚喜.大部份嘅水準都唔錯,其中粟米湯,紫菜,蟹柳沙律,南瓜蓉都好好味,另外仲有仙台出名嘅燒魚餅.呢個自助早餐嘅水準,比起我哋以前食過嘅都要好!
食完之後,喺酒店行下,我哋就準備離開酒店,向下一站松島出發.


text:
Wednesday, January 26, 2011
倪匡科幻小說 (衛斯理系列全集)(繁體)
倪匡(1935年5月30日-),原名倪聰,字亦明,先後使用過的筆名包括:衛斯理,沙翁,岳川,魏力,衣其,洪新,危龍,外界有時會稱「智慧老人」,信奉基督教(自由主義神學),祖籍中國浙江宁波市鎮海县,生于上海市.1957年逃亡到香港,1992年移居美國舊金山,2007年返回香港.他是華人科幻小說界裡的知名作家,被喻為「香港四大才子」之一,著名作品包括《衛斯理系列》 ,《原振俠系列》,《浪子高達系列》,《女黑俠木蘭花系列》等.
衛斯理系列全集
少年衛斯理 鑽石花 地底奇人 衛斯理與白素
妖火 真菌之毀滅 藍血人 回歸悲劇
蜂雲 奇門 透明光 真空密室之謎
沉船 地心洪爐 地圖 叢林之神
不死藥 規律 支離人 貝殼
仙境 訪客 蠱惑 狐變
老貓 天外金球 屍變 筆友
大廈 古聲 換頭記 原子空間
紅月亮 鬼子 新年 魔磁
影子 頭髮 眼睛 木炭
連鎖 願望猴神 迷藏 天書
玩具 尋夢 後備 第二種人
盜墓 搜靈 茫點 神仙
追龍 洞天 活俑 犀照
命運 異寶 極刑 電王
生死鎖 黃金故事 遊戲 廢墟
密碼 血統 謎蹤 瘟神
招魂 背叛 鬼混 報應
錯手 真相 毒誓 拼命
怪物 探險 繼續探險 圈套
烈火女 大秘密 轉世暗號 暗號之二
在數難逃 從陰間來 到陰間去 陰差陽錯
禍根 陰魂不散 許願 還陽
運氣 開心 將來 改變
闖禍 解脫 遺傳 爆炸
水晶宮 前世 新武器 病毒
算帳 原形 活路 雙程
洪荒 買命 賣命 考驗
傳說 豪賭 真實幻境 成精變人
未來身份 移魂怪物 人面組合 本性難移
天打雷劈 另類複製 解開密碼 異種人生
偷天換日 閉關開關 行動救星 乾坤挪移
財神寶庫 一半一半 身外化身 非常遭遇
一個地方 須彌芥子 死去活來 只限老友
衛斯理系列全集
衛斯理系列全集
少年衛斯理 鑽石花 地底奇人 衛斯理與白素
妖火 真菌之毀滅 藍血人 回歸悲劇
蜂雲 奇門 透明光 真空密室之謎
沉船 地心洪爐 地圖 叢林之神
不死藥 規律 支離人 貝殼
仙境 訪客 蠱惑 狐變
老貓 天外金球 屍變 筆友
大廈 古聲 換頭記 原子空間
紅月亮 鬼子 新年 魔磁
影子 頭髮 眼睛 木炭
連鎖 願望猴神 迷藏 天書
玩具 尋夢 後備 第二種人
盜墓 搜靈 茫點 神仙
追龍 洞天 活俑 犀照
命運 異寶 極刑 電王
生死鎖 黃金故事 遊戲 廢墟
密碼 血統 謎蹤 瘟神
招魂 背叛 鬼混 報應
錯手 真相 毒誓 拼命
怪物 探險 繼續探險 圈套
烈火女 大秘密 轉世暗號 暗號之二
在數難逃 從陰間來 到陰間去 陰差陽錯
禍根 陰魂不散 許願 還陽
運氣 開心 將來 改變
闖禍 解脫 遺傳 爆炸
水晶宮 前世 新武器 病毒
算帳 原形 活路 雙程
洪荒 買命 賣命 考驗
傳說 豪賭 真實幻境 成精變人
未來身份 移魂怪物 人面組合 本性難移
天打雷劈 另類複製 解開密碼 異種人生
偷天換日 閉關開關 行動救星 乾坤挪移
財神寶庫 一半一半 身外化身 非常遭遇
一個地方 須彌芥子 死去活來 只限老友
衛斯理系列全集
Subscribe to: Post Comments (Atom)


text:
古天奴終於都傷癒, 佢之前係上年11月26號對新特蘭果場被踢傷,抖左七個禮拜啦,估計有望係對修咸頓果場可以復出.不過呢,岩岩好返,個態點會去返未傷之前果個狀態呢?呢名24歲嘅球員其實都係都係跟返first squad四次操咋…
但係,係無左文尼(去左踢非洲國家盃)嘅情況下,高普當然希望古天奴越快操返fit就越好,但呢啲野真係唔迫得唔急得,身為領隊嘅高普當然明白,所以係對修咸頓果場,佢覺得擺古天奴係陣容入面係正確嘅做法,但出唔出佢就再算.但就算唔出佢,利物浦踢完修咸頓之後三日先再對曼聯,有的是時間嘛.不過當然,一切都係睇當時情況而定啦.
今場如無意外,高普會押重注係史杜列治身上 .由於好似上面都提到啦,係古天奴唔係正選下,史毒好大機會正選上陣,同奧歷治和費明奴拍住上.(高普應該會繼續出費明奴,因為公還公私還私,費明奴公私分明,唔會俾屋企被爆竊同埋被捉到醉駕影響) 高普就話, 佢從來都無懷疑過史毒嘅質素同球場上嘅智慧,但咩野先叫有態?有態同岩踢場比賽係兩回事.但高普都見到佢嘅努力,仲話就算佢無入波都好,佢嘅出現都好重要,好期待見到佢keep到而家嘅體能同埋更多嘅進步.
今場波應該幾緊湊,但個時間真係…唔緊要啦,都四強啦,較定鬧鐘啦!
fanpiece 精選
留言
-
leglessbird 於 11/01/2017 評論 NO. 1
呢啲盃仔踢兩回合 洗咩急於一時


text:
前身係乙組,現時叫Russian Professional Football League(俄羅斯職業足球聯賽)嘅新一季俄羅斯第三級別足球聯賽已經進行咗幾輪賽事,呢一季係改革以來最少隊伍參與嘅一季,只有五十八隊,大部分球隊集中喺西,中及南部,而遠東賽區只有六隊參加,亦都係近年遠東賽區最冷清嘅一個賽季.
除咗某幾個俄羅斯遠東地區城市因為戰略,政治問題被中央政府重視之外,好多遠東地區都係被嚴重忽視而傾向貧窮,就算職業足球亦一樣,西,中及南部球隊永遠得到較多重視,基本上運作不成問題,就算有球隊財困媒體都會比較多相關報導,好快就會解決事情,但遠東球隊搵水喉方面比西,中及南部球隊都難,甚至地方政府本身對足球嘅支持都有限,有球隊財困好多時只有當地媒體會報導,西面媒體好多時都會因為遠東消息冇咁重要而對其漠視,踢過上俄甲,超嘅遠東球隊通常命運會好啲,但如果唔上唔落嘅就自求多福.
FC Yakutiya Yakutsk(雅庫特雅庫茨克足球會)就係今年冇參賽嘅遠東地區職業足球隊,原因都係同缺乏資金有關,呢支球隊位於俄羅斯聯邦主體之一嘅Sakha Republic(薩哈共和國)首府雅庫茨克,薩哈共和國面積有3,083,523平方公里,佔俄羅斯聯邦總面積18.17%,位處西伯利亞嘅東北方,與楚科奇自治區,哈巴羅夫斯克邊疆區等遠東地區相連及接壤,部分土地位於北極圈內,盛產鑽石之外仲有大量豐富天然資源,亦係遠東比較寒冷嘅地區之一,夏季時有十度已經算''熱'',人口約一百萬,雅庫特族呢個突厥語民族係當地主要民族,人口約五十萬,係薩哈共和國嘅真正本土民族,屬黃種人,而俄羅斯族就係當地第二多民族,人口約四十萬.由於黃種民族較多,加上土地廣闊,所以有人話薩哈共和國係繼中國外世上第二大黃種人國家,雖然係俄羅斯聯邦主體成員之一,但薩哈共和國都算係一個國家,只不過唔係一個有獨立主權嘅國家.
講到呢度,大家應該都會覺得雅庫茨克或薩哈共和國並非一個貧窮首府或聯邦主體成員,因為佢有好多天然經濟資源,比起好多遠東地區都要豐富,只不過資源所獲得收入中絕大多數都被中央政府收繳,落到當地人袋嘅唔多,情況就如印尼加里曼丹四個省咁有豐富天然經濟資源,但當地大部分當地人係享受唔到幾多成果,依然有大量貧民存在.天然經濟資源豐富亦唔代表足球業都會受惠,最重要係當地對足球業有幾重視,薩哈共和國當地冇西部咁流行足球,入場球迷唔多,雅庫茨克足球會呢幾年只能苦苦維持運作,上季更因為冇錢作客而被俄羅斯足協重罰.
因為資源所獲絕大多數都被中央政府收繳,所以近年薩哈共和國有人提出以公投運動脫離聯邦真正獨立成國,但中央政府當然唔想失去呢塊肥豬肉,一定會用盡方法阻止,因為只要薩哈共和國真正獨立,對其他有脫離聯邦之意嘅遠東聯邦管區成員甚至南部聯邦管區,西伯利亞聯邦管區,南部聯邦管區,北高加索聯邦管區或伏爾加聯邦管區嘅成員都係一支強心針,到時個個都話要成為主權國家搞到大內戰,俄羅斯咪好唔得掂?四分五裂唔係最大鑊,財源喪失先係嘛!所以細心留意就會發覺中央政府從未忽視遠東地區,但講緊嘅係資源所獲而唔係當地民生大小事,嗰啲普京理得你死啦,特別係你係有色人種會受到更多歧視.
講起人種,喺香港提起俄羅斯好多人只會諗起白種人,早幾年有一名俄羅斯前鋒叫Stanislav Korchazhinskil嚟到香港流浪隊試腳,由於佢係黃種人所以引起少量球迷好奇,留下「邊忽似俄羅斯人」等疑句.其實Stanislav Korchazhinskil係來自遠東地區嘅黃種人,嚴格上都係俄羅斯人,只不過香港普遍人認為俄羅斯人都係白種人,但漠視遠東仲有鄂溫克人,埃文人,雅庫特人,布里亞特人,圖瓦人等黃種人生活緊,可能俄羅斯中央政府由東斯拉夫民族話事令外人對俄羅斯人只有一種印象,但唔止外面世界係咁,俄羅斯圍內主流世界都漠視呢班居住遠東嘅黃種俄羅斯人,所以除資源不均外點解會有脫離聯邦聲音呢?咪就係呢啲膚色因素囉.
講返足球,因為俄羅斯聯賽講求體格,遠東地區黃種人比較瘦及矮細,要喺俄羅斯足壇立足一啲都唔易,除非有超強技術,大多數黃種人球員只能踢第三及第四級別聯賽,要踢上俄超就更難.遠東地區嘅職業足球隊大部分球員都係居於西,南部及當地出身嘅東斯拉夫人,黃種人球員唔常見,而薩哈共和國嘅FC Yakutiya Yakutsk(雅庫特雅庫茨克足球會)喺上個賽季正正因為缺乏資金而重用本地人,九成球員都係喺薩哈共和國出生,不過絕大部分係東斯拉夫人,只有一名球員係雅庫特人,佢就係中,前場球員Mиxaил HиkифopoB(Mikhail Nikiforov),呢位真.本土派球員一直效力雅庫茨克足球會,雖然效力時間只有六年,但已經係隊內老大哥,仲做埋隊長,即使只有一位雅庫特人球員但對於球隊嚟講佢嘅存在都有一定重要性,最少話畀人知仲有遠東地區黃種人球員喺俄羅斯踢職業足球.


text:
6大最易被搵笨行業 你有冇份?
問心講,香港唔少人鍾意貪小便宜,呢啲人本身唔係冇錢,但下下都要攞着數.小編自問面皮唔夠厚,真係好難做出呢啲要求.
其實有幾個行業,成日都被人搵着數,一知你做呢啲職業,就扮晒老友話:「幫幫手啦,唔係唔俾面啩?」推又推唔到,做又得雞碎咁多錢,甚至冇錢收,所以最好方法就係避開唔好做呢啲職業.究竟邊啲行業最易被搵老襯呢?小編閒閒哋都數到以下6個:
01|攝影師
呢個行業真係十分高危,單睇樓上的例子都知啦.更多時候係,好多人結婚,都係拍下膊頭,叫朋友幫手影婚紗相,最後係咁易封番一百幾十蚊利是作報酬,但就搞足你成日,呢啲老友真係要認清楚喇.
老老實實,攝影師唔係剩係按個快門就搞掂;先唔講技術,攝影器材全部私伙,又鬼死咁重,出去外影孭住喺身,好多時都搞到腰骨痛,仲有執相嘅時間同心力呢?攝影師絕對唔係個輕鬆嘅行業.影video的攝影師,仲要講求sense,剪片要的時間更多,收你嗰幾千蚊真係唔係白收.
02|I.T. 人
作為I.T.人,最怕被親戚知你識電腦,大至砌機,寫program,小至賣電腦,安裝寬頻等等.因為當佢部電腦一有少少問題,就會即刻搵你幫佢修理. 無論係上唔到網,中咗毒,run得慢定係條線鬆咗,全部都關你事.
你唔好以為唔聽佢哋電話就得,因為佢哋轉個頭就會WhatsApp send張圖俾你,話你知有乜問題.已讀不回?哈,藍tick後10分鐘你就會收到你阿媽電話,問你做乜唔應阿姨媽,再加多句:「親戚一場,放工得閒咪去幫下手囉!我會留飯俾你喇!」
收工冇嘢做就要幫你整機?仲要整完一句唔該都冇,加多句你整得咁慢,咁唔pro呀!除咗爆粗之外,實在俾唔到其他任何反應……人哋外面整機佬上門檢查發現冇乜問題都收你幾舊啦,更何況I.T.人唔係整機佬.
你識寫網頁就仲大鑊,得閒就會有朋友懶friend咁,問你可唔可以幫佢哋手平平哋整個公司網頁.簡單整當然冇問題,不過做落就多多意見,又話張圖唔夠靚,仲話要加購物車等特別function.最後計完,朋友價8折咗都要幾萬元,但最後有人夠膽講,佢「畢直」其實預2,3千元,當堂O嘴.
03|化妝師
化妝師同攝影師一樣咁高危,而且一樣係親戚結婚最易出事.首先話呢啲喜事,一世人1次叫你「收順啲」,跟手多多要求,要你半夜三更到達新娘屋企唔在講,仲要1日換5,6個妝,唔難嘅妝都唔叫你化.
但化妝品又唔自己出,話自己嗰啲唔啱化新娘妝,最後仲要加多句俾個機會你練習下咋!真係正式使人唔使本呀!
04|空姐
大家講起空姐,可能只會諗起佢哋可以周圍飛周圍玩好開心,但其實有苦自己知.近排歐元,日yen,澳紙都跌到好鬼平,突然就好多三姑六婆,唔熟的朋友會打電話,叫你幫個手買名牌袋,化妝品,生果,蜜糖……乜乜物物,應有盡有.
空姐喺飛機企咗成十幾個鐘,都攰都爆,想返酒店休息下都唔得,仲要幫人做埋代購走水貨.仲要回程時一抽二抽,搬啲唔係屬於自己嘅嘢返屋企,有時太攰截的士,真係連的士錢都蝕埋呀!最慘仲係返到屋企要逐個打電話,三催四請問佢哋幾時要番啲物品,有時仲要送貨上門俾佢哋,最後只係換來一句唔該.淘寶用順豐速遞由深圳嚟香港都要加幾廿蚊啦,依家老遠由歐洲,日本,澳洲運嘢返來,但就連餐飯仔都冇,都咪話唔陰功.
05|司機(的士/小巴/貨van)
如果你做司機,最怕啲住附近嘅親戚.平日返工放工會WhatsApp問你開工未,會唔會有時間「順路」兜一兜佢返工放工.而「順路」嘅範圍又好闊,只要唔過海就係順路.有時shopping買嘢買多咗,又會問你有冇時間車佢返屋企,當然啦,到埗之後,又要你幫手擔擔抬抬,搬啲嘢返屋企.而小編聽過最過分嘅係叫個揸小巴嘅親戚,車成家人去沙灘BBQ,而一家人係包埋狗仔!
其實喺香港做司機真係好慘,養架車連油錢,停車場都好貴,尤其是貨van司機,睇GO GO VAN的收費,由觀塘入元朗都係150蚊左右,扣埋油錢真係唔賺得幾多,仲要得閒兜埋你啲親戚朋友,搵返來的錢隨時白做.
06|Sales
Sales同空姐都有同樣的煩惱,小編有個朋友喺某C字頭賣袋嘅名牌店做sales,佢同小編呻每年一到清倉減價,啲三姑六婆就會叫佢買袋,用盡佢個員工quota.仲要唔會去舖頭攞,係都要揀啲佢哋自己方便嘅時間叫你做埋阿四攞俾佢.最嬲嘅喺佢哋啲袋唔係全部自用,有幾個係幫朋友買,真係1打膠唔使找.


text:
TSA 本來係民生問題,本來唔應該搞到好政治化,因為只不過係一個test,當然涉及殺校,但我估殺校係唔會搞到本來同一黨嘅新舊特首互片.但依家 TSA 問題,林鄭月娥竟然同吳克儉起衝突,件事好奇怪.因為依家係過渡政府,如果吳克儉仲想留喺新政府,係應該儘量同新政府合作,方便林鄭月娥喺 TSA 攞民望,一個民望低成咁嘅特首,如果可以喺 TSA 攞分,做到薯片政綱一啲嘢,其實理論上,對挽救依家個政制嘅支持度,都有少少用.
TSA 係殺人武器
但依家 TSA 寸步不讓嘅態度,我覺得好奇怪,除咗梁振英心理變態外,應該好明顯係中聯辦介入,所以 TSA 問題上,梁振英死都要搞埋今年嘅 TSA ,咁問題係,乜事要一定搞埋今年 TSA ,唯一解釋係中聯辦嘅主要小金庫來源:三中商.
首先,商務印書館(香港)依家係香港主要嘅課本零售商,如果取消咗今年 TSA ,咁好多家長會唔買果啲mock paper嘅存貨,商務印書館同三聯書店就會蒙受好大損失,因政策改變而變死貨,唔通張曉明走去同牛津大學出版社,Pearson呢啲外資大公司開拖,屆時我真係留名等睇笑話.更何況,中聯辦自己都有出課本,果間出版社叫香港教育圖書有限公司,香港教育圖書有限公司出咗TSa練習咁多,唔通又係叫張曉明同埋中聯辦一眾官員全部食晒落肚,以依家回收業咁不振,其實果啲TSA練習只能夠當廢紙處理.所以,張曉明呢啲人渣為咗銷晒啲存貨,就迫吳克儉死人都要頂埋今年嘅TSA佢,我懷疑喺中聯辦都有龐大利益嘅情況下,林鄭月娥有無可能取消TSa都係一個問題,當中聯辦自己都下海經商果陣,政府好多奇怪政策嘅推行,其實都係同中聯辦嘅荷包有關,而唔係同香港市民嘅福祉有關.
所以,中聯辦最好向公眾交代清楚,聯合出版集團喺TSa問題上,涉及有幾龐大嘅商業利益.甚至我懷疑國民教育呢檔嘢,都係生意多過政治,因為保證課本一定愛國,只能向香港教育圖書買,屆時仲唔發過豬頭丙.我只能講,中聯辦呢個部門,真係香港腐敗嘅來源,一定要清除.


text:
涼茶
涼茶係喺廣東一帶好流行嘅嘢飲.
廣東一帶地方嘅天氣係屬於典型嘅亞熱帶氣候,夏天好熱,多雨又潮濕,水質就偏向燥熱,而且夏天嘅炎熱時間比較長,再加埋廣東人鍾意食啲煎炒燥熱嘅嘢食,又習慣夜瞓.因為天氣又熱又潮濕,再加埋飲食唔啱,同瞓唔夠等等嘅原因,好容易令人熱氣,所以民間就流行用啲藥性寒涼,消暑解毒嘅中草藥,煲水嚟飲.呢啲各式各樣嘅藥飲就叫做「涼茶」.涼茶可以消除夏天人體裏面嘅暑氣,同冬天乾燥引起嘅喉嚨痛等嘅疾.有甜嘅,酸嘅,苦嘅涼茶,款式多多.
涼茶係有好多唔同嘅種類,其實每個屋企都有佢自己稍為唔同嘅配方.
常見嘅涼茶有廿四味,五花茶,雪梨茶,感冒茶等等.喺廣州,香港,澳門等等嘅地方甚至有專門賣涼茶嘅舖頭.有啲喺廣州嘅涼茶舖更加係有超過一百五十年歷史,喺香港亦有唔少五,六十年歷史嘅涼茶舖.而近呢十幾廿年亦都有集團將涼茶包裝成紙包或者罐裝飲品嚟賣,好似王老吉涼茶咁.
傳統上,涼茶要喺灘凍咗之後先飲.而一般嘅涼茶都係接近黑色嘅,而涼茶嘅味道多數係苦中帶甘.
經粵,港,澳三地政府喺2006年2月努力爭取,涼茶獲中國國務院列為518種「國家級非物質文化遺產」之一.
唔同嘅涼茶種類[編輯]
涼茶發展到而家,大致可分為以下三種類型:
傳統涼茶[編輯]
傳統嘅涼茶多數係深啡色,飲落苦澀,多數有埋藥用性質.所以俗語都有話「苦口良藥」.但係多數人係唔會無端端飲啲傳統涼茶.當啲人有啲乜頭暈身㷫,感冒發燒,周身骨痛,喉嚨痛等等情況,先會飲啲對症下藥嘅涼茶.
傳統涼茶,多數歷史比較悠久,配方多數嚟自民間,有啲亦自稱係祖傳古方,好似黃振龍㿀痧涼茶,聽講已經有八十幾年歷史,係袓傳古方,可以醫全身酸痛,皮膚班塊石疹點等嘅病,但呢隻涼茶藥性偏寒,年老體弱,氣血兩種虛者同孕婦都係唔太適合飲嘅,佢嘅藥方係由火炭母,淡竹葉,崗梅根,金錢草,大頭陳,救必應,鑑銀盤,五指柑等等組成.
廣州王老吉涼茶[編輯]
廣州王老吉涼茶係由崗梅根,木蝴蝶,火炭毋,金錢草,布渣葉,淡竹葉,金沙籐,五指柑,山芝麻,金櫻根十味藥組成,呢啲藥大多數都係廣東民間嘅草藥,功效係清熱解暑等等.對發熱,喉痛,聲沙,口苦尿黃,泄瀉,腹痛等等嘅胃腸濕熱病都有用.
香港廿四味涼茶[編輯]
據調查香港廿四味涼茶未必係由二十四組唔同嘅藥組成,有啲實際上用咗三十幾種藥嚟做添,但啲人多數通稱佢做二十四味涼茶,佢有清熱去濕作用,對外感風熱,發熱喉痛,咽喉過多長期熬夜而引起嘅唔適服都有作用.
保健涼茶[編輯]
呢類涼茶同傳統涼茶有啲唔同,佢唔係專門針對某一種病,而係適合所有健康嘅人飲,有清熱消暑等嘅保健作用,同時,佢嘅顏色偏淡,味道冇咁苦澀,多數會有甘甜嘅味道,所以比較受歡迎,好似羅漢果五茶花,菊花雪梨茶同銀菊露,可以防止肺燥咳嗽,或者肝火眼痛,或者唔易中暑,從而起到保健預防嘅作用.
劑型[編輯]
涼茶嘅劑型發展到今日,已經變成多種多樣,最初淨係有涼茶劑型,佢係由藥物磨粉同粘合劑混合而成嘅一種固體製劑,飲時用熱水泡汁代茶飲用,所以又叫做茶劑,形狀多數係小方塊形或者長方塊形,出面用紙合包住,好似甘和茶,合仔茶同午時茶等.之後亦都有啲做成湯劑嘅,即買即飲,呢種劑型到而家仍然比較普遍,近嚟重發展到沖劑型,易拉罐型同茶包型等等.
連出去[編輯]
- 閒話涼茶
- 涼茶榮升國家文化遺產—明報新聞網


text:
拍拖半年,沈卓盈同男友已經見晒家長.
同你吟一吟
撻着內衣太子爺 沈卓盈俾新歡揸前度架二手車
贊助商連結
已經 33歲嘅沈大師沈卓盈戀情終於有着落,同屋企做內衣褲出口生意嘅 Calvin拍拖, 4月生日仲喺 IG放閃確定男友地位.
呢排唔使開工拍劇嘅沈卓盈,好多時間可以陪男友 Calvin,佢哋去淺水灣拍拖撐枱腳,食飽飽,兩人喺商場踱步, Calvin行行吓不時伸手攬吓女友纖腰,好明顯,仲係甜蜜期,之後 Calvin亦好體貼先行去攞車,叫女友喺商場樓下等佢,不過唔知係咪默契仲未夠呢,沈大師等極唔見男友,即刻打電話催啦!原來 Calvin泊低車喺另一個位等佢,搞到沈大師要行成百米去搵番男友!
成日俾人話釣金龜,但嗰日內衣太子爺 Calvin竟然唔係揸乜嘢名貴靚車,而係揸住有指係沈大師前度 Ray所送嘅二手寶馬,其實沈大師都唔一定要坐靚車嘅,所以唔好再話佢淨係識釣金龜啦,唔係佢又嬲嬲豬啦!
Calvin攬實女友喺商場 window shopping.
沈卓盈掛住睇電話,男友 Calvin先去攞車.
內衣太子爺 Calvin冇揸自己車,反而揸住沈卓盈前度所送的二手寶馬.
等咗一陣,都未見男友.
有指前度 Ray因打爆女友的 Mini玻璃窗,之後就送了一架二手寶馬賠罪.
撰文:八珍
攝影,攝錄:蕭敬漁,李玄,瀚鍾,森美,余一駱


text:
進堂
各位親愛嘅兄弟姊妹:今日係四旬期第三主日.今日嘅讀經俾我哋睇到天主同以色列人嘅關係.喺舊約時代天主通過梅瑟頒布十誡俾以色列人,駛佢哋認識同侍奉上主.十誡亦係天主引導佢嘅子民脫離奴隸嘅束縛,邁向自由嘅交通律.呢啲誡命目的係幫助佢哋擺脫壓制人類嘅 神像,同免陷於為害他人嘅誘惑.十誡只係一種準備,駛人能夠接受喺復活嘅基督內更加真實,更加完美嘅信仰.基督係新嘅聖殿,佢以自己嘅犧牲聚集萬民嚟光榮 天主.若果同福音比較,呢啲法律對我哋嚟講好似比較簡單,但係我哋能唔能夠講福音生活而唔先忠於呢啲誡命呢?十誡指示人點樣過忠直嘅生活;呢種忠直嘅生 活,可以証明我哋信賴喺我哋當中嘅天主.但對我哋基督徒嚟講,單單守十誡係唔夠嘅,我哋要更進一步,超越十誡,過真正愛德嘅生活,而成為天主嘅聖殿. 請大家起立,參與呢台彌撒,一齊唱進台詠. 經一
今日嘅經一啟示俾我哋通過十誡,天主指示俾佢嘅子民,同天主,同近人嘅生活方式.請打開主日感恩祭第38頁. 經二
只睇外表嘅人,耶穌喺十字架嘅死亡係一種失敗,或者係一種瘋狂嘅作法,對我哋基督徒嚟講就係生命嘅泉源.呢啲係經二俾我哋嘅提示.請打開主日感恩祭第39頁. 信友禱文
主祭:各位兄弟姊妹:聖堂係祈禱,係教友集合一齊侍奉天主,係主耶穌臨現俯聽我哋,分擔我哋嘅痛苦,分享我哋嘅喜樂,係天主子民最平等相處嘅地方.以敬愛天主嘅心情,我哋共同祈求:
主祭:仁慈嘅天主父,祢駛我哋成為祢聖子基督嘅肢體.求祢喺我哋嘅心靈中消除一切阻礙我哋喺人間成為祢聖殿嘅事物.因我們的主基督之名,求祢俯聽我們的祈禱. 奉獻
我哋集合喺天主嘅聖殿,係為向天主行祭禮.基督係新約嘅聖殿,我哋更應該喺基督之內向天主奉獻犧牲,___教友家庭而家代表我哋奉上禮品,表示我哋喺基督內嘅團結. 謝聖體 (領聖體後)
請大家坐,而家我哋做一個感謝聖體嘅祈禱. 上 主,祢嘅殿宇係幾咁可愛.我渴慕能夠居住喺嗰度.我嘅君王,我嘅上主,麻雀靠近祢嘅祭壇搵到咗住所,燕子亦搵到咗築巢嘅地方.上主,能夠居住喺祢嘅庭院 中,時常讚美祢,真係有福.因為祢係我心中嘅太陽,祢係我嘅護祐者.祢時常廣施恩寵俾我,對於行為正直純良嘅人,祢從來唔會拒絕祝福.上主,唯有依賴祢, 先至算係有福. 禮成
祝大家都成為生活天主嘅聖殿.


text:
神戶酒店
搜尋酒店
揭開精選酒店神秘優惠價
這些價格並非人人可得.
神戶自由行及酒店住宿推介
神戶兩日遊 – 酒店推介
神戶唔止神戶牛出名,仲有有馬溫泉同神戶港.而且同大阪京都並稱為京阪神都會區,去日本關西地區旅行絕對唔好錯過.想過一個精采嘅神戶兩日一夜自由行? 即刻出發啦!
神戶住邊好
神戶嘅景點相當集中,大部份嘅住宿地點都係神戶市中心.諗住去甲子園睇波都可以考慮阪神甲子園球場附近酒店,想浸溫泉可以直接到有馬溫泉嘅旅館留宿,日浸夜浸都得!至Top 人氣酒店推介:神戶海港大酒,神戶梅里肯公園東方酒店,有馬溫泉竹取亭丸山日式旅館.
神戶酒店優惠代碼下載
Hotels.com 酒店網爲你推介 2018 最新最熱門嘅神戶酒店.從120 間神戶住宿推介選擇你嘅心水酒店.查看及下載所有 Hotels.com 優惠代碼,立即預訂!
第一天
玩:北野異人館→神戶港塔→有馬溫泉
北野異人館係明冶時期遺留落黎嘅西洋風格嘅建築,因當時都係由外國人居住,每一間都各有特色,而家演變成咖啡店同藝術小店,係文青必去景點!神戶港塔高108米,除左有大展望台欣賞整個神戶港同神戶全景外,仲有間旋轉茶室,邊轉邊嘆茶,正呀!行完神戶市中心就可以坐車去有馬溫泉嘅溫泉旅館浸溫泉啦!
第二天
玩:阪神甲子園球場→ Kidzania 甲子園主題公園
阪神甲子園球場絕對係神戶必去嘅景點!呢個日本棒球界嘅殿堂級球場係賽季期間,每個月都有十幾場比賽,黎到神戶當然要入場支持下!Kidzania 甲子園主題公園裡面有近100多個唔同種類嘅職業體驗,小朋友黎到一定唔捨得走!
神戶必食推介
神戶牛:肉質油花分佈平均嘅和牛
明石燒:比起傳統章魚小丸子多啲雞蛋同湯汁
神戶必買推介
明石威士忌:獨特嘅香味同極豐富嘅口感,愛酒之人必買
法蘭餅:自明治30年開始賣,有超多口味
交通貼士
神戶嘅市內交通公具主要係JR.但因景點相當集中,遊客可以搭一種有復古味道嘅CITY LOOP 神戶巴士,會經過神戶港,北野異人館等多個景點.


text:
依家香港有班港奸,力主香港取消 限奶令 ,如果中國奶粉已經變得好安全, 限奶令 係可以取消嘅,只不過,當遠到澳洲啲奶粉仍然被班中國掃清光果陣,我就睇唔到香港有乜條件取消 限奶令 ,邊個主張取消 限奶令 都可以用港奸嚟形容.
限奶令 只有中國奶粉已經安全嘅情況下至可能取消
點解中國人會出去搶奶粉,因為中國奸商太多,搞完大頭奶粉就搞三聚氰胺奶粉,呢個係一個國民道德問題,除非中國人做生意有番基本道德,唔好人渣到搞細路,喺嬰兒奶粉度上下其手,否則 限奶令 其實好可能會變成長期措施,因為中國人根本唔會相信喺中國市面買到嘅任何奶粉.就算好遠嘅地方都好,有錢嘅奸商同貪官都會千方百計將佢買返嚟,呢個係政治現實,而以下有澳洲人喺Coles超級市場影返嚟嘅影片,果班中國人無禮貌同埋野蠻表露無遺,咁鍾意講私隱,返中國慢慢講,澳洲同香港都係一樣,公眾地方就可以拍你班友喪盡天良兼行為不檢.
當澳洲都係咁嘅情況果陣,我想問香港有乜條件取消 限奶令 ,我睇唔到任何條件,可以俾香港取消 限奶令.香港地理同中國咁近,一旦取消 限奶令 ,香港阿媽要買到奶粉,真係難過登天.
我相信依家不斷有聲音要取消 限奶令 ,因為中國有貪官越嚟越唔方便由澳洲或歐美國家大量買奶粉返中國,資金來源同貨物流向都好容易被習近平打貪班友攞去查,喺唔想被人查到嘅情況之下,香港仍然係班仆街嘅首選來源,如果取消 限奶令 ,大家諗吓啲奶粉會去咗邊,隨時係唔會出現喺超級市場同藥房嘅貨架,而係乜都唔駛做,送晒入走私客嘅倉度,咁樣就會重覆 限奶令 生效之前香港嘅奶粉荒情況,所以我我個人係強烈反對廢除 限奶令 ,唔係因為呢條法案係我成功爭取返嚟,而係因為現實情況係,中國嘅奶粉荒問題根本無改善過,中國人完全唔諗住用番正正當當嘅方法做生意,呢種思維果吓係最恐怖.
我諗我遲吓都會睇吓歐洲嘅情況,係唔係啲中國人照樣狂掃奶粉,只不過,如果有政客堅持要廢 限奶令 ,大家一定要強烈行動,嚴詞指斥呢啲賣港狗賊,一個都唔好放過.


text:
鐵甲威龍
《鐵甲威龍》(Robocop)係美國美高梅電影公司(Metro Goldwyn Mayer)及獵戶座電影公司(An Orion Picture)聯合出品嘅英語電影,屬於科幻式嘅警匪片.全個電影系列共有三集,另外亦有推出電視單元劇同埋卡通片,而以下所介紹嘅只係關於電影方面.
電影資料[編輯]
制作[編輯]
出品機構:
- 美高梅電影公司(Metro Goldwyn Mayer)
- 獵戶座電影公司(An Orion Picture)
導演:Pual Verhoevan
編劇:Edward Neumeier,Michael Miner
主演:彼德.韋拿(Peter Weller),南西.愛倫(Nancy Allen)……等.
簡介[編輯]
第一集劇情主要講述鐵甲威龍誕生嘅前後同埋遭遇,而第二集同第三集都係講述鐵甲威龍所遇到嘅事同埋本身人性嘅心路歷程.
呢套戲入面其實隱伏咗好多社會問題,畀觀眾好多討論空間,比如:人死後其實重有冇可能變成機械咁嘅方式而繼續生存呢?經過死亡變成咗另一種存在方式之後,又會唔會重有前身嘅記憶?劇中嘅私營大財團 OCP 一直以接管底特律市為目標而千方百計,導致社區遭到蠶食,現實會唔會發生?又會有咩後果?……等.除此之外,戲裏面重會時不時穿插住一啲似真還假嘅新聞報導同埋廣告,其中嘅訊息好多都關乎我哋週圍發生緊嘅環境,好似臭氧層出現減退,汽車排放廢氣問題,太空戰略計劃嘅問題……等,睇吓睇過嘅人有幾多領會.
第一集劇情大綱[編輯]
梅菲(Murphy)係一位新調任到底特律市(Detroit City)嘅機動警察,之不過喺佢第一次同拍檔露薏絲(Lewis)出勤時就出咗意外,俾一班控制區內罪惡,以卡雲斯(Clarence)為首嘅壞蛋幫殺死咗,至於露薏絲就俾人打暈跌咗落倉底逃過一劫.
喺之前,擁有當地規劃兼有警隊管理權嘅大財團 OCP 公司正研究緊發展機械警察,因為當中總裁迪.鍾斯(Jones)嘅全機械設計ED-209喺示範操作時失控殺死咗其中一個與會主任,財團主席感到非常失望,於是選用咗另一位技術主管波比(Bobby)嘅人類改造鐵甲戰士嘅計劃.因為咁,死咗嘅梅菲即刻被送到手術台,經過工程師嘅一輪改造之後,新一代擁有鐵甲身軀,但仍保有部份人類器官嘅半機械超級警察---鐵甲威龍(ROBOCOP)正式誕生.
鐵甲威龍嘅程式設定裏面,有三個佢一定要遵守嘅主要法則:
- 為公眾服務
- 保護無辜嘅市民
- 維持法紀
但係原來設定其實重隱藏咗第四項嘅保密法則,只有少數 OCP 高層先知道.因為經過洗腦嘅關係,鐵甲威龍嘅記憶庫裏面只有電腦輸入嘅資料,至於所有關於梅菲前身嘅記憶基本上已經冇晒,之但係工程師意料唔到嘅係,威龍居然會發夢,重夢見到梅菲記憶中嘅點滴同埋被殺嘅一刻,加上露薏絲從威龍無意識嘅慣性動作之中認得佢就係梅菲,於是威龍覺得非常困惑.後來喺出勤任務嘅時候,威龍遇返先前殺過梅菲嗰班人嘅其中一個,而呢個叫艾繆(Emil)嘅惡匪因為聽到威龍嘅口頭禪 「係生係死我都照拉」(Dead or alive, you're coming with me)同之前梅菲同佢講過嘅一樣,衝口而出話認得佢,呢一吓令威龍更加震憾,為求搵出原因,於是威龍返去警察總部翻查電腦檔案,終於搵出殉職警員梅菲嘅資料,後來更從點點湧出嚟嘅記憶之中知道自己就係梅菲.
威龍因為被殺變咗改造人而扯火,於是誓要搵出卡雲斯班人渣出嚟繩之於法.期間,提出改造人計劃嘅波比因為一時得意不知收歛而成為咗鍾斯嘅眼中釘,結果俾鍾斯收買咗嘅卡雲斯殺死;及後當威龍搗破製毒工場時當場捉到卡雲斯,不過卡雲斯為求自保,於是爆咗喺背後操控犯罪嘅其實係鍾斯.威龍捉咗卡雲斯返差館之後就隻身前往 OCP 大樓要拉鍾斯,但係鍾斯已經胸有成竹,佢除咗擁有威龍嘅行動追蹤器知道威龍會嚟之外,重有一樣秘密殺着,就係佢預先加咗喺威龍程式裏面嘅第四項法則;當威龍入到鍾斯嘅辦公室想進行逮捕嘅時候,突然第四法則啟動令到機件癱瘓控制唔到行動,原來呢項法則係用嚟限制威龍唔可以作出對抗 OCP 高層嘅行為.鍾斯一心要毀滅鐵甲威龍,希望財團主席會重用佢嘅全機械警衛計劃,於是派出佢嗰隻全機械警衛ED-209向威龍襲擊,威龍本身已經癱瘓緊,重俾隻機械怪嘅重型炮火猛打,唯有且戰且退咁走到停車場,好彩遇到駕車嚟營救嘅露薏絲,最後逃離咗追捕,去到一個荒廢工場暫避.
OCP 嘅副總裁辦公室入面,鍾斯將個追縱器交咗畀保釋出嚟嘅卡雲斯,重供應咗最新式嘅重型炮畀佢嚟對付威龍,於是卡雲斯拿拿林召集佢嗰幾個手下,一齊去到荒廢工場夾擊威龍,不過威龍亦都早有準備,經過一輪游擊戰之後,呢班匪幫最終都俾威龍消滅晒.
威龍負傷返去 OCP 大樓,直闖入會議室,當時包括鍾斯嘅一眾高層正喺度開緊會,威龍因為受到第四法則限制唔可以對鍾斯作出逮捕行動,於是向財團主席同一眾官員展示鍾斯曾經親口承認派人殺死波比嘅錄影片段,鍾斯知道自己仆咗街,於是掹鎗狹持財團主席要求畀直升機佢走佬,財團主席一嬲之下即時宣佈炒咗鍾斯,而威龍程式第四項法則嘅限制即時解除,就地將鍾斯正法.
財團主席安全脫險,隨口就問正要離開嘅威龍:「靚仔鎗法唔錯吖,你叫咩名?」
威龍回頭一笑:「梅菲.」
第二集劇情大綱[編輯]
底特律市(Detroit City)嘅警察因為唔滿意管理佢哋嘅大財團 OCP 公司削減咗四成嘅警員福利而進行罷工,減薪背後嘅原因其實係之前 OCP 公司自願巨額貸款咗畀底特律市政府,而佢哋睇準市政府係冇可能喺限期內清還欠款,咁就可以引用借貸合約中其中一項「合約期滿後市政府如仍未清還欠債,可接收底特律市管理權及資產」嘅抵償條款;為咗達成將底特律市私有化嚟重新改造賺更多嘅錢,OCP 公司甚至利用警員罷工嚟製造市內治安混亂,等將來有藉口話要清理區內嘅罪惡,可以名正言順咁接收底特律市.
同時間,一種稱為「核靈」(NUKE)嘅毒品已經充斥整個城市,毒品集團直頭無法無天到公然喺記者會刺殺反核靈嘅衛生局長,而被通緝嘅集團首腦兼核靈教派領袖簡恩(Cain)更囂張到喺電視公開發表錄影聲明,話只要邊個想繼續快樂佢一定會滿足大家.
市內有差唔多九成警察罷緊工,所以市內嘅罪案幾乎冇人理,啲道友要搵錢買毒品就趁亂週圍搶嘢搵錢,就連啲賊仔呢頭走去搶人嘢嗰頭可以即刻俾另一個賊仔打劫返;雖然係咁,但仍然有一個好特別嘅警察,佢唔理咩警員福利咩係 OCP,一於盡忠職守繼續打擊罪惡,佢就係半機械身體但擁有人類心腸嘅鐵甲威龍,當然重有佢喺第一集時一齊出勤嘅好拍檔露薏思(Lewis).
威龍喺毒品拆家嘅口中知道咗核靈製造工場嘅位置,於是隻身前去展開拘捕行動.工場裏面除咗好多守衛同埋黑市勞工喺度做緊嘢之外,核靈集團嘅首腦簡恩同埋佢嘅幾個頭號馬仔都喺度,威龍衝入工場鎮壓晒所有抵抗,但就俾簡恩佢哋趁亂走甩咗;當威龍巡視犯罪現場嘅時候,見到一個大約十零歲嘅細路拎住鎗指住佢,呢個叫賀寶(Hob)嘅細路原來亦都係簡恩嘅馬仔之一,佢因為一時走唔甩所以暱咗喺度,不過威龍嘅偵緝程裏面係唔容許佢傷害婦孺同埋細路,賀寶睇穿咗呢點,所以對威龍開咗一鎗之後乘機走埋,威龍當場呆咗喺度,而威龍嘅記憶庫裏面就勾起咗佢前身梅菲對個仔嘅回憶.
因為威龍重有梅菲生前嘅記憶,所以佢間唔中會揸車去到梅菲遺孀嘅住所度遠遠咁偷望梅菲太太同埋個仔,搞到梅菲太太愛倫(Ellen)成日覺得梅菲重在生,重用不人道理由入稟法院控告 OCP 公司改造咗佢老公;受到 OCP 公司嘅壓力,亦為咗要令愛倫死心,威龍忍住心痛咁向梅菲太太否認自己係梅菲,話自己只係一件機器,而呢個身體係用嚟悼念梅菲嘅英勇.
喺一次跟踪嘅行動之中,威龍見到一個叫達菲(Duffy)嘅警員竟然同賀寶仔有接觸,佢除咗收黑錢提供警察嘅行動線報畀核靈集團之外,原來亦俾核靈毒癮控制住,威龍展開拘捕嘅時候向達菲進行迫供,於是爆出咗簡恩嘅大本營係喺一個荒廢工場;威龍隻身去到呢個工場,點知原來簡恩佢哋一早有埋伏,最後俾簡恩同佢班手下肢解拆散,重將威龍嘅散件掉喺警局門口示威.威龍嘅電路受到嚴重破壞,生物系統陷入癱瘓,生命危在旦夕,而 OCP 為咗要令社區嘅壞治安得到持續,達到接收嘅目標,希望救威龍嘅同時,亦令威龍減低打擊罪案嘅效率,於是由 OCP 新嚟嘅女技術支援主任茱莉安費絲(Juliette Faxx)出馬,將好多好多九唔搭八嘅指令硬塞入威龍個命令區入面,例如:講嘢唔准有警官口吻,如果唔係親切嘅說話就唔好講,要有親善形象,遵守交通規則,唔准衝紅燈…等一大堆,企圖令威龍變成一個親善大使.當親善威龍孖住露薏絲出勤去到搶劫案嘅犯罪現場時,明明個賊佬向佢哋開鎗想逃走,威龍重慢慢同人講道理,但係有個人喺禁煙區食煙佢就開鎗嚇人,重俾啲細路喺佢後面噴油整蠱;威龍潛意識都覺得自己好唔妥,於是氣沖沖咁去到警局門口嘅發電站度打開閘門,冒險伸手將幾萬伏特嘅電力傳入自己身體,想將所有指令刪除;喺警局門口罷工遊行嘅警察見到威龍嘅自殺式行為,即刻掉底晒啲標語去幫佢脫離險境,威龍解釋自己係執法者而唔係親善大使,而眼下嘅痛處就係核靈,呢番言論令到班警察非常慚愧,於是由威龍帶領下大舉出動去搗破核靈集團,行動令到簡恩重傷被捕,重喺一架運金車入面搜出咗幾億元嘅毒品錢,之但係賀寶同埋另一個女爪牙安琪(Angie)就趁亂開住另一架運金車走甩咗;本來安琪諗住去劫犯,但賀寶仔竟然用核靈威脅叫佢唔好理簡恩,想自立門戶.
喺之前一段時間,OCP 老總裁對於新升職嘅技術主管莊臣(Johnson)發展新一代半鐵械警察嘅進度好唔滿意,原因係其他殉職嘅警員都唔願意再生成為機械人,搞到一啟動就唔受控制咁自毀,新技術主任費絲為咗搏上位,於是就乘機獻計,老總裁見個舊嘅計劃冇乜進展就畀個機會佢去嘗試;費絲初步計劃係要搵出邊類人會願意同埋適合成為機械人,最後目標喺死囚嘅身上,佢認為班死囚橫掂都係要死,畀個機會佢哋重生成為不死嘅機械人一定唔會抗拒,於是喺上述嗰次嘅搗破核靈行動之後,被捕嘅簡恩就係成為咗費絲嘅理想對象,而且佢知道簡恩毒癮好深,係可以用毒品嚟控制佢聽話.
因為搗破核靈行動之中搜出嘅係犯罪嘅贓款,市政府係冇權動用成為政府資金,底特律市長古錫(Kuzak)為咗搵錢喺限期前要還畀 OCP 公司,無厘頭就搞咗個籌款晚會,目標係還款額三千八百萬美元,之不過市民嘅反應都好冷淡,做咗大半晚都只係籌到四千元左右;突然古錫接到安琪電話,話會捐出一大筆錢足夠市政府還債,重安排古錫同賀寶會面,商討捐款條件.當古錫同助手兩個人去到一個舊貨倉同賀寶傾生意嘅時候,外面忽然來咗架大貨車,重走咗個機械人落嚟,佢扯開貨倉門係咁搜索市長古錫嘅位置,目的係要暗殺古錫唔畀佢得到呢大筆資金;核靈爪牙見勢色唔對就即刻向呢個機械人開鎗,而佢亦以重火力還擊,最後啲爪牙瓜晒老襯,個場亦都炸到亂七八糟,好彩古錫無意中發現個排水窿,於是即刻捐入去沖咗出海灣逃走咗;隻機械人繼續搜嚟搜去始終搵唔到古錫,但就畀佢見到安琪正喺度注射核靈頂癮,安琪開頭嚇一嚇,但個機械人慢慢伸出機械臂,個面部顯示器重模擬出簡恩生前嘅樣貌對住佢笑,原來呢個就係由簡恩改造而成嘅 OCP 新一代機械警察.安琪因為見返簡恩覺得好開心,不過呢個機械簡恩突然反面無情,一出手就將安琪擊殺,而喺一邊偷睇嘅賀寶見到咁就即刻逃走,諗住匿喺架運金車裏面,點知俾機械簡恩發現咗,重亂鎗向住架車狂掃;當威龍接報嚟到鎗擊現場時,發現賀寶喺架運金車裏面俺俺一息,當賀寶話咗畀威龍知係邊個搞成咁之後就死埋.
OCP 老總裁喺新落成嘅 OCP 大廈舉行新市鎮規劃記者招待會,市長古錫逃過大難後嚟到會場,當見到老總裁為大家介紹新一代機械警察時成個人嚇咗一大跳,因為呢個機械人佢已經見過,發現暗殺嘅幕後真兇原來就係 OCP,但因為佢同賀寶嗰單交易其實係唔見得光,所以唯有忍住唔敢出聲.演講時,老總裁拎咗好大支核靈出嚟向記者宣佈要剷除毒害嚟迎接新市鎮,點知Robocain突然有反應想搶支核靈,呢個時候威龍拎住支大炮鎗嚟到會場向機械簡恩挑釁,機械簡恩即刻解除自己嘅武器限制嚟向威龍開火,重射傷在場好多人;不過經過一輪戰鬥之後,威龍再一次贏得勝利.
事後老總裁俾記者圍住問今次嘅死傷事件點負責,但佢一於闊佬懶理上車走人;露薏絲問威龍:「就咁畀佢甩身?」,威龍答:「有咩辦法,我哋只不過係普通人類嚟.」
第三集劇情大綱[編輯]
OCP 同日本一間大企業想喺底特律市重建,但啲居民唔肯走,重用武力反抗.OCP 叫鐵甲威龍去捉班地下反抗組織,但佢冇捉到,重幫班市民反抗.而威龍個拍擋就俾OCP射死咗.但因為第四條法則,佢唔可以殺死嗰個OCP高層,所以機件開始癱瘓,嗰個OCP高層重攞支鎦彈射去鐵甲威龍度.之後班地下反抗組織就救咗鐵甲威龍走,重揾人整返好鐵甲威龍個心口同胸甲,而且刪除咗第四條法則.
當鐵甲威龍出去揾OCP啲人打完返嚟之後,發覺啲人唔見晒.突然有一個由日本送嚟嘅忍者機械人出現咗,重斬咗佢隻手臂.鐵甲威龍嘅能源因此流失,鐵甲威龍即刻裝番個武器打爆個忍者機械人.鐵甲威龍揾到個叉得電嘅飛天裝備之後,就飛去OCP救人.呢個時候,OCP 因為唔夠人手而將啲犯人攞出嚟做兵力,反抗組織面對咁強烈嘅火力而節節敗退.鐵甲威龍就過咗嚟幫反抗組織,然後再去救人.鐵甲威龍飛去OCP之後,見到嗰兩個俾人捉走嘅女人,同兩個忍者機械人.其中一個女仔控制咗嗰兩個忍者機械人,令佢哋斬爆對方.救完人之後,日本企業嘅總裁就向佢鞠躬.
主要出場人物同埋演出者[編輯]
- 梅菲/鐵甲威龍(第一,二集):彼德.韋拿(Peter Weller)
- 安妮.露薏絲:南西.愛倫(Nancy Allen)
- 鐵甲威龍(第三集):羅拔.巴奇(Robert Burke)


text:
好懷念以前iPod開箱正面已經
熱門文章
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2013年11月30日 星期六
人生一大挑戰
好懷念以前iPod開箱正面已經
2013年11月29日 星期五
Typhoon Haiyan Benefit Concert:一個fing住頭做善事的晚上
雖然Hypno5e香港站取消咗相當可惜,但HA同一晚變咗場五隊本地菲裔metal/core樂隊合辦嘅菲律賓賑災演唱會,一晚有得睇晒Shepherds the Weak同Black Night Red Sky再加King Ly Chee,平時都冇乜機會啦.
出場安排有點有趣,KLC居然排第二,而BNRS最後出.就難為了我,可以話今晚係專誠為Black Night Red Sky而嚟,但平日晚加例牌遲開又撞啱今晚有嘢做要落一落樓,搞到只睇到最後三首,咪話我衰,呢晚我真係寧願STW做壓軸.
「between,Shepherds the Weak上次玩完《Master of Puppets》,今晚到《Symphony of Destruction》.佢哋技術走向同風格,cover Megadeth比玩麥記更加適合.」
佢哋應該係live最玩音響效果嘅香港metal band,每次聽到間場好post嗰隻tremolo聲,真係想問問使唔使tune到咁靚呀?BNRS去到嘅地步係,單聽到結他聲你已經知道係佢哋咁有性格,而且歌越寫越好,氣氛技術編曲要乜有乜(冇女soli),最緊要歌路係metal位篇幅大過core位,而家最想出碟嘅香港metal band,就係Black Night Red Sky同Massacre of Mothman,不過錄音的話一定要做到比Qollision隻碟更靚聲,至帶得出佢哋種「hi-fi metal」效果.
成晚最意外反而係第一隊Death Reject,雖然排第一,但我覺得數一數二好睇.近返melodic death結他妹同鼓佬技術好勁(成晚最鍾意鼓佬就係佢),編曲好紮實變化多之餘夠出人意表,歌整體又夠順唔會覺得一截截唔夾,而且話第一次出show台風已經唔錯,又多一隊要多加留意嘅香港metal band.不過有兩樣差少少,首先metal band live得一枝結他絕對唔夠,第二呢bass佬要再苦練吓至得,當另外兩個咁技術派,佢仲係00001111花都冇乜實在太過平穩,而且佢唱清聲,一來唱同聲都實在唔叫好好,二來我覺得其實Death Reject而家啲歌冇乜必要呢種唱法,落咗清聲反而有點似為加而加.
今場真係一場好show,最大收穫賣物籌款度執到保證絕對絕版嘅HK Rockstar謝霆鋒演唱會翻版碟乙隻.係有樣嘢好唔開心囉,即係我今個月開始九展嗰頭返工,諗住佔晒地利返工日子睇show方便,但係偏偏呢兩個星期我調咗去屋企樓下返工,HA先至平日夜晚有metal show睇.明玩我嗟.
2013年11月26日 星期二
Nexus 5初上手手記
個芒真係超靚,膠殼機但手感唔差,衰在我手同面都多汗多油,一定要加保護貼同戴套唔可以裸跑,比較可惜.作為第一部正宗Android 4.4,其實我只用得著超快超順呢一樣,真正兩個賣點冇乜受益.號稱可以令部機比而家快一倍嘅ART mode因為Whatsapp兼容唔到,為咗一個app而放棄,而Google Experience Launcher除咗多一個Google Now專頁唔覺有乜特別,都係ssLauncher種超高自由度先啱我玩.軟件上暫時用落冇遇到咩問題,不過仲未set返起全部app,Razr Maxx時一次過開晒ssLauncher + Swipepad + Widgetsoid@Notification + Tasker部機會谷到幾乎死,唔知而家字面spec勁一倍會唔會搞得掂?暫時試到問題係,Tasker有時會拉開notificatoin bar先至load icon,會搞到通知欄落得一半停咗或者彈返上去,要拉多嘢先落得晒.
有兩樣嘢就一定要屌,始終唔多慣4.1打後,任何嘢都係先排中文字跟住至到英文字.而最仆街係,4.0唔准用原生系統以外程式開關GPS我已經覺得好賤格,估唔到4.2之後連飛機mode都唔俾第三方控制.屌你啦你知唔知我有幾多Tasker profile係控制部機開關飛機mode去慳電去自閉做毒撚呀?而家搞到我差唔多一半Tasker profile要重新寫過.最仆街係要我次次手動開關,Kitkat個setting又唔係易開,呢樣搞到我超撚唔妥4.4,同考慮緊係咪未過保養就為可以重奪飛機mode控制權root咗佢.
行版機有繁體中文但得拼音輸入法,其實好灰因為轉咗嚟LG冇咗Motorola個超強勁香港輸入法,倉頡唔識打可以用X做百搭揀字連我呢個倉頡白痴都曉打,試過好多中文輸入法都冇呢個方便功能,關連詞又有勁多好地道香港俗語好多時打緊字可以笑死你,設計條友唔知係咪高登仔嚟,最激英文你打metal會自動出Metallica.好在上Android Market download咗Google個廣東話輸入法都唔弱,keyboard超好打轉語言方便廣東話關連詞又夠多,雖然太正勁唔夠過癮,同都係冇得用X代碼唔識拆倉頡碼就灰,但功能同介面搭救我收貨.
硬件上,只有話最好係通話,雖然冇咗Motorola最出名嘅Crystal Talk(呢個係我一直以嚟勁捧Motorola同想轉Moto X原因之一,Mo記電話通話質素真係無人能及),都夠清夠大聲,問題係喇叭唔得掂細聲到呢,鈴聲唔夠響都算,聽歌睇片至灰.以前Razr Maxx用機身喇叭聽歌上Youtube,較一半已經好大聲成個客廳聽到,N5就算開到最大聲你都只會嫌佢仲係好細聽得唔清楚.
另一樣嘢都好靜不過我鍾意,就係相機冇嘈到拆天快門聲,其實Motorola相機港版rom一向有得熄快門聲,係刷上4.1.2因為外國rom關係唔root冇得熄相機聲,出街立即唔敢影啦一影真係成條街冇人唔知道你偷影緊人裙底.N5好在相機聲只得細聲聲一響,雖然影相畫質麻麻,睇參數得八百萬同Razr Maxx一樣就預咗,但有個相當無敵HDR+ mode自動調整色溫同白平衡,影出嚟同普通mode差天共地.之前用開應該係最好嘅第三方影相app ProCapture,Motorola電話相機出名食屎但ProCapture可以用程式救返好多,不過嚟到N5,應該會為咗個超強HDR+ mode繼續用Nexus 5個原生相機app,之前買Procapture嗰一條,豪俾你啦.如果原生app可以加返格線就好.
作為一部$3588價位機有近旗艦級硬件同手工非常之抵,好可惜總會一分錢一分貨,乜都可以俾好嘢你,就係偏偏得舊2300電.唔明2300係點樣?我用例子答你,今朝起身100%,搭車時搞搞setting上上網,一個鐘返到公司已經用咗2X%,連咗wifi擺喺檯唔郁待機的確冇乜扣電,但一開芒用嘩頂倒水速度真係嚇鬼死你,以我用量唔多可能唔靠尿袋頂到一日.雖然我有兩舊外置電跟身(當你拎住兩部電話加經常收到追魂call或者要成日落site立即一部電話live電話會議另一場即場影相或者Teamviewer,其實帶咁多嘢都唔太夠),唉用過Razr Maxx舊幾乎不死嘅3300電,真係返唔到轉頭.所以而家都未試過拎部N5打機,我怕玩一個鐘Dead Trigger已經玩晒100%電,部Razr Maxx亦因此唔使退役住,因為舊電夠大變咗部Android遊戲機,亦即係而家我經常有三部電話加兩舊尿袋跟身.(...)
電細嘅「好處」,咪就係叉電快囉,今朝去到七十幾%時拿拿臨插返隻2A牛,一個鐘唔使已經叉咗差唔多30%電,快到我都有啲驚叉死舊電,係咪要換返隻1A牛部機冇咁傷?但1A牛電壓問題touchscreen會冇反應...另一唔妥梗係USB插頭擺底啦,鍾意Motorola好多原因,其中一個就係佢哋通常將USB頭擺頂或者側邊,噉樣叉電時部機就可以企喺度,如果插底又想部機企得起身,咪即係叫你幫襯買個dock囉!如果一定要俾錢,Nexus 5有NFC,或者落本少少買無線叉電板好過,屋企一塊公司一塊,擺低部機就叉拎起就行得,反正我慣咗用Airdroid傳file連USB都好少插,無線叉電連個插火牛都唔使個USB頭可以捱多一排.
總括嚟講,唔嫌喇叭同舊電比想像中差(呢個年代,都冇咩人唔帶尿袋出街架啦),同埋相機只叫合格夠日常用唔夠影靚相(老實,真係想用電話影靚相,就買iPhone或者Nokia啦,用Android電話又想影靚相矛盾得有點on9,頂籠俾部Sony你囉),以三千中價位加最正宗冇任何垃圾app跟機嘅Tr00 Android加將來有更新一定會最快,我覺得物有所值,尤其我是一條從來唔捨得俾超過四千蚊買一部電話嘅窮撚.如果你捨得的話,咪加多千幾蚊出部等同於Nexus 5升級版嘅LG G2,規格同N5相似,不過硬件勁多少少芒大多少少相機勁多少少,不過價錢唔止貴多少少囉.
2013年11月25日 星期一
所以,唔使錢我都會嚟返工
呢兩個禮拜合皮到震,調咗去跟個土瓜灣客教佢哋用公司個新系統,夠頽可以九龍灣返完上半晝公數搭車返屋企,食完lunch瞓多陣晏覺,先出門口行兩個字過去開工.因為咁近,上星期六朝早無聊走咗過去玩,其實係自己私底下去冇同老細講架,冇錢收都去OT,點解?「因為個project幾趕吓,所以為咗個客為咗老細無私奉獻囉!」咪傻啦,劉Sir條XX又點會咁好死呀?
個客喺九龍城碼頭開舖做大陸團生意,不過佢套猶太人式生意頭腦冇得唔服,包埋左右兩間舖,右邊間舖賣歐洲朱古力,唔買貴嘢又想買禮物都有平價選擇;左邊間佢唔講我都唔知都係佢哋,因為係間小食檔賣魚蛋賣珍珠奶茶賣糖水,連樓上街坊出面等巴士等船班路人甲乙丙同唔買嘢等散團班大陸客生意都做埋,真正高中低檔男女老幼通殺.而嚟到教用電腦班都係姐姐嚟好玩又好傾,大家同聲同氣又爛玩最開心,嚟到一坐低,
「阿Sir阿Sir!飲杯珍珠奶茶先!」
都未飲完經理就走埋嚟擺低堆到成座山咁高嘅朱古力,
「我哋啱啱入咗批比利時朱古力,有五隻味,試完話俾我知覺得點!」
一面飲奶茶食朱古力,都做唔夠一個鐘嘢,
「阿Sir你辛苦喇!食魚蛋做下午茶啦!」
經理見到你食魚蛋,又行埋嚟
「咦做乜食魚蛋,頭先俾你啲比利時朱古力食晒嗱?唔緊要,仲有隻意大利朱古力想搵你試味!」
再上多陣堂,又另一個靚女走埋嚟
「阿Sir得唔得閒呀?幫我搬幾箱貨,搬完請你食串燒!你想食腸仔定雞翼?」
搬完嘢仲食緊串燒之際,行返埋位又多咗兜燒賣,
「阿Sir你教得我哋咁落力,食埋碗燒賣我哋繼續上堂啦!食完口乾仲有珍珠奶茶喎!」
跟住經理又會走埋嚟,重複同樣的錯誤.即係,唔係我真係好想六點立即收工跑兩個字返屋企呀,唔準時閃人的話,真係會食到返到屋企時連晚飯都食唔落呀.我仲要駐呢邊兩個禮拜添.應該有足夠時間俾我為聖誕節做part-time聖誕老人做準備.
「老細,話時話,呢間老點係咪你哋架?係咪可以早午晚三餐過埋嚟黐飯食呢?」
「點會係我呀?我咁醒會改間舖做呢個名?睇見個名就知點解間嘢一早執咗笠啦!」
2013年11月24日 星期日
半澤楊修之直樹之死
2013年11月23日 星期六
每週一相片大行動 2013 Week 47:To Madfinger:你哋已經搞到Dead Trigger 2走火入魔
Dead Trigger 1.0其實相當完美,唯二不滿係正關只開到第二版非洲,同埋新系統實在太太太貪錢,全部嘢拆到有幾細得幾細跟住逐項問你要錢,冇左第一集「玩家俾唔俾錢玩都可以玩得開開心心」種使命感.但以完成度黎講1.0真係超晒班,不過Madfinger班友見都係賺得唔夠多就patch返幾嘢,主要為「平衡」,即係破壞平衡,將喪屍整到有幾勁得幾勁,當連一隻卒仔食火箭炮食到應一應都可以唔死,就即係之前你買武器同升級堆錢幾乎變晒垃圾,同重新開始由level 1從頭玩過冇咩分別,想過關請繼續努力搵錢或者俾真錢Madfinger啦唔該.呢樣我都算,1.0明明好順冇乜錯漏,點解patch完之後反而可以又lag又多bug到癲?bug到一個地步係,呢張圖,有玩Dead Trigger 2的朋友,不解釋,你懂的.
不過,挑,我咪又係同反無記班文青一樣,一面屌一面玩,「罷玩」一晚取得「階段性勝利」之後繼續死煲爛煲,哈.
2013年11月17日 星期日
為Dead Trigger 2枝電鋸打到嘔,點知打到出嚟仲嘔
打到嘔,終於俾我打到Dead Trigger 2枝電鋸出嚟.火箭炮要八張設計圖,tech & gunsmith level 6加$160000+3 days,電鋸居然可以要一樣咁多設計圖之餘,要level 8加十五萬同三日,而且原來唔當係近身武器,仲要食多我一個武器位.即係你話我知,電鋸原來仲高科技過火箭炮,仲貴重過機關槍?真係想要,所有升級同生產夾埋,要用多差唔多一百萬蚊加十幾日時間,
2013年11月15日 星期五
每週一相片大行動 2013 Week 46:繼九龍城廣場KFC,再次說再見,尖沙咀Burger King
繼上次九龍城廣場KFC,今次到尖沙咀Burger King,又係我撞到正last day黎到幫襯順便送行,多謝Gershwin 啦,唔係為左佢,我都唔會咁機緣巧合食到呢度最後的晚餐.雖然本身係諗住睇佢聽晚尾場.
2013年11月13日 星期三
Dead Trigger新patch...原來係個嫌賺得唔夠多鑿多你一筆嘅陰謀
新版賣點係「rebalancing」,標榜幾隻大佬喪屍適度弱化咗,問題係卒仔勁咗好多.琴日明明揩吓個掣已經做低幾隻,今日點解好似射極都冇乜效用?仲要而家每次出數量都比以前多一倍,單對單武器立即收晒皮,patch前雙輕機槍一排彈殺五六隻喪屍或者一隻大佬屈機到爆,係我最自豪嘅投資,patch後射到天黑先打得死一隻,仲要殺得嚟已經有另外七八隻打到埋身,當堂覺得之前拎咁大舊錢買Dual Uzi on99.
亦即係新版根本就係迫你做兩樣嘢:仲想用單對單武器,一係買新勁槍一係將舊槍升級,即係$$$;一係改為投資大範圍武器,又係$$$.之前全球連線攻城,話打贏會送枝AK47俾你,點知辛辛苦苦殺幾千隻喪屍之後唔係送槍,而只係「好喇而家你可以俾錢買呢枝槍喇」,已經覺得Madfinger有點過份.玩埋個新patch,直頭覺得佢哋已經走火入魔.
2013年11月10日 星期日
每週一相片大行動 2013 Week 45:十年前上雜誌的靚仔相,再現江湖
多謝Stan哥仲搵得返十年前呢期《打口》,唔係我自己都唔記得咗呢回事.同一本已經R.I.P.多時嘅音樂雜誌《打口》有關,重點是第四期,好多年前講過所以呢度懶再講喇,自己睇history啦.嘩十年前嘅劉Sir,即係仲未過130磅,對波仲大過肚腩嘅劉Sir,嘩而家睇返張相都唔多認得自己.
呢一期《打口》我好似仲有keep到,但間房咁亂唔知仲有冇機會摷得返,好在當時有scan低,咁值得留念,因為一期入面有好多樣嘢值得留念:
- Donald Ashley專訪,而家已經冇乜人/雜誌仲會訪問佢.最近一次有人會搵佢做訪問,諷刺地,係仆街嘅亞視.
- 六翼天使訪問.果時剛剛畢業交晒功課等緊拎證書,未有工開嘅日子又撞正搞show,係TRHK第一場show同香港第二場外國band嚟開嘅metal gig - 你冇經歷過,唔
會知道當時搞一隊外國band嚟香港,係幾咁困難要使幾多錢.當時唯一一本幫手宣傳同會訪問佢地嘅雜誌,就係《打口》.呀,仲有亞視,呢記唔記得劉Sir上《慧珊時
尚坊》同你講metal...
- 第四期係第一次行雙封面,身為客席編輯同顧問嘅我,成功爭取到用六翼天使張相做封底.意義重大呀,證明劉Sir講嘢真係有人聽架,騎騎.
- 最後同最重要一樣,咪就係呢張靚仔相囉.是咁嘅,一直有幫《打口》寫嘢,呢一期除咗六翼天使訪問講解乜嘢係(power) metal,仲有寫Lenny Kravitz訪問同Velvet
Revolver專題.當晚酒店大堂訪問完六翼天使,佢地幫我同隊band影張合照,出版社想出作者介紹但得呢張相,就cut咗合照入面個大頭出嚟,點知排版位仁兄見版面有好
多吉位,就將張相放到車頭相咁大,名副其實嘅大頭.真係而家自己睇返都有點尷尬.
2013年11月5日 星期二
I love this job
不過一開始返工部電話就死咗公司又冇腦,第一個月人工除咗要用嚟買新電腦新電話,睇嚟仲要買買新衫.話晒份工要成日出街見人就廢事日日黑衫啦,但摷晒個衣櫃發現想執得到夠著一個禮拜嘅唔係黑色衫好難,講緊短衫咋喎長袖仲大鑊,我生存咗咁多年個衣櫃先得四件長袖tee,仲要得一件唔係黑.而家季都轉埋,係咪要去Uniqlo買返半打文青style素色/彩色長袖衫脫脫毒先.
2013年11月3日 星期日
每週一相片大行動 2013 Week 44:男人的浪漫消費主義
份新工真係夠晒多嘢玩,返第二日已經要幫手搬office,去紅磡做嘢見到有檔樓梯口雜貨攤賣呢隻十功能卡片刀,一蚊雞一樣功能,就豪一條俾個阿伯唔使煩,跟住上到去開箱拆嘢立即用得著,即刻覺得自己好pro.似乎要整返把瑞士刀至得,用唔著都可以得閒無事拎出嚟扮蝴蝶刀fing幾嘢扮晒型,噉就真係男人的浪漫喇.
但更需要,似乎係新電腦同新電話.寫字樓唯一一部用得嘅電腦居然係成世人第一次見嘅Ubuntu,唔知係咩嚟的話,簡單嚟講係個介面打橫嘅Windows(好似Windows都可以將下面條工具bar set去旁邊...),load乜都超慢仲要打唔到中文,跟住同事話「係噉架個個都係帶私伙電腦」,之前去旅行用開部netbook又死鬼咗,我又唔介意平平地買返部手提,反正屋企去旅行同第時打第二份工都用得著.電話反而先緊要.
部Razr Maxx 3300電真係超級無敵,用咗年幾舊電仲夠超高用量嘅我出街捱大半日,但1GB ram已經唔夠我玩,一個launcher加幾個自動化app已經霸晒全部資源,原來之前隨便開個app都要十幾廿秒先開到已經碎料,而家係玩到一開機已經彈app,連幫我清ram個reboot app都唔夠ram行,有時打電話接電話都做唔到,因為smartphone將電話當成一個app,冇ram又點行app打/聽電話呀...而家份工好多時要即時同寫字樓live update,即係落到場半分鐘先開到Whatsapp跟住再用半分鐘開相機仲要load一大輪先話彈app開唔到好喇開到相機喇影完又要十幾秒先save到,點做嘢呀大佬?以我玩法相信要2GB ram加四核CPU至夠用.
其實Razr Maxx以外HTC One設計用料同規格最接近我想要,但舊電得2200,仲要出咗至話粒CPU降grade但價錢唔跟住降,明伏吹呀.最新出部One Max 6”太大仲要六千二太貴,其實Sony Z1好有興趣電訊數碼客仔又有得平一千(雖然都要四千),叫做而家其中一部相機最靚Android電話規格同設計又唔錯(Motorola之外,我應該最鍾意Sony設計),問題係Sony電話出晒名軟件寫得差倒水倒得勁過其他牌子,舊電話3000,實際效能可能得2000...又唔想用韓國機大陸機.只係想揾部簡簡單單4.5"芒2GB ram 3XXX電加有得插micro SD嗟,但好似真係除咗香港已收皮嘅Motorola,冇邊間廠仲會整.
仲有之前去完東京可以屋企叉叉吓電無端端望住都見但擰一擰轉頭就消失咗部iPod,硬係覺得個天都話我係時候升級買返部iPod Classic.大鑊仲要放工行返出德福淘大嗰頭凶宅百老匯衛信電器舖行極都有,睇嚟新工第一個月份糧凍過水...


text:
2017年7月16日星期日
追電視
美劇追開嘅都完咗. 新一季嘅只有The night shift.
咁又睇吓新節目.呢個係美國遊戲節目Candy Crush.
個Candy Crush係巨型版.
一人吊起嚟玩.
扒喺度玩.
二人吊起嚟玩.
我從未玩個呢個game嘅睇呢個節目都覺得好緊張.
呢個裸體約會真人show唔算新,已經係第二季.我估係英國嘅, 我呢邊電視都介紹過. 所以網上有得睇就即刻追啦.
節目係for男或女想搵伴.個節目就安排人畀你揀.但唔係睇樣先,係由下至上慢慢睇.
下體唔合眼緣嘅就被篩走.之後揀胸..
最後開樣.
睇完人,自己都要被人過一過目.
其中一集係一位雙性女子.所以候選人男男女女都有. 但係見到小弟弟時候有位選人自稱係女人,見到小妹妹時話自己係男人喎. 真係好亂呀!
26 則留言:
收費台多到睇唔切回覆刪除
依家街都仲有人玩撞🍬我都唔玩
果雙性人想男女都要回覆
網上嘅都有太多.刪除
我從未玩過.
男女都啱.
王子睇D野都幾多元化喎回覆刪除回覆
韓國出品就冇乜興趣睇.刪除
王子,你搵唔到搵到有中文字幕之日劇網頁呀?我最近看過幾個網站,但看看下就死機,又有時開不到嚟睇,搞到我依家時時睇大陸劇.回覆刪除
個裸體節目以前在我這裡也有㗎,但唔知是否被多人投訴好似而家冇咗?回覆
日劇我好耐冇睇喇.睇開嘅maplestage.com唔知仲得唔得.刪除
原來你嗰邊都咁開放.
有D身份認同障礙添,佢哋!回覆刪除回覆
只係生錯咗軀體啫.刪除
東瀛音樂唔hit,仲追?回覆刪除
吊起趴低玩電子遊戲好無聊!
『體育』 刺激腦細胞, 減低王子老人癡呆.回覆
自己喜好唔理佢hit唔hit啦.刪除
幾緊張㗎,因為佢哋唔可以一眼關七.
你明白就好啦,唔好話我鹽份多.
最尾嗰三張相,你又自我審查啦 :p回覆刪除
你周圍搵呢啲網睇,唔驚電腦中毒或spyware咩?回覆
睇全相節目咁打唔打格仔?@@回覆刪除回覆
佢有格仔就唔使我打啦.佢仲要大特寫添㗎,怕你睇唔清楚.刪除
嘩... 大開眼界 O_O回覆刪除回覆
唔同地方唔同尺度.刪除
- 回覆
怕你睇唔清楚.仲要大特寫添㗎.刪除
搵男女性伴果個節目幾攪笑噃~回覆刪除回覆
人哋正經搵男女友㗎!!刪除
- 回覆
估唔到英國都咁開放.刪除


text:
早係阿 Vi 未講征服世界有得買 Sanrio Happy Parade 系列既精品之前,其實係另一位 blog 友 ngsumsum 既 blog 入面,已經發現到有呢系列既 products 係 Sanrio Puroland 發售,不過都知道自己短期內都唔會去日本,所以都冇上心記住,到之後睇到阿 Vi 既 blog 知道香港都有得賣,可惜收到風時又已經太遲,征服既貨一早就比其他 Pekkle blog 友掃哂,唸住自己同呢個系列應該都冇乜緣份時,咁岩家姐又 plan 去東京,我今次仲唔拿拿聲落 order 叫佢幫我買番咩?!
購物環保袋...
初初睇 ngsumsum 既 blog 見到呢個袋時,仲以為係硬身過左膠既質地,原來係軟身嫁!都幾靚!Pekkle 既造型岩岩就係正個系列 logo 下面... 成個袋 Pekkle 一共出現左七次半!
連張產品卡都有 Pekkle 滑梯造型嫁!
散紙包...
連散紙包都有包防潮珠,夠哂認真...
系列 logo 岩岩好遮住哂成個 My Melody 既公仔,一定激死 Melody 既 fans...
呢個筆袋都好實用,當佢係化妝袋咁用應該都冇乜問題...
呢個係其他 blog 友係征服世界都可以買到既 A4 folder,唔洗多作介紹啦!
另一款係征服世界都有代售既 Memo pad...
Memo pad 既紙,一共有兩款 design,個人覺得好似復古 Memo pad 既 design 靚 d...
今次都算係大豐收,除左買唔到 Pekkle 個襟章之外,基本上都可以買得番哂上次錯過左係征服世界買唔到既貨,仲有多冇少添!超開心呀!!


text:
自連登成立後,好多人都唔識分 連登仔 同高登仔,因為兩個forum確係好似樣,只不過,有兩件事,其實好容易區分到 連登仔 同高登仔,一件事係有個叫蔣中正嘅 連登仔 起晒啲吸血中介嘅底,搞到俾人淋黑油,仲要警察好似唔理咁(依家明晒,因為七警嘅捐款),另一件唔係咁政治嘅事,可以分到 連登仔 同高登仔,就係兩條友沿東海道由東京行到京都.
乜話,東京行到京都.
連登仔 係行動導向
想知道兩位 連登仔 每日點由東京步行到京都,可以睇呢度.
以往大家批評高登仔最多係鍵盤戰士,雖然好多社會運動,其實都係高登做起點,但經常有高登仔講就天下無敵,做就失蹤嘅事時有發生. 連登仔 係高登仔嘅進化,一啲喺西方或日本係應該有人做嘅事,香港無乜人做,或唔敢做,佢地就會付諸行動,好似起吸血財務中介底,果單係堅過好多傳媒,大佬搵命搏,蔣中正比factwire更需要一個安全地方囉(一係factwire你跟埋佢),你睇完覺得香港傳媒都廢柴主導.而東海道東京-京都行,雖然日本有人都會做(你睇番個post,有對日本男女行晒成個日本制霸,真係熱血到一個點),但香港真係呢兩條友咁樣每日公布自己行程,簡直係開創先河,台灣唔知有幾多人聽李登輝講,行晒成條奧之細道(更喪,學松尾芭蕉咁行就無乜可能㗎喇,只不過你坐飛機坐車都可以去晒松尾芭蕉當年去過啲點,你已經好好嘢),但香港有兩條友由東京行京都,呢個你睇到一個新時代嘅分別,一個經歷過五年振英之亂後香港新生代嘅分別.(我可以講,啲阻住地球轉嘅老人,真係可以叫廢老,你敢步行東海道?)
如果我係航空公司嘅 PR ,真係會快啲搵果兩個 連登仔 ,贊助晒沿途旅費,食宿,data等開支,甚至提供必要嘅裝備支援,佢地facebook live住東海道,鼓勵更多人買機票去日本完成自己嘅壯舉都好,當然,好明顯依家啲航空公司嘅PR 同 marketing 仲未知道時代已經變緊,如果香港啲PR 同 marketing 可以追得上時代嘅巨輪,就唔會係咁有大公司,甚至好似林鄭月娥呢啲政棍日日都搞出關公災難俾大家嘆喇,係唔係?
(後話,我知道呢個壯舉,因為黃之鋒私人facebook share呢個post, 連登仔 做嘅嘢,其實好多人留意到)


text:
好多人都談論那些年我們一起追的女孩,可能因個人原因,我唔係太對呢套戲覺得感動(唔好問我點解),但九把刀做咗一件好重要嘅事,就係將網絡文學,甚至整個1975-1981呢個世代嘅人都帶出嚟.飾演沈佳儀好友果位,喺網界都係紅人,她就係彎彎,畫麻糬人果位.
九把刀同小弟年紀係差幾個月,但係同樣喺1975-1981呢個年齡領域嘅人,九把刀紅係網絡小說,唔係政治評論文章.但我呢個世代,由小弟,到林忌,到鄧小樺(中大學生報中藥果屆莊),全部難以避免係走上文化或政治評論呢條路.反之,流行小說呢個領域,我呢個世代空晒.一係就走咗去甜故呢個領域,呢個己經係因為高登嘅緣啟.
點解九把刀係寫小說,香港個個都避唔到變咗政治評論,因為台灣完成咗民主化,正如韓國完成咗民主化後,好多擲汽油彈嘅大學生成為大企業要員,或者成為電視電影創作人,造就韓劇韓片嘅新世代.香港偏偏正值亂世,而評論人吃香嘅時間,往往係天下大亂果陣,你估鬧人唔駛死細胞架.你連畫好cute嘅丁丁嘅江康泉,好多時都會談論政治,你就知香港政局混亂對我地呢個世代嘅嚴重影響.
一個無香港統監府呢類怪物嘅社會,網絡作家寫得好,就好容易打入主流,有人出九把刀嘅書,投資拍電影,甚至黎智英同佢賭一版全版廣告,彎彎嘅公仔,好早就被睇中用嚟幫商品代言.用網絡流行嘅漫畫人物嚟代言,係電訊盈科,牛奶國際做得最進取,其他港資公司,完全無諗過用本土漫畫人物嚟代言.
只有一個正常民主社會,至可能令有意創作嘅人,有選擇商業或政治創作權利.生逢亂世,鬧人為業真係無符,因為個社會運作唔正常,點搞.


text:
Fashion嘅嘢,你真係識條鐵咩!好多人平時都會對所尚高級時裝指指點點,例如啲好標奇立異嘅衫呀咁,當中女士嘅手袋更最令男人心寒,明明望落好普通一個款,售價卻離地到震.然後女士們卻心甘情願大手入貨,好多女士話:「女人睇女人,第一眼就係睇手袋.」所以,手袋唔慳得喎.
近日法國著名品牌Balenciaga就推出一個男女士都適用嘅手挽袋,售價為$2,145美金,折合成$16,000幾港幣,眼利嘅網民睇真少少,好熟口熟面,再睇一睇,喂阿哥,呢個係IKEA賣 $5個嘅手挽袋嚟喎!當然人哋$16,000個袋標榜Made in Italy,又用純羊皮製咁,質量一定係好,但無論款同顏色都幾近9成似.好多男人,又或者入世未深嘅少女,可能都唔明一個咁嘅袋,點解賣到咁貴,以下6大原因,簡單直接講你知.
設計師大名
手袋本身貴在唔係質料款式,係貴在邊個設計,好似Balenciaga話事人係Demna Gvasalia,設計乜都有人捧場讚靚;今次出IKEA款已經好好,前幾年佢出過紅白藍袋,連GD都有用呀!
經典款式
好多Brand都係靠一,兩經典款式,持久不衰就賣到成行成市,好似Hermes嘅Birkin袋咁,售價最平1萬美金,要訂仲要等6年!而且對買家仲有好處,第一係唔怕過時,第二係有二手市場.
名人效應
除咗搵有份量嘅代言人之外,女士們更深信唔收錢但會用嘅名人多啲,手袋界一直有三大鐵三角,曾戲言只要有佢哋是旦一個用過,個袋就會升價百倍,分別係Grace Kelly,Jane Birkin同Jacqueline Onassis.
歷史故事
Luxury牌子要講歷史意義,每個品牌都要創造一系列當初創作嘅意念,動機等,例如Hermes,Cartier,LV等等都係由18,19世紀開始,令人買嘅時候感覺唔係單單一件產品,而係連埋背後嘅故事.
手袋質量
雖然唔係話貴一定就係好質量,不過通常都係一分錢一分貨,一個名牌手袋如果保養打理得好,使用恰當分分鐘可以用幾十年架.
限量版
呢樣唔使多講啦,物以罕為貴,何況畀得起錢嘅女士,又點甘於成日同人撞袋呢,所以宜家好多Limited Edition出現,仲有埋編號,驚死人唔知係限量呢.


text:
傳說要凌晨三點去排隊先拎到飛既石崗軍營開放日,
今日可以嚟大開眼界!有軍人睇,直昇機睇,坦克車睇……仲有……
好多謝朋友仔既幫助, 可以拎到入場券!
今日早上已經到樹屋田莊玩完,
基本上得番半條人命,
之後再搭的士由林村去到石崗軍營.
個太陽又曬到離哂譜
所以真係好攰!
開放日3:00開始,我哋坐的士大概3:10就到門口,
我哋在門口前少少位置落車,
因為門口位置已經有好多車塞住!
我拎住入場券準備定入場.
好多解放軍人在場,入場程序好嚴緊,氣氛好嚴肅.
不過軍人們都好有禮貌,
如果多番D笑容會好D!
行咗一陣都仲未需要搣飛!
影吓周圍先,
呢度似係軍人營舍!
嘩行到呢度離入口5分鐘路程,
有個檢察站喎,
好似上機咁要SCAN過哂你帶嚟既嘢,
開埋我個書包睇添!
經過檢察站繼續行, 見到個軍人,
佢肯同人影相架,
於是叫Hysan同佢影番張相,
之後都見唔到其他靚仔軍人喇, 哈哈!
再行行吓見到整個開放日時間表!
我哋睇唔到升旗儀式喇,
不過仲睇到軍樂隊表演.
行咗好耐都未見到有表演,
跟住無端端殺出幾架軍車,
仲有d軍人行落嚟,
好似想拉人…
原來行到嚟呢度先至俾飛,
飛係用嚟換呢d一袋袋既禮品,
咁咪即係其實如果我唔要袋嘢, 就可以唔駛飛都入得?
我仲以為個禮物袋一定係紅色添!
沿路都有好多軍人係俾遊客合照,
因為除咗第一個之外我都見唔到再靚仔D,
所以我冇叫Hysan同佢哋影喇…哈哈哈!
相信呢個遙遠望過去的小建築物,
係俾軍人練習爬牆同打野戰的.
行到嚟呢個大草地度, 見到咁多人,
佢哋喺度做咩呢?
我諗係天氣太熱大家都頂唔住要喺度抖一抖,
仲有部份人知道一陣表演完咗呢度有活動玩,
所以排定隊.
其實偉大祖國都有D嘢值得我哋學習既,
紀律,信念,意志等…其他嘢就唔好學喇!
行咗咁耐終於行到嚟表演場地啦,
因為人實在太多, 而且今日太多嘢拎冇帶長鏡,
所以只能影到咁遠,
剛剛進行既軍樂表演,
佢哋步操真係好齊整!
到下一個表演之前我哋見到有架軍車,
人人都坐埋去, 等我都同Hysan坐上去影張相先.
下個表演又嚟啦,
嘩…刺殺操表演,
起初聽到呢個名我有D驚
唔知會唔會好似殺破狼咁對打!
驚唔啱俾小朋友睇.
好在點知原來只不過好似耍太極咁,
不過會唔會遠咗D呢…
之後到獵人戰鬥表演啦,
氣氛好似好緊張咁,
見到有D軍人木咁樣企咗喺度.
跟住喺我左手面突然殺出好多架軍電單車!
好型仔呀!然後從四方八面唔知邊度殺出好多軍人嚟!
成班軍人一齊抬起碌木!
最後一齊舉起就收工(下巴都跌咗落嚟)
然後玩火啦!軍人將個鐵架同鐵圈點上火,
眼前既我都聞到好大陣燶味.
軍人跳過火圈(影唔切), 跟住一路向前衝
然後有個軍人抬住個箱走,
其實都唔知咩嚟, 如果個廣播一路旁述緊係咩事會好D!
睇完軍演我哋坐埋一邊休息吓先,
睇吓戰利品係D咩….總共有4包!
有好多零食其中有「黑白配, 男仔女仔配」,原來都幾好食.
抖咗陣跟住同Hysan出去其他地方行吓,
個傻仔話一D都唔熱!
見到咁大架直昇機好興奮呀!
差唔多放咗3-4架喺度,
再行前少少, 有架超大超巨型既直昇機呀
Hysan一路要影好多張跳起的動作
各位可以試吓咁樣同小朋友影相架,
順便大家可以睇吓我對親子攝影的少少心得!
http://kimfamilytravel.blogspot.hk/2015/07/blog-post_7.html
跟住我哋好大膽咁誇過去頭先軍人演習既大草地,
Hysan好開心享受咁瞓咗喺個大草地,
大人就唔會咁做,因為實在太熱!這就是天真幸福.
原來頭先演習既磚牆都係木板做的,
好奇的Hysan要走進去睇吓仲有咩.
仲有少量軍人在演習場地中…
在演習場地影番去直昇機展區,
你睇吓幾咁多人!
Hysan爬唔過呢個障礙物!
好攪笑…跟住再嚟多張跳躍相!
同完直昇機影之後,就同坦克車影啦!
嘩!真係好大架同好靚呀…
可唔可以買架差唔多的上街行.
曬完一輪,又返番去頭先個地方休息吓飲吓水,
今次架車冇哂人, 可以影過夠本.
仲坐埋上去架車度添!
個軚盤喺Hysan隔離真係顯得好大.
行番出去有好多個唔同既攤位,
有好多唔同款既槍可以俾人影相!
Hysan擺返個靚POSE先.
後面個大叔好似等得唔耐煩!
咁又係, 又熱又辛苦…
呢度好攪笑,係派軍人平時食開既食物,
都係D饅頭麵包等等.
原來呢度有個禮堂仔,
如果唔舒服可以入嚟俾軍醫睇吓,
最重要係呢度有冷氣,
原來大家都走入嚟呢度抖暑!
行番出嚟都仲係咁多人,
番去睇吓芊芊瞓醒未先!
兩兄妹係草地度玩得好開心
最後我哋沿路行番出去,
仲記唔記得一開始我話過有個地方好多人坐咗喺度,
原來佢哋知道呢度有個射擊遊戲,
其實出番嚟先排都得, 因為都水尾冇咩人玩.
最後我哋就離開軍營喇,
一出去就已經有接駁巴士可以番元朗!
呀劍評分:7分
呀劍評語:
以前Hysan細個嗰陣成日都話如果佢唔乖就帶佢去軍營軍訓, 今日帶佢嚟卻係好開心咁玩同認識軍人生活! 周圍環境舒服, 只係比較少有參與的活動, 大多數都係參觀跟睇表演! 不過計番佢一年先開放一次咁罕有,都值得嚟一次!
石崗軍營 簡介
是中國人民解放軍駐香港部隊其中一座軍營,於香港殖民地時代為駐港英軍陸部駐地,香港回歸後成為中国人民解放军驻香港部队的其中一個主要營地,内有石崗機場.
地址
石崗錦田公路260號
交通
51 荃灣西站 > 上村
(以上資料更新至文章當日)


text:
食戟之靈 食戟のソーマ 第二季 #11 實習 Stagiaire
《食戟之靈》第二季來到第十一話,上集講到秋季選拔結束.三人之決賽最後由葉山亮勝出.當大家以為秋季選拔「完咗就完咗」嘅時候,好對唔住,作為遠月學園嘅學生仲要進行Stagiaire嘅實習,簡單少少講就係學生會以實習生嘅方式去真實餐廳到「打工」,而合格嘅條件係必須留下具體可見的實績.
主角幸平創真與及新戶緋沙子二人作為同組實習生係一間名為「洋食の三田村」 – 一個新幹線站旁嘅餐廳做實習,實習嘅期間創真開始意識到具體實績應該唔係以佢地嘅能力改善到餐廳嘅問題咁簡單,而係以佢地嘅能力去「改變」餐廳嘅問題,因為新幹線嘅乘客會係轉車嘅時間去餐廳食飯而令到餐廳應付唔切,緋沙子明白到問題改善只係因為佢同創真兩人嘅存在而改善,若果二人離開餐廳只會故態復萌,故緋沙子決定召開緊急會議,店主明白到自己嘅營運理念其係係想客人可以係「洋食の三田村」享受到佢嘅美食,結果成功以完全預約制嘅營運方式令店主嘅理念持續營運落去,而創真佢地都係因為咁成功過咗實習第一關,即係仲有第二關啦,第二關係乜就等下集,即係下星期先知喇.
以下是小編B後加的截圖時間!
小編B後記:深夜看這套番……肚子很餓……


text:
選舉事務處 證實,一部載有全香港選民資料嘅手提電腦,以及另一部載有全部選委資料嘅手提電腦失竊,喺亞洲博覽館遺失,依家未知部嘢嘅去向,如果 選舉事務處 搵唔番部嘢,呢單嘢將會係香港有史以嚟最大規模嘅私隱洩漏事件.但呢件事,有唔少疑問, 選舉事務處 必須澄清,否則市民一定覺得件事係有陰謀過鄭子誠出現嘅任何場合.
選舉事務處 搞出乜X檔案
首先,如果呢兩部電腦落入歹徒手上,將會係全香港選民嘅身份證資料,以及地址都落入歹徒手中,真係想做假咭,假身份話咁易,呢個係史無前例嘅保安危機, 選舉事務處 所以要交代一大堆問題,而除咗警方,私隱專員都應該要介入調查,查番究竟依家香港出咗乜事.仲要起番果兩部電腦係無用,因為只要歹徒將電腦裡面嘅資料複製,傷害就已經構成.所以呢件事,實係全香港有史以嚟最大規模私隱洩漏事件.而我想知問題包括:
- 果兩部電腦點解喺亞洲博覽館出現,有乜用途?
- 果兩部電腦,作業系統層面以及登入層面有乜保安措施
- 果兩部電腦,有無安裝任何GPS Tag,以利追查下落
- 幾時發現部機唔見咗
- 點解全香港選民嘅資料,會出現喺其中一部手提電腦度
- 部手提電腦,應由邊個保管?
- 如果真係資料落入歹徒手中,有無遙控毀滅資料機制?
- 呢啲資料,有無任何涉及記錄選民意向嘅文件?
- 資料落入歹徒手上,如果市民有損失,邊個賠償?點賠?
呢件事,真係只能用荒天下之大謬嚟形容,當然,選民登記資料咁敏感嘅嘢,如果真係要喺後備投票站之用,咁可以點做,呢個政府同保安專家,可以再作出討論,但呢次咁都可以唔見,證明 選舉事務處 一貫以嚟嘅做法,出現極嚴重嘅保安漏洞,其實立法會選舉果陣,啲選票交由票站主任帶返屋企保管,已經極之無透明度,而且好容易搞出一啲奇怪保安問題.而呢啲有全港市民資料嘅電腦,裡面嘅保安安排,以及可以由邊啲人可以保管,政府應該向立法會作出詳細交代,呢件事真係反映依家政府禮崩樂壞到失控,fail程度已經向比利時進發,唔知幾時會fail到食人族嘅級數,乜膠都可以發生.


text:
上個月嘅「智趣樂園」活動因天雨關係延期至今個月,終於可以如期進行喇!果然不負眾望,好好玩呀!等到頸長都係值得嘅!
天朗氣清,戶外活動一流!我哋正向智趣樂園進發喇!
成個樂園佔嘅地方都好大喎!
活動開始喇!呢位係輝哥哥,會帶領我哋今日嘅活動㗎!
活動一:DIY心意朱古力
輝哥哥教我哋點整朱古力,我哋攞咗啲錫紙兜,就可以創作出不同形狀喇!以前整朱古力多數都係用一啲形狀兜仔,冇諗過可以咁樣自製形狀,好考創意呀!
形狀完成!排隊去倒入朱古力漿~
放埋七彩朱古力針做裝飾,大功告成!
未見過野外嘅洗手間都會設計得咁靚,而且每一格都擺放咗一個蚊香,可以驅蚊之餘仲會散發出淡淡嘅香味.乾淨企理我鍾意!
活動二:踩高蹺
輝哥哥正講解點玩法,好搞笑呀!
聽完講解,各人都去同小朋友練習喇!晴朗爸爸同朗朗一組,而我就同晴晴一組.
各就各位!賽事一觸即發~
活動三:迷宮
所有小朋友集合咗響迷宮嘅入口,預備進入裡面接受唔同嘅考驗喇!第一關要無懼木頭車嘅速度,去到對面!
第二關係要衝破迷宮內重重難關.
第三關要搵出路.
第四關跨過埋啲障礙物就到達終點喇!所有小朋友都做得好好呀!
活動四:木頭車大賽
首先由大人推住坐在木頭車嘅小朋友過對面.
然後小朋友要推番大人番起點,夠唔夠力㗎?
第2 round係小朋友推小朋友,好熱鬧呀!
玩到攰晒!開餐囉喂!媽媽們一早已經為大家預備好食物喇!五臟廟正式啟動~
如果覺得唔夠,仲可以過小賣部買啲小食或者飲品添!
活動五:樂器製作
首先要響顏色紙上畫出喜愛嘅動物,然後放一啲鈴鈴入去紙杯內.
晴晴個熊仔樂器完成囉!
活動六:DIY彩石畫
考考小朋友嘅專注力時間嚟喇!
好靚呀!估唔到用啲彩石粒可以整出咁靚嘅圖工.朗朗話送咗比我喎!好鍾意呀!
另方面,樂器都已經風乾好喇!一邊聽住輝哥哥嘅鼓聲,一邊聽小朋友嘅歌聲同樂器聲.好amazing呀!
活動七:原野神射手
小朋友都係第一次接觸射箭咋!感覺好新奇刺激.晴晴都好比心機學習,個個變晒小小神射手喇!
活動八:草原保齡球
由於戶外太好陽光,我哋就改為有蓋操場進行啦!呢個遊戲好吸引小朋友呀!玩咗好耐都唔捨得停~
開心大發現!呢度全部都係拍羞草嚟呀!
好欣賞郊外地方都可以佈置得咁企理,打理方面一定花咗不少功夫.咁大個草地,啱晒小朋友追追逐逐同玩遊戲啦!
活動當日,天氣真係好到不得了呀!在陽光下玩樂,特別清楚可見每個小朋友嘅燦爛笑容.智趣樂園係一個唔錯嘅親子玩樂好地方,地方夠大,活動又多,帶領遊戲嘅哥哥仲好有愛心添!教識小朋友投入玩樂之餘都要遵守規則,臨走已經同班小朋友熟晒,好專業,好有heart.值得推介!
智趣樂園 Wiseland Adventure
地址:新界錦田水頭村633地段109約
電話:2473 6800
網址:www.wiseland.com.hk


text:
講起葉念琛,好多人都會諗起「阿寶」,然後就會諗起鄧麗欣,但自從上一套戲《愛情奴隸獸》,「阿寶」已經唔再等於鄧麗欣,換咗新面孔蘇麗珊,今次葉念琛拍梗嘅新戲—《我的情敵女婿》係《獨家試愛》系列嘅最後一輯,搵嚟劉嘉玲飾演「阿寶」,加埋任達華同衛詩雅一齊演出,唔知大家又點睇呢個組合呢?
有傳媒就問嘉玲有冇睇過葉念琛以前嘅作品,劉嘉玲直言冇睇過,後來接咗「阿寶」呢個角色,問導演先知套戲有一個浪漫嘅愛情故事.講返起每一代嘅阿寶,每一代由Stephy演出,角色深入民心;每二代由電影《哪一天我們會飛》新晉演員蘇麗珊演出,感覺小清新;第三代就由嘉玲演出,好期待嘉玲演出嘅「阿寶」會帶俾我哋咩新感覺啊!
葉念琛嘅電影裡面,唔難睇到好多現今男女嘅愛情觀,女主角懷疑男主角出軌,吵架然後分手又復合,究竟點樣以令一段關係長久啲?就要mark低以下3個小習慣喇~
唔知大家有冇試過相處嘅時候到無話題?如果你哋有相同嘅興趣,喺做同一樣嘢嘅時候除咗可以增進感情,仲可以多咗話題傾計,就唔怕Deadair啦!
親密嘅動作可以令你哋可以感受到對方嘅體溫,可以令你哋嘅甜密保持溫度,關係長久.
無論你哋幾忙,一句簡單嘅「晚安」都可以令對方知道你在意佢,就算唔喺身邊都可接收到對方嘅愛意~
圖片來源:網絡圖片及劇照


text:
「聖誕」
去完旅行真係好鬼累,尤其係郭大少,今朝瞓醒食完奶玩咗陣無幾耐又瞓過.之後等佢起身食完嘢,大家就準備出去玩同食聖誕大餐.首站就係同郭大少去睇佢其中一個至愛,就係火車!真係好多人都鍾意嗰個火車頭,所以知道某商場有展覽就當然帶佢去睇啦.之後就去咗食飯,不過真係再一次證明聖誕節係唔應該出街食飯,因為如果用同樣嘅價錢,我真係可以買到好多嘢自己整.不過真係好累,所以先至出去食.再一中伏!
「影相」
今年時間真係過得快,話咁快又到咗聖誕節,仲有幾日又一年.上年聖誕節郭大少先至得嗰五個月大,睇返啲相真係好鬼得意.今年佢就真係識行識走,想同佢影張相真係好鬼難,因為佢見到啲嘢就周圍走無時停,所以今年都仲未有一張靚嘅聖誕相.不過下年都係辛苦啲自己係屋企整聖誕大餐!人大咗真係嘛嘛哋人多嘅地方,本來諗住食完飯一家大細去沙田新城市廣場影燈飾,但係真係太多人,所以好快就走咗.
「老人」
其實聖誕節最開心嘅就當然係小朋友啦,因為聖誕節一定有禮物收嘛!不過郭大少好驚啲聖誕老人,不過只限啲真人扮嗰隻!真係唔知點解佢咁驚,因為之前諗住同佢影相,點知行埋去之後就驚到攬實我叫我走.嚇到個聖誕老人都唔知俾啲乜嘢反應好,不過有時真係估唔到佢,因為佢有啲嘢真係好大膽,但係有啲嘢又好鬼細膽,真係好難捉摸.希望郭大少今個聖誕過得開心,而出年可以企定定咁俾我影返啲相啦!
Also published on Medium.


text:
2017年5月3日星期三
無良業主
首先簡單講吓奧地利嘅租約.法例規定租約有兩種.一種係要續約,業主可以話唔續, 如續約後租金可能會調整.一種係永久租約,業主係唔可以加租,唔可以話唔再租趕人走的.
業主想吸引人租就會用後者.而租客,特別係做生意嘅, 都prefer揀後者.你知啦,你唔想裝修咗業主話唔再租嘛.
以上個苦主就係呢種約.業主想攞番個位自己用,但係又唔可以趕人走喎.咁咪用陰招啦.
苦主話地下未冧時都已時不時地牢都有工程騷擾.呢次就過份咗,成個冧埋.
35 則留言:
冇得做生意,冇錢交租,迫住要搬走.回覆刪除
咁陰毒……要咒業主生仔冇pat pat.回覆
咁佢咪用陰招等你做唔到生意囉.刪除
我相信這世界會有有良心的業主,但不多!回覆刪除
永久即係話個業主點都唔可以收返鋪?咁都好唔合理啦!回覆刪除回覆
佢定時有租交唔可以收返個鋪架.刪除
永久租約真係好難,自己想用都唔可以.回覆刪除回覆
有心想自己用就簽另一種囉.刪除
如果係死約,物業都會較難賣的!回覆刪除
其實可設上限租金加幅,大家便各取所需啦.回覆
可能要保險租客先有啲咁嘅例.刪除
真係...乜人都有...回覆刪除
:(
最初睇完全唔明咩叫做「個地下冧咗」??睇真才知原來有basement@@回覆刪除
HK我諗一定唔會有喱種永久約囉回覆
呢種永久約如果HK實行啲業主一定同你死過.刪除
好慘喎咁...咁賤架呢D業主!回覆刪除
永久租約,業主唔可以話唔再租趕人走,但租客係咪都係要永遠租落去,唔可以走?回覆刪除
個地牢唔係一齊租埋比苦主咩?
佢哋喺地牢攪啲咩工程可以整冧成個天花(即苦主嘅地下)咁誇張?
又會咁易整得冧嘅?豆腐渣咩?回覆
地下冧時,無人喺舖頭同地牢?無人受傷?刪除
租客可以走架.但係多數都唔走啦.因為租唔會加. 我以前有個老鄰居,佢只係交幾十歐租㗎咋.你走咗去邊度搵.刪除
地牢呢度通常係分咗畀各戶儲物用.
苦主返嚟開舖先知冧咗.係乜工程就唔知喇.
交幾十歐租,好平喎!但都要睇間舖有幾大,地區旺唔旺刪除
我估唔會加租嘅舖頭多數只係啲唔旺嘅地區掛?
幾十歐租我講嘅係住宅.但係舖我估唔旺地區都有嘅.刪除
嘩!!!住宅只係幾十歐?咁你個老鄰居應該係幾十年前已經開始租嗰度刪除
咁你而家住嗰度係咪唔會加租?如果唔係,點解唔去揾啲永久租約嘅住宅?
住咗好耐㗎喇佢.刪除
都算永久租約,但係租金會同生活指數調整.
咁即係你唔使續約都可以租落去?刪除
咁你個老鄰居嘅租金連生活指數調整都唔使?租金永遠不變?點解你唔去搵呢啲屋嚟租?
Yes,唔使續約.刪除
租金永遠不變嗰種冇乜㗎喇,好難搵.
好賤格啫. 咁依家苦主可以點做呀?回覆刪除回覆
唔知呀,冇再報導.刪除
無計,不論租客或業主,想囉返間屋或唔租,都會不擇手段回覆刪除
永久租約好似對業主唔太公平喎 .回覆刪除回覆
你想租得出就冇計啦.刪除


text:
近排唔知點解成日形住會有意外,搞到路徑稍為隠蔽,畸嶇既地方都唔係好敢去,上次行到一半都翻轉頭放棄,決定暫時要行吓啲家樂徑先 :P
龍脊曾經被選為亞洲區最佳市區遠足徑,但係我睇人地影既相我又覺得唔係咁靚咋播,可能最主要係易行呱?大部份路都有梯級,而最重要的是路很闊,又有路牌指示.天黑都唔會迷路.對於成日要靠絲帶既山路來講實在令人放心得多.行咗一個鐘唔夠就到咗呢個影相位,都係白茫茫架喇,好在景都唔太遠,執執都唔太差既,我想盡辦法想兩影埋兩個島,不過硬係好似好多無謂嘢都入咗鏡.
再向左手面行就會到觀景台,啲路變得畸嶇,幸好路依然很闊而且路程不長.如果影翻頭先個景呢度反而有遮擋,另一邊又唔靚.不過就有人玩滑翔傘,今日天陰陰得一個人玩,場面冷清咗啲,如果影到成堆應該幾壯觀.
一路去觀景台既路好多位都見到先前個景,可以搵一個自己認為最好既角度先影,但係我搵來搵去都啱,最後決定放棄一個島,用長鏡拍特寫,隔走啲無謂景物.不過……….原來真係有啲景係要用50-70mm呢段影架.70mm點影都爆框,又唔想用50mm影完crop.算數,再行翻轉頭多啲先影,陣間走仲可以近啲.
終於搵到個位可以用70mm影都唔爆框.過咗冬天越來越晏天黑添,最後搞到6點45分先走得.


text:
熊黛林「學精」速食金龜婿 攻城7年 唉唉唉不完
天王郭富城向來以冇夫妻宮自居,簡單一句,冇腳雀仔,如何天香國色嘅女人都唔使旨意困住佢.世事無絕對,女友方媛(Moka)早排被人話肚凸凸疑似有喜,51歲嘅城城縱橫情場出「征」至今都未曾失守,照理大肚呢單料基本上都係流料一則,但點知城城竟然超激罕話想生小朋友組織家庭,咁樣先至係最幸福喎!嘩!舞台王者想做湊仔公?唔怪得我Nuts哥好多老友都拍晒大髀話熊黛林(Lynn)totalloss,用咗七年時間「攻城」搞極都係企喺門口食西北風,方媛唔使兩年就搞到狂野之城承認女友地位兼齊齊放閃,依家仲開到口話會好愛護珍惜女友,真係對你愛愛愛不完!
計我話,唔好以為Lynn會唉唉唉不完,佢都執番個桔,唔使兩年就將郭可頌呢個筍盤封咗!今世有緣無分啫,但Lynn同城城前世前世前前世都一定有瓜葛,睇佢哋不時鬥放閃互相贈興就知啦!你收到3卡求婚鑽戒咩,我又帶Moka去買戒指;Moka疑似懷天王種,唔知點解Lynn又咁啱同老公去見「婦科聖手」兼傳話佢要安胎!
唔使唱《中女的祈禱》
Lynn經歷咗七年嘅「攻城」歲月,雖然青春冇咗,皺紋眼紋多幾條,但係修成一身速入豪門嘅快打攻略!女人幾多錢都嘥得起,但千祈咪攞時間嚟嘥!Lynn已經係人辦,搞咗七年軟硬兼施前鋒中場後衞連龍門都做埋,始終攻「城」失敗.梁朝偉都話啦:「三年之後又三年,十年都嚟緊啦老細!」何況講緊一個女人有幾多個七年又七年嘅青春畀你陰乾?真係楊千嬅都要改口唱《中女的祈禱》!Lynn都三十有六,仲嚟唱《純真傳說》咩!所以Lynn一見到另一筍盤郭可頌,實行打「埋身戰」,由拍拖到結婚唔使兩年急急如律令極速收服郭可頌,依家喺老公送畀佢嘅千萬豪宅腳印印做「郭太」,得閒同城城過吓招!
收服男人身邊嘅女人
其實Lynn當年主動又進取,城城一聲愛的呼喚,就揸住架MiniCooper,一人一狗一車,超過三十小時不見天日咁高調攻「城」慶生,簡直愛是全奉獻!經過咁多個鐘嘅榨乾榨淨,就連隻狗狗離開「城門」都攰到唔識吠咁滯!Lynn搵到郭可頌呢個筍盤老公,只係用咗當年攻「城」一成功力就嫁入豪門,呢招「快打擒金龜」,關鍵係收服一個男人,先要收服呢個男人身邊嘅一班女人,即係阿媽,家姐,細妹,姨媽,姑姐……冧得掂,入門成功指數至少有七成.雖然當時有話家姐郭可盈唔多like,但Lynn邊有咁易嚇窒吖,假假哋同「宇宙最強」甄子丹拍過三集《葉問》,葉問一個打十個,Lynn都識得打埋身戰,玩一招攻其要害,氹得郭可盈個寶貝女歡心,個女開心,阿媽梗開心!小朋友最天真無邪,鍾唔鍾意就最直接,寶貝女見到Lynn肉緊到錫錫錫,幫Lynn加晒分!郭家老嫩畀晒like,等如Lynn手執「AutoPass」,入門直通無阻.交咗七年學費都學到嘢,Lynn先至大器晚成標咗個咁靚嘅尾會!話時話,Lynn係咪應該寫番張thankyou卡送畀城城?
Nuts哥
贊助商:


text:
自出娘胎我就係大家所講o既”毛孩”, 體毛比較多,特別係手同腳..由細俾人笑到大! 唉, 你估我想架咩..阿媽生成我咁都冇辦法.
以前細個 都冇乜點理, 到而家大個就梗係越黎越貪靚(試問有邊個女仔唔係丫!),再者我自細就好怕著短裙短褲, 免得自暴其短嘛, 但夏天又會同成班friend去沙灘呀, 遊船河咁..唉, 都咪話唔尷尬!
其實自己都心郁郁想去做激光脫毛, 不過又怕會好痛又怕做得唔好會留疤喎! 我同我男朋友講佢話我無聊, 仲話自然咪幾好囉! 不過同佢一齊耐其實我發現佢好鐘意留意d又白又滑o既女仔, 唉, d男人永遠都係咁, 成日叫個女朋友唔洗整咁靚, 自己又走去望靚女, 激死!
早排約o左班舊同學出o黎gathering, 嘩! GiGi(想當年同我一樣成身毛!)成個唔同晒, 皮光肉滑! 我梗係第一時間去問佢搞咩黎啦, 原來個衰妹走o左去做激光脫毛喎.激光脫毛o係日本就興o左好多年, 又估唔到完來港女都咁buy!
佢話都係聽個同事介紹去o左銅鑼灣間華洋坊度做, 過程唔痛之餘又由美容師同執業醫生操刀(佢仲話個醫生幾靚仔..哈哈!).
前排奧斯卡頒獎禮, Mo’Nique對飛毛腿真係嚇死人!
呂慧儀就唔同喇, 真係又白又滑呀, 著bikini都冇有怕!
於是..上個禮拜我就鼓起勇 氣上o左去華洋坊度激光 脫毛喇!
等我同一眾有興趣做呢個療程但又心大心細o既姊妹們share下個過程啦!
首先醫生幫我進行皮膚分析, 話要因應返我皮膚特質去選擇唔同儀器同方法! 之後就由美容師用玫瑰油洗面奶(好香!)幫我做深層清潔.之 後美容師再幫我搽麻醉藥膏, 再等20-30分鐘等d藥滲透(開始有d驚..).終於到入正題(好驚呀!), 由許醫生(哈哈, 真係幾靚仔喎!)幫我進行激光脫毛, 原來個過程又真係唔多痛.最後就由美容師幫我搽返d舒緩液, 醫生仲提我做完treatment後一星期盡量避免陽光同埋一定要記得用防曬, 更加唔可以用含維他命A/果酸產品或做其他換膚療程.
而家做完個treatment成個禮拜..哈, 從來都未試過咁滑..真係好鬼開心呀! 尋日美容師仲打過黎follow up添, 又幾細心喎!
姊妹們如果有興趣做激光脫毛可以考慮下華洋坊啦! 係喎, 提提你以下幾點:
1. 療程之前4個禮拜內唔好曝曬,拔毛同埋蜜臘 脫毛
2. 療程前一個禮拜唔好用維他命A或果酸o既護膚品
3. 療程前2日自己用剃刀剃下d毛先, 效果會好好多架
Angus’s Beauty Concept 華洋坊: 銅鑼灣謝斐道482號信諾環球保險中心23 樓 2186 6111 http://bit.ly/angusbc_FB


text:
日期 ﹕七月十三日至十四日
行程 ﹕小樽 => 積丹
由富良野揸車到小樽要三個幾鐘,到嘅時候,已經近夜晚八點.去酒店check-in後,就即刻去食晚餐.早幾日跟團嘅時候,淨係夠時間試咗D小食同甜品.今次再返嚟,終於可以試下出名嘅壽司.小樽有一條壽司屋通,由多間壽司店組成,當中政壽司同旭壽司最出名.而我哋今次就揀咗後者.
一入到去,淨係得我哋一枱客,真係有D驚訝.其實夜晚嘅小樽同日頭見到嘅好唔同,街上面好少人,無乜遊客,好寧靜.
喺旭壽司度,我哋order咗一盤手握壽司同埋一碗海鮮丼.D食物嘅賣相好靚,好新鮮.個海鮮丼有好多材料,樣樣都好新鮮,當中海膽同魚子尤其好食.而個海膽,從顏色同味道,我哋認為應該唔係馬糞海膽,但都好好食.
個手握壽司一共有十二件,有大拖羅,三文魚,魚子,海膽,牡丹蝦,蟹柳,帶子等等.其實一直有個疑問,究竟手握壽司同普通壽司有幾大分別,會有幾好食,點解可以貴咁多,所以決定今次喺旭壽司一於試真佢.
結果,旭壽司嘅手握壽司果然好好食.D壽司材料固然係靚D,新鮮D.夾埋個壽司飯食,覺得配搭得好好.D壽司飯一放入口就自己散開,完全唔似食緊飯團.咁多件壽司當中,我覺得海膽,帶子同大拖羅最好食.
食完埋單先發現,原來旭壽司係九點鐘關門,並非旅遊書所寫嘅十點.我哋一出咗門口,老板娘立刻熄燈,關門.但當佢發現我哋仲喺門外影緊相,佢馬上將D燈着番,仲主動幫我哋影番張合照,真係好好人.
呢一餐,食物同服務都令我哋好滿意.
第二朝,我哋一早就向積丹出發.到積丹嘅主要目的,係要品嚐一下當地出產嘅新鮮海膽.由小樽揸車到積丹,要大約個半鐘時間.而我哋首先會到神威岬參觀,需要多三十分鐘嘅車程.落咗車,行五分鐘左右就到神威岬嘅入口.呢度有個牌寫住"女人禁地神威岬".從前,呢度係神聖嘅地方,係禁止女性進入.由入口處一路行,要約廿分鐘至到最盡頭嘅神威岩.呢度環境唔錯,面對住270度一望無際嘅海,好舒服.可惜今日天陰,我哋無缘睇到號稱日本最藍嘅海水.
遊覽完神威岬,我哋就去揾令人期待嘅積丹海膽.


text:
我好少特別quote有錢佬講嘢嚟評,只不過,新地郭基煇呼籲大家要學習 消防員 ,佢都啱,不惜一切服務香港,而唔係好似黑警咁,亂咁打人犯咗法仲唔認錯. 消防員 應該同警察一樣薪酬,唔該準政務司司長張雲正唔好遮遮掩掩,做過海關關長嘅佢,係應該識得稱究竟邊啲紀律部隊值得俾高啲人工,近年差佬犯法多過食飯,休班警同當更警爭住犯法,因公殉職無幾個.相反, 消防員 真係吓吓出勤都搵命搏,點解 消防員 人工要低啲.警察做梁振英條死變態佬隻狗,就值得人工高啲㗎.
捐俾七警嘅錢應該捐俾 消防員
但對公眾最氣憤,仍然係果啲不明來歷人士,捐俾敬言仁基金果啲錢,由於果筆錢可能有收受利益,以及影響公眾對警隊形象等問題,警方已經要拒收呢筆錢.只不過,呢筆錢既然都係要捐出嚟,如果果啲捐款人係真正有心將筆投放社會,點解唔捐俾 消防員 ,消防員係因公殉職,全香港人不分政見都應該要幫佢,但果七名黑警,叫做七犯至啱,ABH係嚴重嘅刑事罪行,點解殉職無捐款收,但犯法就有捐款,呢班友如果解釋唔到呢點,公眾就對呢班友最初捐款目的更加有懷疑,甚至最後嘅結果係,公眾對所有捐俾果七條友打官司嘅錢,無論目的定係來源,都係十分之質疑,因為果七條友,公眾唔要佢地俾番檢控嘅堂費,就已經偷笑.
其實日後政府要重建公務員形象嘅話,就應該唔好再讚揚警隊,就算無七警事件,無遮打革命,警員身為執法人員,知法犯法,無論當更嘅定係休更嘅,犯法事件無日無之,根本係一單都嫌多,依家警察只係被公眾覺得係一群無紀律嘅爛仔,唔大肆炒人整頓,同送一批友去坐監食「皇家飯」已經係優待佢地,反之,雖然香港好多安全嘅嘢執到正,但因火災,或個別人士硬膠,而搞到 消防員 殉職嘅事無日無之,應該還消防員公道.更何況,搞到 消防員 殉職果位係一名機場特警,將原本捐俾警察嘅錢改為捐俾殉職消防員,亦都算係一種補償.依家暫時咁睇,新地郭家喺好多嘢上面,都比好多所謂香港有錢佬嚟得真心一啲,至少會出嚟幫 消防員 講番句公道話.


text:
相信老高登人都知道硬膠七子之一嘅鄧幹廉,幫人裝ICQ收人兩舊水,完全係黐線,結果成為舊高登嘅「經典人物」.正所謂,橋唔怕舊,最緊要受,雖然鄧幹廉已經金盤洗咗手,但無咗一個鄧幹廉,仲有千千萬萬個鄧幹廉, sosomarketing 嘅阿石,就係當中例子.
一般嚟講,如果social media marketing顧問公司,收兩舊水一位一個三個鐘course,我叫合情合理,因為依家似啲樣嘅課室,租場嘅錢都喺番度.但 sosomarketing 嘅阿石,你夠薑收人千四銀,而教嘅嘢,其實好多教人social media marketing嘅網頁都有,呢啲唔係鄧幹廉式呃錢裝ICQ服務,又係乜嘢?
我自己嘅facebook page,係我一個人自己打理,甚至連我呢個server都係自己打理(SEO都係我自己做),我亦做過social media嘅管理,其實做好social media最重要,係page admin嘅觸覺,同埋content,當然技術上嘅嘢,例如跟足Facebook同Google喺SEO上嘅要求,涉及唔少技術嘢,咁不如交俾術有專精嘅專業人士去做.我叫有Linux同UNIX基礎,都要花唔少時間去學.
其實好多IT好嘅概念,好多時真係識嘢嘅人未到香港,就有班專門呃人吹水嘅hihi,四處招搖撞騙,結果搞臭晒成個concept,由科網泡沫,嘅blogger泡沫到依家嘅KOL泡沫都係咁,都係多得呢啲友仔唔少.以往大家唔出手打呢啲人,由得泡沫出現,依家無計,一定要出手.


text:
喺呢度,有一個問題,係同寰雨膠事錄採取同一政策,就係呢度唔會share任何 立場新聞 嘅嘢,even我個人facebook帳戶都唔會share 立場新聞 .點解我對 立場新聞 高度鄙視,因為 立場新聞 果種抄抄子新聞編輯方式,我係極度鄙視.
立場新聞 自己有乜叉「立場」
立場新聞 我鄙視,但我一向無公開鬧佢,因為我無足夠證據郁佢,但今次抄到我頭上,我就無得唔郁佢.大家記得,喺昨天下午兩點半,我已經講咗LA Times嘅報導,連白人頭等乘客上咗機,橙汁都飲埋,都夠薑要用手扣郁佢,我講呢件事果陣,係無中文網媒或傳媒引用呢段報導,我覺得十分之奇怪,證明香港好多網媒或傳媒國際編輯,根本自己唔睇英文原稿,個個齋等中文稿件,再抄抄抄,有新華社抄新華社,無新華社就等膠事錄,依家可能等黃世澤.呢度,係我Wordpress CMS System screen capture,顯示我post文喺系統記錄嘅時間.
好啦,事隔四個鐘之後,《 立場新聞 》至出類似嘅嘢,當然要等四個鐘,好可能因為我呢度大規模用香港語文,我果啲筆記體裁,改到佢傻,所以迫佢要睇英文原稿再寫番出嚟(我篇文附上原來嘅link),當然亦因為要糾正佢地班大帝,較早前被人媽足九條街果啲大中華報導.
大家明點解膠事錄總裁點解會追殺 立場新聞 ,或者我係極少share 立場新聞 ,簡單嚟講, 立場新聞 係一個高級包裝嘅content farm,如果佢地係Buzzhand仲好少少,Buzzhand自己做採訪之後,佢地嘅新聞係勁到有普立茲獎提名.但 立場新聞 一定唔係果回事,香港01有時仲有啲獨家偵查報導, 立場新聞 我想問咁耐以嚟,你地有過啲乜嘢,除咗啲左膠吹捧,甚至有啲位連端傳媒都不如,端傳媒資金背景有問題,但有啲content同香港01一樣,係有心做.(當然香港01都係好仆街嘅content farm).
立場新聞 想受人尊敬,唔該啲編輯記者認真睇晒啲西方傳媒,唔係喺我或者膠事錄總裁嘅facebook度等運到,呃飯食.


text:
朋友, 人與人嘅交往, 係一種幸福
每個人對朋友嘅定義都唔同. 有啲人有好多朋友, 但係可以交心嘅人, 好少.
有啲人朋友係得幾個, 但係都係值得信任, 可以互相真心對待嘅.
人際關係裏面, 好多嘢都係互相依存, 彼此嘅付出. 只要你識得去付出, 就可以有真誠嘅友誼.
有句說話係: 你想人哋點對待你, 首先你要點樣去對待人哋. 如果你想身邊嘅人對你真心真意, 首先要用心對待他人. 當然有好多時候, 我哋會遇上挫折, 真心待人, 但係畀人送蕉皮踩. 不過我好少去記住啲唔好嘅嘢, 我淨係記得啲好嘅.
今日如果你虧欠我, 待薄我, 我唔會向你報復, 但係我會擰轉身走人. 離開, 對我係冇損失嘅, 但係對方就會少咗一個真心待佢嘅朋友.
我相信交友同人際關係, 係我哋每一日作為人都會面對, 同埋學習嘅課題.
如果我講得太長, 簡單一句: 你對人哋好, 人哋會感受得到.
唔好意思, 長篇大論咗~ 下面係一啲生活嘅小細節, 有助增進友誼:
1. 主動去問候對方, 關心對方嘅生活.
2. 稱讚身邊嘅朋友, 唔需要強迫自己稱讚, 但係讚嘅時候係坦誠嘅.
3. 了解朋友嘅需要, 唔係淨係物質, 仲有精神上面嘅需要. 如果可以幫到忙嘅話, 就係適當嘅時候幫手.
4. 最尾嗰樣係, 將心比己
杜德偉
如泣如訴
未喝酒便已醉倒 暗暗夜色還早
彷彿偷偷說預告 今晚下去 很好
話裡把自我流露 各自說懷抱
原來同在天涯 沒有誰傾訴
說到最興起牽手共舞 相依共舞 同擁抱
今天方初次遇上 怎會料到 真好
這世界不必天荒地老 情總有還無 惟知道我與你未老
深宵中相對共舞 星光一一數 多好
是愛亦似未愛 隨緣碰到 一切不過也許煙與霧
若繼續舞下去 明晨到了 怎麼好
任舞影踏進晨霧 暗暗無聲祈禱
不知應否這樣說 跟你下去 總好
望你的霧裡眼睛 永遠如泣如訴
你這刻心情 我當然看到


text:
9 Jan 2004
日記好似變左週記咁
除夕晚
同Garvin and Zenia 等等朋友一齊食韓燒, 本來諗住可以九點幾就開始食優惠時段, 不過呢個決定好明顯係錯的.因為實在太多人係果間韓燒度等緊, 根本就係多人多到我幾乎連電梯都出唔到.後尾係個一個空氣唔多流通的地方度等左好耐, 終於由九點幾等到十點幾, 先至有得食, 勁唔 make sense. 好耐無見過佢地, 大家都係痴線的, 我都有少少頂唔順.讀左一年大學, 再見番佢地, 個感覺已經好唔同左.到最後就係韓燒館裡面望住個電視倒數, 都 OK 無癮.
元旦日
又打邊爐.
今晚係去 Jenny Wong 屋企.雖然佢地我比較唔係好熟, 但至少我會同Jenny 阿 Lone 佢地有幾句既.更何況, 我大部份時間都係食, 或者係玩貓.Jenny 的一對貓真係奇可愛無比, 又肥到震喎, 勁鐘意玩佢地, 幾乎想拋一舊骨頭出去佢地執番黎~ 如果佢地可以趴係我身上面就好 lu~
打完邊爐佢地就有下場, 我就無乜興趣 join, 番到屋企發覺自己呢幾日已經好滯, 食得太多....
一月五日開學日
好耐無番過黎恆生 lu. 今日就開學, 我第一堂就係第三四堂的環保學英語, 我以為自己未 reg 到呢一科喇, 點知佢點名個陣叫我個名喎, 哈哈, 即係得左喇, 好野.原來同我同一堂裡面仲有 Sara, 同佢一齊上完堂之後就被捉埋一齊去同龜 ling 食飯.....個感覺真係好 odd~~佢就話無野架, 阿 Wing 都成日係咁樣同我地三個人一齊食飯架喇, 但係我就覺得勁怪囉.好在 Sara 同 龜 ling 都係容易相處之人, 所以都唔係好大的「壓力」.之後見到Coffee Corner 出面有一個「中國旅遊圖片展」, 裡面展出左好多中國唔同名勝的照片, 如果十個「靚」係滿分, 呢個展簡直係十一個「靚」.裡面的名勝, 個個都勁靚, 色彩好鮮艷, 拍攝的題材好廣泛, 好多風土人情都拍得到, 由好多季節好多角度好多色彩好多構圖組成的照片系列.原來個展覽仲有免費中國旅遊書派, 大家當然就係怒搶...大學生好窮架嘛, 又貪婪喎, 係咪先~~~ ^__*
開學 Week - Day 2
人人都搶住想 reg 的 Urban Envrironmental Problems (UEP), 隔年先開一次, 機會難逢, 我就好好彩地 reg 得到.但係估唔到第一堂我就遲大到...早堂嘛, 係好難起身架喇, 成個假期都係度晚睡晚起, 係起唔到身架喇....之後上 GIS, 果然係悶, 但係唔 take 就無野好 take, 唯有硬住頭皮諗住學野囉....唉.之後 sit Transport, 嘩, 癲架, 極多野做, 多野做到癲, 簡直係 workload 之皇, 比得上 Maggi's Courses.之後又無堂上, 遇到 Vincent, 入左 Shaw 同嘉威三個人打籃波, 當然, 我對腳咁樣, 我只能夠定點射 key, 郁都唔敢郁 (但係我又會追校巴架喎).之後嘉威上左黎打機, 勁開心
開學 Week - Day 3
今日的主題係 Applied Climatology. 不幸地我以為自己起到身, 點知一起身個陣已經係十點八, 遲 Q 晒大到, 仲要無位坐.夜晚, Rose 傷風, 我落去 Coffee Corner 食順便買外賣俾佢, 佢話我知 GPA 出左喇, 我呆左, 終於要面對呢一刻喇.我番落房 check E-mail, 點知無喎, 唯有上 RES 的 website check check....竟然俾我發現到自己終於都過三!!!!
過三呀!!!!!
係 GPA 過三呀!!!!!
我興奮都唔知講乜野好, 我恨左成三個 sem 就係恨呢一個「過三」的景象, 今日終於比我恨到番黎喇, 天呀, 實在係太令人感動喇! 實在係太令人感動喇........
開學 Week - Day 4
仲無聊, 得兩堂 Landscape Ecology.不過幾好上, 上完之後又打機又打機又打機, 又係 call 埋同我一樣咁無聊的嘉威, 怒打.夜晚自己一個人係蛇吧食頹飯, 勁無聊.想去 UL 找些少書, 竟然全部俾人借晒....使唔使咁癲呀.仲要三月先還, 你無病呀....唉


text:
2011年3月31日星期四
2011年3月30日星期三
2011年3月29日星期二
2011年3月27日星期日
2011年3月26日星期六
2011年3月23日星期三
上海之旅2011~Day 3 & Day 4
12~Mar~2011(六)
上海之旅2011~Day 3~南京步行街
離開豫園
行到好攰
返到酒店坐咗一陣
又出發去南京步行街
係酒店沿外灘應該行十多分鐘就到
呢個係外灘以前嘅天文台
而家做咗餐廳
呢度就係南京東路
見到東方明珠塔架
沿途都好多人
唔怕會迷路
跟住啲人行
好快到咗南京路步行街
行咗大半條南京路
都無乜嘢睇
而且仲未肚餓
無去搵食
太攰唔再行都係做伸手黨
搭的士返酒店
因為日抖食得太飽
所以宵夜祇係食呢個就夠........
今日買咗好得意嘅公仔
呢個佛公仔好可愛
個肚腩好似大老爺
所以好有親切感
希望我可以好似佢咁日日都笑口常開
13~Mar~2011(日)
上海之旅2011~Day 4~~東方明珠塔~回港
玩嘅時間真係過得好快
今日要走喇...仲有好多地方無去到架
酒店staff話我地好好彩
上星期幾乎日日都落雨
我地玩呢幾日1天氣都好好
祇係今日好大霧
但都無落過兩
玩咗幾日 真係攰到唔想郁 自由行.......真係一日行到黑 今日無乜胃口 我無叫set 祇係攞咗少少嘢食 個牛角包唔錯係廚師即焗架 大老爺依然叫番呢個早餐 不過我叫佢要炒蛋因為我想食囉 人地問佢要熟啲定嫩啲 見佢無反應咪幫佢答 哈哈......事後佢話唔係唔識聽 係我答得快喎........無言 食咗返房抖咗一陣 順便執好行李 大老爺提議搭渡輪過對岸睇下 由酒店行去渡輪碼頭都係十分鐘 見佢15分鐘一班 就認住呢個碼頭咩名 怕回程去錯地方 兩蚊人仔一位空調位 就係呢架船 其實裏面得幾個位咋 兩三分鐘就到對岸 仲快過天星 似唔似台灣嘅國金呀? 見咁子多人行去同一個方向 一定有嘢睇 有時間咪又跟住行 原來好快可以行到去東方明珠塔 大約15-20分鐘 大老爺你摶上咗鏡呀))))) 睇咗一陣先醒起要返酒店check out 嗱嗱聲趕返碼頭 好彩搭到啫 唔係又要等多15分鐘 返到酒店 執好行李去check out 呢度啲員工真係好nice 可能少客 個ball boy問我地係係去機場 仲幫我地搵埋的士 搬埋行李 35分鐘就去到機場 時間尚早 攞咗登機証 就去醫肚 如果酒店附近有嘢食 梗係唔係度食啦 貪佢貴咩! 二樓就係食店 得三間 一間食上海嘢一間西餐 一間係味千 我諗最平就係味千 而且最多人 我揀咗食西餐 我叫嘅三文魚意粉 都食唔晒 漢堡包係大老爺嘅 成$89一個架 入咗禁區 好似香港嘅機場 上海嘅空中交通都幾混亂 無啦啦班機延遲咗兩個鐘 原本4:30嘅機延遲到6:30 仲係唔confirm架喎 好彩5:30都見到班機到埗 咁先安心少少 唔係都唔知等到幾時? 結果返到屋企成11:00喇!!!!
玩咗幾日
真係攰到唔想郁
自由行.......真係一日行到黑
今日無乜胃口 我無叫set 祇係攞咗少少嘢食 個牛角包唔錯係廚師即焗架 大老爺依然叫番呢個早餐 不過我叫佢要炒蛋因為我想食囉 人地問佢要熟啲定嫩啲 見佢無反應咪幫佢答 哈哈......事後佢話唔係唔識聽 係我答得快喎........無言 食咗返房抖咗一陣 順便執好行李 大老爺提議搭渡輪過對岸睇下 由酒店行去渡輪碼頭都係十分鐘 見佢15分鐘一班 就認住呢個碼頭咩名 怕回程去錯地方 兩蚊人仔一位空調位 就係呢架船 其實裏面得幾個位咋 兩三分鐘就到對岸 仲快過天星 似唔似台灣嘅國金呀? 見咁子多人行去同一個方向 一定有嘢睇 有時間咪又跟住行 原來好快可以行到去東方明珠塔 大約15-20分鐘 大老爺你摶上咗鏡呀))))) 睇咗一陣先醒起要返酒店check out 嗱嗱聲趕返碼頭 好彩搭到啫 唔係又要等多15分鐘 返到酒店 執好行李去check out 呢度啲員工真係好nice 可能少客 個ball boy問我地係係去機場 仲幫我地搵埋的士 搬埋行李 35分鐘就去到機場 時間尚早 攞咗登機証 就去醫肚 如果酒店附近有嘢食 梗係唔係度食啦 貪佢貴咩! 二樓就係食店 得三間 一間食上海嘢一間西餐 一間係味千 我諗最平就係味千 而且最多人 我揀咗食西餐 我叫嘅三文魚意粉 都食唔晒 漢堡包係大老爺嘅 成$89一個架 入咗禁區 好似香港嘅機場 上海嘅空中交通都幾混亂 無啦啦班機延遲咗兩個鐘 原本4:30嘅機延遲到6:30 仲係唔confirm架喎 好彩5:30都見到班機到埗 咁先安心少少 唔係都唔知等到幾時? 結果返到屋企成11:00喇!!!!
我無叫set
祇係攞咗少少嘢食
個牛角包唔錯係廚師即焗架
大老爺依然叫番呢個早餐
不過我叫佢要炒蛋因為我想食囉 人地問佢要熟啲定嫩啲 見佢無反應咪幫佢答 哈哈......事後佢話唔係唔識聽 係我答得快喎........無言 食咗返房抖咗一陣 順便執好行李 大老爺提議搭渡輪過對岸睇下 由酒店行去渡輪碼頭都係十分鐘 見佢15分鐘一班 就認住呢個碼頭咩名 怕回程去錯地方 兩蚊人仔一位空調位 就係呢架船 其實裏面得幾個位咋 兩三分鐘就到對岸 仲快過天星 似唔似台灣嘅國金呀? 見咁子多人行去同一個方向 一定有嘢睇 有時間咪又跟住行 原來好快可以行到去東方明珠塔 大約15-20分鐘 大老爺你摶上咗鏡呀))))) 睇咗一陣先醒起要返酒店check out 嗱嗱聲趕返碼頭 好彩搭到啫 唔係又要等多15分鐘 返到酒店 執好行李去check out 呢度啲員工真係好nice 可能少客 個ball boy問我地係係去機場 仲幫我地搵埋的士 搬埋行李 35分鐘就去到機場 時間尚早 攞咗登機証 就去醫肚 如果酒店附近有嘢食 梗係唔係度食啦 貪佢貴咩! 二樓就係食店 得三間 一間食上海嘢一間西餐 一間係味千 我諗最平就係味千 而且最多人 我揀咗食西餐 我叫嘅三文魚意粉 都食唔晒 漢堡包係大老爺嘅 成$89一個架 入咗禁區 好似香港嘅機場 上海嘅空中交通都幾混亂 無啦啦班機延遲咗兩個鐘 原本4:30嘅機延遲到6:30 仲係唔confirm架喎 好彩5:30都見到班機到埗 咁先安心少少 唔係都唔知等到幾時? 結果返到屋企成11:00喇!!!!
人地問佢要熟啲定嫩啲
見佢無反應咪幫佢答
哈哈......事後佢話唔係唔識聽
係我答得快喎........無言
食咗返房抖咗一陣
順便執好行李
大老爺提議搭渡輪過對岸睇下
由酒店行去渡輪碼頭都係十分鐘
見佢15分鐘一班
就認住呢個碼頭咩名
怕回程去錯地方
兩蚊人仔一位空調位
就係呢架船
其實裏面得幾個位咋
兩三分鐘就到對岸
仲快過天星
似唔似台灣嘅國金呀?
見咁子多人行去同一個方向
一定有嘢睇
有時間咪又跟住行
原來好快可以行到去東方明珠塔
大約15-20分鐘
大老爺你摶上咗鏡呀)))))
睇咗一陣先醒起要返酒店check out
嗱嗱聲趕返碼頭
好彩搭到啫
唔係又要等多15分鐘
返到酒店
執好行李去check out
呢度啲員工真係好nice
可能少客
個ball boy問我地係係去機場
仲幫我地搵埋的士
搬埋行李
35分鐘就去到機場
時間尚早
攞咗登機証
就去醫肚
如果酒店附近有嘢食
梗係唔係度食啦
貪佢貴咩!
二樓就係食店
得三間
一間食上海嘢一間西餐
一間係味千
我諗最平就係味千
而且最多人
我揀咗食西餐
我叫嘅三文魚意粉
都食唔晒
漢堡包係大老爺嘅
成$89一個架
入咗禁區
好似香港嘅機場
上海嘅空中交通都幾混亂
無啦啦班機延遲咗兩個鐘
原本4:30嘅機延遲到6:30
仲係唔confirm架喎
好彩5:30都見到班機到埗
咁先安心少少
唔係都唔知等到幾時?
結果返到屋企成11:00喇!!!!
2011年3月22日星期二
2011年3月21日星期一
上海之旅2011~Day 3~豫園篇
12~Mar~2011(六)
上海之旅2011~Day 3~豫園篇
又係早餐時間
今日正咗喇
先係memu度叫個餐
再出去buffet bar度取食物
唔理得佢地咁多
無人話唔得咪照食
今朝選擇坐梳化
坐得舒服啲但食嘢無咁方便
噚日好彩我認得呢兩座building
唔係都搵唔到方向返酒店
天色好差好大霧
先嚟個紅茶
再攞兩樽果汁
今日有西柚汁呀
我要咗個日式早餐
好正嘅三文魚
大老爺叫嘅早餐
終於有蛋同腸仔食喇..............
buffet bar祇得呢種蛋餅
又凍又唔好食
食完早餐上網check in先
真係激死
原先我揀咗個雙人窗口位
點知我打完資料
個窗口位俾人食咗
乜我click咗人地仲可以入到嘅???
港龍嘅system係咪要改進下呢?
酒店外邊原來有一列食店
不過都好早收
大約9點左右
叫做"慧公館"
有兩間酒樓(應該幾高級)
有一個food court
有好幾間小食店
我地無試過
由酒店正門過對面馬路
經過前面呢個停車場
原來豫園老街入口就係度
真係好近
上海老街景色
街道兩旁都係商店
似唔似香港嘅............
呢條街好多人
我地無迫入去
唔知係咪有啲好出名嘅食店呢?
冰糖胡蘆
好多人買
我就唔敢食喇
沿途啲建築都好懷舊
突然間有個咁現代化嘅商城
應用係新建的
四年前我嚟都未有呢個商場
原來鼎泰豐都係呢度開分店
同南翔饅頭店一較高下
先參觀城隍廟
要入場費我地無入到廟內
祇在外圍影下相
我地係呢個入口入豫園
其實豫園有好多個入口架
裏面好多好多人呀
上次嚟上海因為跟團關係
無試到呢度嘅小籠包
今次一於要試下
睇書話三樓最貴會少啲人排隊
而且三樓點心多啲選擇
結果排到一肚氣
我地條隊最少人但就郁得最慢
排咗差不多半個鐘都唔多郁
龍頭又好亂
都唔知有幾多人打咗尖
見門口嘅哥哥仔
成日無嗱嗱帶人入去(插隊)
排得又亂
無嚟秩序
真係等到火都嚟埋
後來先知呢度有個規矩(無寫明架)
每人消費滿$150就唔需要排隊
老實講
我俾唔起$300咩
但兩條友點食到$300啫
又話我地排嘅係消費最高嘅.......
原來高消費亦係高消耗(體力)
總於排咗一個鐘先入到去
點知都係失望而回
睇書介紹呢個蝦丸
一般貨式
呢個得個樣
裏面祇係啲味精湯
$25淨係飲個湯
唔好飲
最ok都係呢個豆角
不過出邊好多地方都食到喇
最失望係呢個小籠包
同台灣嘅差好遠
皮厚又無肉汁
餡唔夠鮮味
呢餐食咗$160
各位朋友
建議你嚟上海無需要嚟試
不如係出邊試下新開嘅鼎泰豐仲好
跟住繼續行
另一段嘅老街
俾我係呢間嘢買到啲好得意嘅手信
老街嘅另一邊牌坊
行到好攰
搵個地方坐下先
呢度嘅豫園商圈
居然有SASA同H&M
明明唔肚餓
見到又想食下啲熱嘢
好想食甜品所以又叫咗呢個
今日嘅收穫
買得最多嘢就係今日喇!


text:
「冬至」
人大咗就越嚟越著重呢啲大時大節.以前你同我講話要做節,其實我只係當一家人食餐家常便飯,冇乜特別.尤其係外國嘅時候就更加無嚟個概念,但係當自己返咗嚟香港之後,氣氛就好唔同.而其實上年呢個時間已經知道咗老婆有咗郭大少,不過果陣時仲未講得住.今年當然屋企多咗個開心果,整個屋企嘅氣氛又唔同咗,而過節就當然對我嚟講越嚟越重要,因為再唔係普通一餐飯咁簡單!
「做節」
每一年到咗冬至個人就好似有個時間制咁,不自覺想停落嚟!因為好似已經工作咗同辛苦咗一整年,應該好好咁靜落嚟慰勞下自己,同屋企人好好咁食餐飯,齊齊整整.依家個人已經好似進入收爐模式,但係近幾年都好似無收爐嚟回事,因為仲有好多嘢要做,做極都做唔完.當然你可以話係好事,而我都覺得係,不過做節大過天,冬大過年,所以點可以唔俾藉口自己偷下懶呢?
「習俗」
有可能好多外國人唔明白我哋啲中國人點解咁緊張冬至,其實我覺得同佢哋嘅感恩節差唔多,都係一家人齊齊整整咁食餐飯.而當然除咗屋企之外,我覺得公司做冬除咗係慰勞員工一年嘅努力,另外都係一個意頭嘢,希望明年可以再做好啲.當然亦都係時候諗下明年大計,雖然一直都有諗,但係要落實所有嘢都係要諗清諗楚.點都好啦,今日係冬至,希望大家開開心心咁同家人食餐飯啦!
Also published on Medium.


text:
「奮鬥」
近排見到好多同期創業嘅朋友都喺到不斷轉型,好多都話方向都有啲迷茫,而事實上我亦有同感.唔通大家都有七年之癢?當然大家可以話係環境嘅問題,但係其實大家嘅眼光都唔係淨放係香港個市場.當見到大家都喺度煩緊嘅同時,大家依然好努力咁奮鬥緊.有七年前再創業之後所認識嘅朋友,其實係嚟刻依然堅持同繼續奮鬥緊嘅真係寥寥可數.慶幸嘅係大家都依然未放棄,依然搵緊出路!
「轉頭」
真係唔知係唔係咁啱得咁橋,今日係網上面睇到一篇文章,正正係好多創業者嘅心聲,或者亦都係我諗緊嘅嘢.筆者同自己一樣都係七年前放棄高薪厚職,自己去創業.當然創業總有起起跌跌,而且過程亦承受相當大嘅壓力,好多人都會諗係唔係應該要返轉頭打份呢?只不過係香港我諗好多公司會覺得創業已經有一段時間嘅人未必適合,點解?咁就要問下啲人力資源同獵頭公司啲人啦!
「兩手」
其實我俾自己創業嘅時間所剩無幾,而今年真係越做越無心機,就當年頭所講嘅一樣.今年係一年嘗試好多嘢嘅一年,亦係失去好多嘢嘅一年,到最後要還原基本步真係完全無諗過.當然我亦都冒出返轉頭嘅念頭,因為真係好頹嘅一年.其實過咗七年都已經唔算係創業,但係每日都仲係好似過緊啱啱創業嘅日子.當然打工唔係乜嘢大不了嘅事,有時真係仲簡單啲添.有時創業係應該要有兩手準備嘅!
Also published on Medium.


text:
「樹木」
香港越嚟越熱,琴日仲錄得有史而嚟香港最熱嘅一日,有成三十六度咁熱.話雖如此香港政府竟然視「百年樹木」如無物,仲鬼鬼鼠鼠咁斬晒上個月係「般咸道」因為「黃色暴雨警告」生效期間而塌樹旁邊剩低嗰四棵「細葉榕」!成日口口聲聲咁講話要綠化,而家隨隨便便就斬咗四棵過百年嘅樹.就算俾你再種返,都要等成百年先得啦!見到得返啲樹根真係心都痛!
「逃避」
今次斬樹真係有少少「斬腳趾避沙蟲」嘅感覺.好地地幾棵樹,無啦啦斬咗佢,就連專家都話修葺下棵樹,等佢唔好太重,咁就冇問題.個幾棵樹真係好靚,點解路政署唔係去鞏固嗰幾棵樹而係斬咗佢?佢哋所謂嘅解釋先至滑稽,話幅牆有新嘅裂痕同因為怕會打風,所以為咗公眾安全先至會決定斬樹喎!真係離晒大普!最重要係點解要夜晚嚟斬樹?唔好話我聽因為避開繁忙時間囉!
「可惜」
香港政府做嘢就係咁,怕孭鑊,做決定前,完全無諗過有冇其他方法.好地地幾棵樹就咁就斬咗佢,人哋明明仲好健康,係你哋冇好好咁保護佢同珍惜佢.一話幾棵樹唔係《古樹名木冊》入面你就話可以斬.有冇咁兒戲呀?連「樹博士」,港大地理系講座教授詹志勇都話,「當時我叫佢唔好斬,最多將樹枝修一修減重,結果斬完見到樹頭好完美,根本冇爛」.


text:
師奶
師奶(「奶」字要讀高N音,同「拉」嘅音調一樣),太太嘅俗稱.主要係街坊之間用嚟打招呼嘅用詞.哩個詞語亦都可以用嚟取笑嗰啲唔多化粧,外表睇起上嚟土土地好似傳統家庭主婦咁嘅未婚女士,有所謂「師奶仔」嘅叫法.
來源[編輯]
師奶,又可以寫做「施奶」,而哩個詞語據講原本嘅意思係指施以人奶以養育之恩嘅女人(哩個用法,個「奶」要讀返佢嘅原本音),其實即係稱呼阿媽或者奶媽嘅代名詞,喺同村鄰里之間作為互相嘅招呼,潛在住讚揚母愛偉大嘅意味;不過又據聞因為咁樣而出現咗一個幾得意嘅情形,就係話喺以前如果對住一個未結婚嘅女人叫佢做「施奶」,換嚟嘅反應多數會好激烈,最可能會係回應一句:「我啋!大吉利是!」嚟阻止哩個稱呼,原因係冇懷孕就唔會有奶水,而中國人嘅舊觀念普遍認為,未婚懷孕係件敗壞家聲嘅醜事,咁都未結婚未做人阿媽又點會有奶可施,於是名節為上就要阻止人叫佢做施奶.
另外,師奶哩個寫法,喺以前係啲武館跟人學師嘅徒弟用嚟稱呼嗰啲做師父嘅老婆,會叫佢做「師母」或者「師奶」(哩個「奶」都係用返佢嘅原本讀音),後來隨住社會慢慢現代化,學功夫嘅人逐漸減少,慢慢啲人就將「師奶」哩個詞語同「施奶」嘅寫法融合變成同義詞,「奶」字嘅讀音亦變成高N音.
用法[編輯]
街坊用語[編輯]
師奶係舊一輩嘅屋村街坊最鍾意用嘅招呼用詞,佢哋會叫鄰里裡面嫁咗人嘅女士做乜師奶物師奶,譬如叫陳生個老婆係「陳師奶」,張生個老婆係「張師奶」,代替咗「陳太太」,「張太太」作為互相嘅稱呼.因為喺以前嚟講,啲鄰里關係係比較和諧友好,街坊之間經常互相照應,而咁樣嘅稱呼可以令到左鄰右里間嘅關係更加拉近,感覺親切而唔會太生外.
「靚師奶」與「黃面婆」[編輯]
但係今日哩個師奶嘅詞語已經有所演化;街坊之間仍然都有用佢嚟互相招呼,但係如果遇到啲後生嘅太太,或者仍然有化吓粧,比較識得打扮嘅太太,就要識得喺師奶前面加個「靚」字,因為哩啲做咗人老婆嘅太太會覺得,俾人感覺係「靚師奶」,總好過俾人覺得自己係「黃面婆」.
取笑人用[編輯]
除咗對街坊使用之外,師奶哩個詞語更加演化到唔一定稱呼已婚嘅女人;若果喺邊度見到一個冇乜化粧,衣著外表亦冇乜魅力可言嘅未婚女性,明明未結婚但係望落去成個家庭主婦咁嘅,就會俾人笑佢係「師奶款」,但哩個係貶義嘅稱呼嚟,唔好亂咁對人講.
「師奶殺手」[編輯]
香港有一個知名嘅藝員叫做陶大宇,曾幾何時因為一套電視劇《刑事偵緝檔案》而人氣暴升,阿大宇喺劇中係飾演一個叫做張大勇嘅精明幹探,個款英姿凜凜,而且仲屢破奇案,威風嘅形象深受廣大觀眾嘅歡迎.哩套劇當時係喺夜晚嘅黃金時段度播出,當時最多人睇嘅就係嗰啲師奶級嘅女士,真係集集咁追嚟睇;之後喺一次公開嘅劇集宣傳場合入面,身為主角嘅陶大宇俾一大班師奶影迷瘋狂咁圍住要求合照同埋簽名,第二日報紙嘅娛樂版就作咗「師奶殺手」哩個綽號嚟形容陶大宇嘅魅力.跟住之後,凡親成為嗰期最受歡迎嘅男藝人,就會用「師奶殺手」哩個稱號嚟稱呼佢,直頭當係代名詞咁嚟用.


text:
《品味遊戲:今年暑假,一窩蜂打機》
文:Dixon Cheung
今年香港嘅暑假真係非常熱鬧!
先係七月底嘅「香港動漫電玩節」,然後就有「香港電競音樂節」同埋「香港復古遊戲展覽」,暑假尾聲仲有個「Game On:香港遊戲試玩日」.
一時間電台電視台,報紙雜誌同一眾KOL都齊齊講「打機」,就好似多年嚟被冠以「冇出息」,「浪費時間」同「幼稚」嘅玩意終於可以抬起頭來.可能就係因為咁,呢期我經常聽到身邊有人講:「我侄仔買咗電競嘅Mouse同Keyboard準備組隊呀!」,「我個女想學Unity整Game呀!」,「我細佬今晚開台直播打機呀!」無論男女老幼都突然好熱衷打機.其實香港人一窩蜂嘅熱潮都唔係咩新聞啦,不過當好多人都響度大叫「機會嚟啦,飛雲!」嘅時候,當中有幾多人真係有心發展一個行業,有幾多只係純碎炒作乘機掠水抽水?今個禮拜嘅《品味遊戲》,我借剛剛完結嘅三個本地電玩活動,稍微分析一下「打機」係咪真係可以成為主流.
要講香港最老字號嘅電玩活動,「香港動漫電玩節」一定榜上有名.不過近呢幾年越來越多人覺得呢個活動一潭死水,新意欠奉.尤其係而家手遊市場越來越難做,「香港動漫電玩節」過萬蚊起跳嘅攤位租金實在令好多中小型甚至獨立遊戲團隊卻步.加上大會禁止售賣限量版遊戲周邊產品,前幾年《神魔之塔》果種空前盛況已經完全消失.儘管依然有個別遊戲參展商努力搞活動,但零星嘅電玩攤位令整體氣氛同活力大打折扣.唯一依然佔據場內極大空間嘅就只有Sony,Microsoft,Bandai呢啲大型遊戲展覽嘅常客.無奈佢哋每年響「香港動漫電玩節」都不外乎散貨,擺幾個遊戲出嚟俾人玩同埋播放YouTube都有得睇嘅Trailer,毫無號召力同魄力嘅表現同E3,東京電玩節甚至台北國際電玩展嘅表現相距甚遠.
講起脫節,仲記得兩年前Sony宣布推出Playstation VR,當時全世界嘅遊戲展都出現萬人空巷爭相排隊試玩嘅場面.不過去到今時今日,就算未買VR嘅朋友都應該試玩過.所以從Playstation VR排隊人數大不如前已經可以睇到,「香港動漫電玩節」缺乏電玩新血以及國際視野嘅問題已經浮現.尤其係遊戲界發展向來日新月異,對於追求新鮮感嘅香港人,飛一轉台灣日本去接觸更廣闊嘅世界易如反掌.「冇驚喜,有啲悶」嘅評語,正正就係活動老化以及主辦機構不求進步但求自保嘅證明.
至於「香港電競音樂節」,若果近日有睇新聞嘅都會留意到旅發局同鐘培生先生嘅爭拗.姑勿論究竟誰是誰非,出現蘋果日報所提出「林建岳益自己人」嘅指控已經足以令人擔心,政府以及投資者會唔會只係借電競成為亞運項目乘機掠水,根本毫無長遠發展嘅方針同計劃.事實上,對於一個處於起步狀態嘅行業嚟講,俾政府帶頭抽水真係仲慘過乜都唔做.三分鐘熱度炒作之後,既得利益者者一哄而散,可憐雄心壯志買電競Keyboard組團嘅年輕人俾人擺完上檯用完即棄.就咁講可能會覺得我響度危言聳聽,但事實上電競運動員生涯非常短,加上運動員集中鍛煉個別遊戲以達致專業水平,遇到遊戲改版,退役,不再流行甚至係遊戲公司倒閉等情況,運動員應該有咩發展,政府同業界會有乜嘢方案應對?「香港電競音樂節」用咗三千五百萬納稅人金錢嚟展示咗一個可能性,但是禍是福,實在言之尚早.
緊接住「香港電競音樂節」登場嘅係第三屆「香港復古遊戲展覽」.呢個活動過去幾年越搞越大,而且越嚟越精彩.會場內擺放咗將近百部遊戲裝置.無論係主機,熒幕還是手制都不乏極具價值嘅罕有型號.雖然主辦單位冇重金禮聘韓星同KOL表演,但今年就請咗香港以及海外嘅獨立遊戲團隊同場展示遊戲作品.對於中意打機嘅朋友嚟講,呢個活動唔單只有得睇,仲有得玩,非常適合一家大細參與.但無奈「復古」兩個字亦同時有一定嘅限制.對於手機遊戲世代嘅玩家嚟講,除非真係好熱衷研究遊戲或者對舊Game有一份特殊感情,否則好難令人願意年年都嚟玩任天堂紅白機上歷史課.
至於8月31號響銅鑼灣WeWork舉行嘅「Game On:香港遊戲試玩日」,今年雖然係第一次舉行,但主辦單位已經收集咗超過二十間香港以及海外嘅獨立遊戲開發團隊嘅作品.當中包括幾位《亞洲智能應用程式大賽》嘅得獎者以及《台北電玩節Indie Game Award》嘅得獎作品.有興趣試新遊戲同非主流遊戲嘅朋友真係不可錯過.
記得幾年前,有位導演曾經向香港電台電視部建議製作有關「香港遊戲界」為題材嘅節目.當時我亦被邀請協助提供資料,甚至邀請咗城中幾位遊戲界嘅前輩做訪問.無奈當建議書遞交俾港台之後,審批方面傳嚟要求集中報導「遊戲毒害年輕人」嘅指示.節目由談論遊戲業界對社會以及經濟嘅益處,難處,害處等,轉向集中訪問社工,隱蔽青年父母,自閉症患者,以「打機會變成毒男」呢個論調塑造「打機會危害社會」呢個以偏既全嘅結論.香港社會多年嚟對「打機」抱住負面態度,部份媒體甚至故意將「打機」妖魔化.雖然事隔數年,但多年作風同觀念冇可能突然一個暑假就突然改變曬.今年暑假業界令主流媒體願意用比較正面嘅角度談論遊戲毫無疑問係一個重大突破,值得慶賀.要抱住樂觀態度面對事態發展確實無妨,但切忌跟車太貼.究竟邊個有心,邊個掠水,要令電競同遊戲業響香港企得穩,依然仲有好遠嘅路.


text:
17/08/2008 晴天 香港 → 深圳
今日約咗我啲老表,亞姨一行十幾人一齊去咗深圳半日,我今次上去嘅目的係想去書城,因為好多人都話嗰到幾好所以想去睇吓!但又基於我之前去過羅湖城嗰頭覺得好亂,所以一直都唔感自己上去,今次遇啱亞姨佢哋上去揼骨,就順理成章跟埋上去嘞!
我哋坐火車喺落馬洲過關,因為哩邊人少啲過關舒服啲,而且由落馬洲去書城唔使轉車同埋近啲啊!
火車站一出就已經係皇崗關口啦!
哩條通道好舒服好好行,同羅湖嗰邊真係天淵之別.
左邊係香港
右邊係大陸
一過咗關就已經可以直接落去地鐵站
車票係一個膠嘅coin,由福田口岸站去少年宮站要三蚊人民弊
只須要搭四個站就到啦!幾方便!
車廂內全用白色,感覺到幾方便整潔.
到咗啦!
一出站行幾分鐘就可以到書城啦!
書城裡面都有好多食市嫁!
開始行之前去味千拉麵食個晏仔先!價錢比香港平一半有多,而且重多選擇好多.
地方真係好大啊!足足行咗幾個鐘呀!但係如果有心去攞書的話就嘛嘛哋!因為佢設計攞位有啲問題,同類型嘅書可以放喺兩個唔同區域,一左一右真係行餐你死呀!但價錢真係好平啊!
最後二百蚊唔使買咗七本書啊!
然後同其人喺福田站集合去小肥羊打邊爐啊!哩間小肥羊好多人嫁!六點幾門口已然排晒長龍,好彩表哥醒目,早一日已經喺香港打電話上嚟book訂位.
一人一鍋,個湯底好多藥材料,不過都幾燥.
好好味啊!食飽飽九點就回程返香港啦!


text:
2010年1月15日星期五
Angle@Testimonial
囍*我的婚禮之感想:化妝婚禮化妝:
Beauty mystery -Amy Lam
價錢:
$4688跟足一日13hrs+伴娘化妝, 而且仲discount左2 x 媽咪+ 1 x 家姐妝
埋單都係$5xxx, 真係ok, 物超所值!
服務:
感激我遇見---Amy
真係好好, 我係起big day前20日先book到佢, 真係好好彩, 佢有期幫到我, 初初試妝, 我d skin really bad, 搞到同佢本身有既化妝品有d唔岩我, 我想左兩日, 有d想退出, 我就照直同佢講我既問題, 咁佢好好人, 我知係真心擔心我既skin問題都suggest左我再trial多一次, 仲搵埋佢好朋友(美容師) 幫我睇下d問題, 再用佢另一個品牌既粉底...好好彩, final時我d skin ok, 而我都好開心, 佢真係一位好幫到jm既化妝師!!
到左當日, 我request左0530黎到我屋企...最衰個的士司機唔識路令到佢late左...我好肯定係個taxi driver既問題, 因為我同佢講左幾句佢先知我住邊=_=, 我知amy好心急, 好快咁幫我屋企人化妝, 真係好快, 我都好快比佢化到靚靚...
我果日好炆, 好似好多野都唔岩心水, 佢都好努力令我relax, 佢既經驗令我好安心, 果日有好多突發事, 佢都好識應變!!
貨物品質:
朋友都話好ok, 個個都話我靚~
而且佢好識執山, 見有d唔對路就幫我想到好橋令我放心交曬比佢!
售後服務:
佢知我地busy, 都冇催我地還hair accessories, 而且佢好識體諒新人!!
用後感想:
Dear Amy,
果日好彩有你, 我先可好好enjoy我既wedding!
果日如果唔係你, 我估我一定好緊張唔放心!
好彩你果日有期, 我先可以安心咁出嫁!
果日有你真好, 因為我們的朋友說佢地未見過咁靚既Angel, 仲話要望多兩眼, 如果唔係以後就見唔到咁靚+斯文既我!
有你這mua真好, 你真係應變力好高, 令我地可大事化小!
做一個mua可做到將心比己, Amy 你係得o既!!
發佈者: Beauty Mystery 於 下午2:59
標籤: Testimonial
訂閱: 發佈留言 (Atom)


text:
尖沙咀港鐵縱火案 ,相信係近年罕見嘅港鐵恐襲,好彩呢次凶徒唔似係麻原彰晃,或伊斯蘭國一類有宗教支持嘅癲佬集團,依家警察拘捕係華裔.但由於無身份證明文件,唔知係香港人,定係中國人,所以對成件事嘅起因,我唔做無謂猜測,只不過,呢次 尖沙咀港鐵縱火案 ,反映咗唔少香港反恐弱點.果啲反恐弱點,同《反恐法》或者《基本法》23條無關,土共五毛少抽幾次水.相反,香港人面對呢啲襲擊嘅態度,至係我個人最擔心.
如果呢單唔係 尖沙咀港鐵縱火案 ,而係沙林毒氣案?
成件事有幾樣嘢,我覺得係好唔妥,大家可以再睇一次片,我逐樣憑我嘅常識,指出有乜唔
- 無港鐵職員手持滅火筒迅速滅火,由於港鐵上嘅滅火筒,主要就係針對電火,所以呢類由易燃物品引發嘅火災,係可以用車上滅火筒救
- 大量乘客留喺月台同車廂係極不智,因為你唔知有無有毒氣體釋放,呢類事件,只有一件事做,就係要求車站嘅乘客離開,月台嘅乘客全速離開車站,以及儘快做好抽風.膠樽可以係齋易燃液體,可以係有毒氣體,亦可以兩者皆有.東京奧姆真理教事件,本身係一個教訓嚟.
- 拍片係好,只不過,拍片應該係留番俾公民記者做,如果你本身係公民記者,咁拍片係職責嚟,咁可以留,但留喺現場仍然要審時度勢,如果情況可能有生命危險,係應該三十六著,走為上著,始終呢類情況,本身就係接近恐襲,恐襲係乜嘢可能性都有,你無理由低估黐線佬嘅想像力同創造力
依家香港所謂反恐,其實只係想鎮壓異已嚟抽水,喺新加坡,馬來西亞呢啲南洋地方,至迫不得己推行《內部安全法》之類嘅法律,因為回教聖戰論引起嘅問題,長年都無解決過.香港需要嘅反恐, 係反恐教育,例如遇到恐怖襲擊果陣點保命,以及教育乘客要小心,好似日本到依家,由於受奧姆真理教沙林毒氣襲擊事件影響,長年要求乘客留意不審物(無人看管物品),以及一啲行蹤奇怪嘅人,呢啲至叫反恐,依家借反恐之名,實際上只係累積鎮壓異己嘅力量,呢種唔係反恐,係製造恐怖襲擊溫床.大家要記住,恐襲同神風特攻隊本質一樣,不顧一切嘅以小搏大行為嚟.


text:
鄺美雲 作為一個擦中國鞋嘅所謂演藝人,支持國歌法唔出奇,但佢支持國歌法嘅理論,實在係種族主義兼偏離事實.佢喺梁粉《港人講地》講咗句:點樣唔一樣,你照下鏡,你係中國人.
我可以講,呢度有條友可以大大聲用香港語文同你鄺美雲呢個八婆講,我就係唔X係中國人果個香港人.我無喺呢度真係打個粗口字出嚟問候你祖宗,已經算係咁.
鄺美雲 擦鞋之前加多少少知識
首先,梁粉最鍾意講「一帶一路」,我作為南洋華人,就講吓南洋華人就係唔一定係中國人.一方面,根據1955年中國總理周恩來,與印尼當局簽訂嘅《中華人民共和國和印度尼西亞共和國關於雙重國籍問題的條約》,有一大批印尼華人就係唔係中國人,仲要係周恩來主動搞出嚟,之後新加坡,馬來西亞,菲律賓,越南,泰國嘅雙重國籍協定都係根據同一個邏輯.所以, 鄺美雲 話照鏡就係中國人,呢個論調係黐線.對中共嚟講,國籍同國歌一樣,係用嚟當龍門咁搬,鍾意專你政果陣,屈你係中國人,嫌你麻煩果陣,你就唔X係中國人.所以對於一個印尼華人嘅後代,中國人三個字真係難聽過粗口.相反,除咗我個英國公民同歐洲公民身份,根據啱啱由印尼總統佐科簽署嘅法令,我係有權申請海外印尼人社群卡(KMILN)嘅人,因為我係印尼公民嘅子女.我諗,我照鏡係唔會話到俾我聽係乜人.
而呢種純粹因血統,種族定國籍嘅講法,對德語區人民係最反感,德語區嚴格嚟講,有成五個,包括德國,奧地利,瑞士,列支敦士登同盧森堡,仲未計喺語言上都係近親國家嘅荷蘭,比利時,以及前荷蘭殖民地印尼,亦唔計喺意大利境內使用德語嘅省份.希特拉當初大舉出兵入侵其他德語國家,理由就係血濃於水四個字,所以先吞併奧地利,再揮軍進軍講德語多嘅捷克斯洛伐克蘇台德區,之後就係入侵盧森堡,荷蘭以及比利時,瑞士就係見到勢色唔對,立即武裝起嚟,講明德軍敢入嚟就打柒佢,有阿爾卑斯山天險保護,加上瑞士佬一早講到為咗自己嘅中立同自由,會搞到入侵嘅德軍焦頭爛額(有名嘅Operationsbefehl Nr. 10),希特拉左諗右諗都未知點搞掂同樣講德文,同樣追求精密,但又有唔少人講法文,充滿玩膠能力嘅瑞士佬,結果德國佬放棄.但亦因希特拉呢條友太令人反感,所以二次大戰後,德語區可以加強交流,例如有共同公共電視台(3sat同Phoneix,另外ORF2德國全境可以透過衛星收睇,奧地利亦可以收睇德國ARD旗下各台節目),一般賣嘢,德國,奧地利同瑞士係用同一款包裝,但如果要合併成同一個國家,唔好意思,呢個免問.德國同瑞士,甚至可以為咗追稅,同反追稅,互派間諜入對方國家.(無錯,派間諜唔係為軍事機密,係為咗稅,歐洲可以膠到呢個層面,中國人至會停留喺派間諜為咗偷人商業機密呢啲仆街層次).
鄺美雲 又好,依家好多土共甚至中共本身都好,所謂統一嘅理論,就係赤裸裸嘅納粹理論,只要同一種族,就要服從同一個君主,呢個係黐線.我一直都認為,就算台灣係用中文,用漢字,用華語,都唔駛同中國統一,理由同奧地利唔會同德國統一一樣.奧地利個德文國名Österreich,實際意思係東方帝國,如果用中文邏輯,佢應該譯做東德,所以喺兩德分裂期間,德文對東德嘅提述,一般係DDR(民主德國),而唔係東德,因為一加埋Österreich入去,件事會十分之硬膠.奧地利係傳承哈布斯堡王朝一脈嘅德意志,比原本承傳自霍亨索倫(Hohenzollerns)王朝一脈嘅德意志,係優雅得多.所以奧地利依家一直係以文化上優雅精緻嘅一面,以及比德國更強調文化,藝術上嘅傳承,堅拒所謂德語系國家必須合一嘅怪論.所以,我一直都話,如果唔係有「南京」問題,用中華民國四個字都可以達致台灣獨立嘅目的,其實參考奧地利就明.甚至香港借大清帝國個殻上市,都可以達致香港獨立嘅目的,邊個話照鏡係乜族就要硬食要成為乜國家嘅人,你個國家啲人文化粗鄙不文,都可以係一個獨立嘅理由.
鄺美雲 嘅血統論,我只會用醜陋嚟形容,照鏡做中國人,呢個係納粹理論.納粹中國,應該仆街.


text:
迪士尼新片 美女與野獸 加插同性戀情節,有學校竟然發通告,要求家長注意,並且要簽番回條.呢啲做法完全係違反一個教育機構應有操守,呢點可以睇到性傾向歧視立法嘅急切性,呢啲公然煽動家長中傷同性戀者嘅行為,已經超出公眾容忍限度.
迪士尼要加插同性戀情節喺 美女與野獸 嘅原因
迪士尼要加插同性戀情節喺 美女與野獸 ,因為其實已經有相當充分嘅科學證據證明,同性戀係好大程度上係一種先天傾向,所以迪士尼喺國際宣揚大同大愛嘅前提下,保守到迪士尼咁,都要加插同性戀情節.其實迪士尼已經好保守,因為好似HSBC呢啲大公司,簡直喺支持同性婚姻上走上前線,台灣HSBC簡直係CEO嚟做公司同性員工婚禮證婚人,HSBC一向作風保守,依家簡直去到做埋社運分子果份,你就知社會已經大轉變,性傾向歧視不被容忍係社會共識嚟.
至於香港,你班友宗教點睇你嘅事,但科學實證嘅事,如果仍然因為一本《聖經》嘅描述去違反科學,呢個係以往天主教會堅持地心說嘅錯誤係一樣,宗教可以係好多嘅豁免理由,但宗教唔係搞煽動仇視,歧視嘅理由,否則宗教一早可以作為恐怖主義行為嘅免責辯護,攞住本可蘭經或聖經話殺同性戀者有理,因為呢個係神嘅旨意,咁又得唔得,其實大家都知咁係唔得.
如果各大教會尚知自律,唔係當眾作出煽動仇視同性戀嘅行為,都未必要就性傾向歧視立法,但依家果間基督教學校所為,已經係去到性傾向中傷嘅程度,呢種中傷如果無法律對付,就真係難以令香港社會感到安寧.所以,如果香港嘅原教旨主義分子唔再約束自己嘅言行,香港人唯一嘅選擇就係儘快就性傾向歧視立法,並且刑事對付果啲發布中傷材料嘅人.宗教無人想管,但如果有人借宗教之名搞極端主義,呢種危害公安嘅行為,就無乜可能唔管.
香港嘅可愛,就係宗教極端分子無亂嚟嘅空間,話知你回教,佛教,道教定基督教,如果有人搞極端主義,就唔該早抖,而呢件事上面,香港公眾應該對相關教會明確表態,甚至擺明入場睇 美女與野獸 ,表明香港係唔歡迎呢啲披住宗教之名嘅怪物.


text:
女友屋企人睇唔起我揸巴士,去見家長 女友老豆聊我隻揪...
同佢拍咗三年拖,上星期第一次見家長.....
一入屋,個氣氛開始唔對路,不過大家都恭恭敬敬咁打招呼
到自我介紹,佢兩隻老野開始嚟料
以下係我哋嘅對話
女友老母: 做盛行㗎?
我: 揸九巴
女友老母: 人工幾多?
我: 加埋有二萬
女友老母: 嚇!人工噤少,你點養我個女啊?
女友老豆: 係囉,得二萬,半個月嘅生活費都唔夠啦
女友老母:你住邊㗎?
我: 屯門置樂
女友老母: 嘩,仲要屯門,肯定係臭飛啦
女友老豆: 間屋邊個買?
我: 父母
女友老母 :diu,仲要痴飲痴食,睇嚟你養唔起我個女啦,食埋餐飯好離開我個女啦
GreatDaily
我開始忍唔住,不斷據理力爭咁講自己父母仲有返工,唔駛交好多家用,不過個女仔老豆一路係咁貶低我,仲話揸九巴係乞衣,我亦開始唔同佢客氣
我: 既然世伯話揸巴士係乞衣,咁世伯以後唔好搭巴士啦
女友老豆: 啊死衰仔你仲頂嘴
之後條老野打咗我一把,我做咗47年人除咗老豆老母都未試過比人打塊面,當然我都不甘示弱咁還擊
我: X你老X,你個女個西鑲金㗎?你條小巴佬憑乜話我乞衣?
之後我將成檯餸推曬落地,用檯上隻白斬雞一野車落條老野個頭,隻老野就扯爛我件衫,如是者打咗45分鐘
最後差人嚟到,我哋都放棄追究對方,差人剩係抄低我哋幾個嘅身份證就走
而我最後都返咗屋企,女朋友當晚就block咗我嘅whatsapp,唉.....


text:
尋日一代賊王葉繼歡死L咗,本來筆者都以為一個人嘅生老病死係等閒事,日日香港都有人兩腳一伸,日日醫院都有新生嬰兒,無新血去幫舊時代換血,無後浪去推倒前浪,呢個社會又點會有進步,莫講話要時代革命吖,郁兩吓都比人好似狗咁嗌Stop呀.不過望住呢個社會啲老友記同班畀人洗哂腦,社教化哂後生仔都唔知好嬲定好笑,有時候佢哋對虛構嘅劇情仲上心過自己身處嘅現實世界,我唔理佢哋係對住個賊表示感嘆,定係對住昔日嘅風光感到懷緬,呢兩個行為都係相當嘔心同反智,原因有以下呢三個.
我唔知係《樹大招風》拍得太好睇,太成功定班觀眾太投入,設身處地咗喺純屬虛構嘅劇情入面,竟然會有人認為「葉繼歡都係個人嚟啫,人哋都有屋企人,打劫金舖再射爆人哋個頭都係打份工做個賊啫,有乜錯喎?」嗱,以前呢句拎嚟幫警犬護航嗰陣啲人都會感觸兩吓再停一停,諗一諗,但轉咗個身份係賊都仲要諗,我覺得世界嘅大愛同包容真係好偉大,可能他朝一日認為葉繼歡無錯嘅朋友要試完吓畀人用槍指住個頭先會有同理心,先會知道賊王當初做錯嘢,做得出打劫金行唔係叫「敢作敢為」,係叫走投無路呀,有頭髮邊個想做熾哥呀?唔好搵唔到嘢讚葉繼歡就是但塞啲嘢畀佢啦唔該,犯法要坐監呢啲係基本常識嚟.
知唔知點解香港人個國際排名成日畀人超前?我自己就覺得主因係香港人好鍾意個頭倒後,個身向前咁跑,都唔止係「省港奇兵」呢單嘢表現出嚟,每次班「前輩」喺啲社會議題,比如啲學生自殺就講:「我以前無書讀都未嗌生嗌死啦,身在福中不知福,讀過書又唔見得叻過我,郁啲就去死,無鬼用.」啲後生仔上唔到樓:「以前呀叔我一日打幾份工慳飲慳食咪上到樓囉,少少苦頭都捱唔到,買唔到樓點娶老婆呀?」呢啲情節真係屢試不爽,總有人會以為自己拎住時代嘅光環對活在當下嘅人指指點點,如果你整到部時光機或者變種做Time traveler先好走嚟同我講懷念上古時代啦,再者,你諗清楚啲依家打劫完金舖仲買唔買到樓,仲要拎住支砲落地犯案咁高風險咁高成本,啲鄰國磚家聽到都指住你個頭嚟笑啦下話,比著係我都會話:「咁高成本嘅嘢,好怕做呀,搵鬼做呀?不了.」咁現代葉繼歡又係點作奸犯科呢,下面再講.
時代唔同咗,大家身邊啲賊自自然然都會與時並進,係得啲原地踏步嘅人先會以為依家治安好咗,環境好咗,人都精神咗,入門級嘅就你平日落街買餸買飯,分分鐘畀啲健身中心,美容中心,敦倫金,強姦金重組… …等等喺條街捉埋一邊,同你講你中左獎呀,有刷刷卡,50蚊超市現金禮券拎呀,就畀人捉咗上嗰啲不知名Office,輕則賣咗啲個人資料畀人,重則畀人呃咗去碌幾皮至幾十皮不等嘅卡數,你可能話呢啲唔係賊,係你情我願,咁又係嘅,比人明搶都唔識反抗都係抵畀人呃嘅,我都覺唔抵幫但唔代表呢啲依附喺人哋身上吸血垃圾蟲係啱,呢啲都算低莊,高招少少就用假冒入境處,扮你親人要住院/和事費,用微_呃你過數畀佢,年中不知幾多叔伯父老中伏,咁呢啲又算唔算賊呢?係咪只差在佢哋無好似葉繼歡咁用支槍指住你呢?
老實講,我唔係一竹竿打一船人或者污名化,標籤化啲入獄嘅更生人士,但恕筆者實在諗唔到有乜理由要幫葉繼歡呢個人洗白,更加覺得啲傳媒唔使專登塑造到一個賊王係情有可原或者講到佢係「傳奇一生」咁嚴重,呢啲賊仔香港日日都有,而香港都仲有好多「前輩」仲活喺佢哋夢內理想嘅時代入面,只要一日係咁,一日都會有新嘅葉繼歡去用新嘅方式打劫大家,希望到時大家唔好畀人搵笨之後又覺得好可惜,共孽嚟㗎.


text:
強烈建議天文台對職員引入懲罰機制
作為打工仔,我唔妥天文台好耐.永遠半夜先掛8號波,朝早6點落波;返晒工先嚟掛黑雨,搞到個個變落湯雞;幾乎所有預報都係買大開細,比人笑到面都黃.天文台甩咗「皇家」嘅招牌之後,質素如何,大家有目共睹.
我記得有天文台職員接受訪問,解釋話家天氣反常,所以越嚟越難估計,估到,都會因為極快嘅轉變而要修正,簡單講,即係估錯天氣唔係佢哋嘅錯,係氣候反常所以先出事.我本身係天文白痴,你咁講,我無得駁,唯有繼續抱住半信半疑嘅態度去睇天氣,叫作參考吓咁囉.
但係今日,我真係對天文台失望透頂.之前打風果啲你話氣候反常,好難估,我唔同你拗.但家唔係叫你估幾時打風,只係要你話我聽嚟緊呢幾日係晴天定雨天,你咁都估到離晒罩,我真係無法對 貴台存有任何一丁點信心.
日前,天文台煞有介事咁提醒香港市民,嚟緊呢幾日會落大雨,點知上星期三(5月31日)話完會落雨,6月1日即刻全日陰天,我以為天文台咁堅開口就中,點知6月2日即刻陽光普照.到6月3日,即係今日,更加唔使講,熱到hihi,大雨?巨乳就有唔少,因為天熱太熱,唔少好身材嘅女士都要著小背心出街.
我覺得落唔落雨呢樣嘢,今時今日應該好容易估,無理由錯得咁離譜.估錯天氣,對我嚟講無乜後果,對天文台職員更加無後果,但係對好多人來講呢啲可能係好重要嘅資訊,會影響佢哋一啲決定.我唔敢話天文台唔專業,亦唔係一定個個都斷估無痛苦亂狗咁嚟,但唔排除天文台入面真係有呢啲咁嘅人.所以我認為天文台係咪應該考慮引入一啲懲罰機制,確保職員真係認真專業咁去做估算呢?
我當然明白天氣嘅嘢無話老奉實比你估中,但如果真係純粹買大細咁,要個天文台做乜?如果你有充足理據同資料,有好清晰嘅邏輯去推斷未來天氣狀況,而結果不似預期時,你又有充足證據指出係出現咗特殊狀況,所以導致不同結果,呢個無人怪得你.但係依家到底係推算嘅過程出問題定係天氣出現突變,我哋無從知道.如果引入懲罰機制,由專家去判斷到底有無人失職,情況會唔會有改善呢?
就好似醫生咁,你話我胃潰瘍但後尾我竟然係胃癌,到底係我身體出現突然病變定係一開始個醫生就做錯,呢樣嘢絕對值得深究.
所以我強烈建議天文台引入懲罰機制.


text:
田北俊 出席民主黨黨慶之後,貼咗張大合照,跟住佢問點解民主黨新一代可以接到班﹐又有腰骨. 田北俊 終於蛻變成一個政治人,佢明白腰骨嘅重要,問題係,自由黨咁耐以嚟吸收嘅黨員,係唔係一班有腰骨嘅友仔,定有腰骨嘅新一代,全部睇唔過眼,要含淚留喺泛民?
田北俊 應該苦心教吓商家佬從政之道
我唔係話泛民係聖人,只不過,喺中共打壓下,入得泛民嘅人,其實多少係要有腰骨,否則會一早變節,甚至可以咁講,有唔少泛民中人,係有理想去犧牲自己嘅,好似民主黨新界東立法會議員林卓廷,我讀大學果陣,佢係師兄嚟,佢本來係喺廉政公署有安穩生活.好似南區利東區議員區諾軒,嚴格嚟講,以佢屋企背景,應該係入咗自由黨,而唔係民主黨.講句難聽,要搵快錢,發大達,入民賤聯就得,駛鬼入民主派政黨咩.
點解自由黨搞出一大堆無腰骨嘅人,甚至好似廿蚊張呢啲仆街,因為佢地當政治係一盤生意,而且唔係做Startup咁,一步步去建立自己嘅事業,而係搵快錢嘅投機生意,所以邊個係大佬跟邊個,你點會想一班靠投機為生嘅人有腰骨?其實泛民都有唔少做生意嘅人,好似IT界泛民成班選委,好多都係做自己生意,問題係,IT界做生意,無得玩投機,無付出技術同努力,唔該你早抖.所以可能最接近 田北俊 果個有腰骨要求果個,就係政見上越嚟越偏泛民嘅王維基,因為王維基盤生意係自己打返嚟嘅江山,而唔係靠投機嚟搵銀.
自由黨要生存,唔好再靠中聯辦之外,最好係吸引一班願意由低做起嘅人,簡單嚟講,係當搞政治好似創業咁做嘅人,如果吸引嘅,都係一班諗住黐中共金糠發達嘅無用人士,以及一班投機分子,自由黨永遠都只會吸引到李梓敬呢種質素嘅二世祖,而唔係依家民主黨第二代果種質素嘅人.甚至我可以咁講,某程度上,依家你話乳鴿捱得,可能本土派陣營果班友更捱得,鄺葆賢,陳澤滔,黃任匡唔駛講,甚至黃台仰,梁天琦,游蕙禎過到呢段時間低潮,都會係好好打,商界最強果啲,都係果啲低潮大蕭條都捱得過果啲人啫.自由黨繼續吸引啲二世祖同投機分子入黨, 田北俊 一世都唔會搵到接班人.


text:
呢排有單奇聞,就係有位 中國司機 逆向行駛 入咗條支路,結果撞鬼咗車,而香港啲傳媒,竟然老屈東區走廊嘅指示唔清晰.其實呢啲胡鬧事件,並唔係東區走廊設計有問題.我係東區長大嘅,我相信東區走廊啲指示清唔清楚,我相信我都好肯定咁答大家,東廊指示好清楚,但 中國司機 嘅車牌好多根本係淘返嚟.
中國司機 左右軚不分,亦無駕駛安全意識
我相信 中國司機 逆向行駛好一段時間,甚至成段時間都係逆向行駛,當一個左軚司機喺右軚世界當左軚咁揸,就會出現呢類咁胡鬧嘅結果,呢個結論相信都十分符合邏輯,稍有喺左軚世界生活經驗嘅,都會有呢個結論.因為你當番右軚嚟揸,係唔會逆向進入高速公路支路,東區走廊嘅設計,係無乜可能你會正常駕駛情況下逆向入支路,一係你飲大咗,一係你亂掉頭.
左軚車司機嚟香港揸車無問題,但 中國司機 嚟香港揸車就絕對有問題,因為中國駕駛執照批核嘅準則混亂,可以貪污買個牌返嚟,甚至啲執照真假難辨,用句爛到唔爛嘅gag嚟講,啲友仔個牌係淘返嚟嘅.正正因為啲司機未有經過嚴格嘅考核,根本無辦法證明果位司機係有足夠技術水平安全駕駛,結果咪搞出呢啲膠事.其實好多 中國司機 喺香港啲商場停車場搞出硬膠出嚟,簡直搞亂停車場秩序,只不過估唔到有 中國司機 膠到喺高速公路亂嚟,仲要撞埋.有唔少 中國司機 因為無乜信心,但唔敢揸上highway,呢位 中國司機 可謂藝高人膽大,真係貫徹毛澤東所講嘅,人有多大膽,地有多大產嘅亂嚟精神,香港啲司機遇正呢啲友仔,真係要打醒十二分精神.
所以我對港珠澳大橋睇法係,炸咗佢,亦應該禁止任何 中國司機 喺香港駕駛,除非佢地持有歐盟國家駕駛執照,或者喺香港經過晒甲乙丙三部考試,呢個係安全問題,否則真係做駕駛人士唔心驚驚就奇.
當然,中國有可能有啲人膠到想香港改用左軚,呢啲黐線嘢,叫共產黨班仆街諗少陣,香港成個道路系統都係右軚設計,監粗用左軚結果係天下大亂,大部分用右軚嘅前英國屬地都保留用右軚,因為牽一髮動全身,亦唔應該為呢啲唔合資格司機犧牲香港利益.


text:
本人絕對唔認同你地嘅理念同抗爭手段,亦從來冇授權你地代表我!唔該你地唔好成日扮晒民意代言人,唔係所有香港人都支持你地架!
你地強佔公眾地方,破壞香港安寧,咁做唔止違法,亦剝奪咗其他人使用有關地方嘅權利,對住喺附近嘅街坊更造成嚴重滋擾.呢樣嘢唔可以同民主拉埋嚟講,唔該你地查吓有邊啲民主國家可以任你鍾意佔邊忽就佔邊忽先啦!
因為你地違法在先,警方多番勸喻無效先採取行動驅散非法集結嘅群眾,咁係維護法紀,試問何錯之有?本人絕對支持警方依例執法!你地譴責警方使用大殺傷力武器(lethal weapon),分明係屈得就屈,唔屈得都照屈.請問警方使用催淚氣體殺傷咗你地幾多位佔中義士呢?參考番你地推崇備至嘅歐美民主國家,使用催淚氣體已經唔算係乜嘢武力,唔好話俾我知你地未見過人地嘅警察將啲示威者當豬咁拖,當狗咁扑囉!話警方使用大殺傷力武器,你地而家當咗自己係小布薯?!
你地承認「公民抗命」唔可已迫使中央改變立場,而家又要求CY落台,話咁會解決到好多問題.究竟你地係思覺失調定腦積屎?就算CY辭職,由林鄭頂上,都根本冇可能俾到你地要求嘅「真普選」,跟住你地係咪又要林鄭落台呢?其實,你地嘅真正目的係咪只想搞到香港進入無政府狀態?
你地呢班屎一樣嘅人,搞埋晒啲屎一樣嘅嘢,根本就幫唔到香港人爭取民主.你地只會令香港越嚟越亂,越嚟越分化,迫我地呢班向來奉公守法,以和為貴嘅香港人企出嚟向你地大聲say no.琴日旺角就有駕駛者懷疑因為要取回道路使用權,駕車駛過被示威者強佔嘅馬路而造成混亂.有朝一日,香港變成泰國翻版,絕對係你地一手做成!
搞到香港冇啖好食,相信除咗你地幾條P街,根本就冇人得益.你地班支持者腦筍未生埋以至受人蒙騙,咁都可以話係咎由自取.我地呢班奉公守法嘅香港人先無辜,明明唔支持你地嘅做法,但係就要承擔埋你地造成嘅惡果.按合理推測,香港起碼有四成人唔認同你地嘅違法行為,而你地就將全港市民拉晒落水,當成政治籌碼,咁究竟算係乜叉民主?唔好講乜嘢官逼民反,全世界所有恐怖分子都係用呢個藉口為自己開脫架啦!其實你班P街根本同恐怖分子冇分別!
致教協決策者:
你地呼籲全港教師罷課,將政治鬥爭帶入校園,本人十分反感!
如果你地淨係呼籲大專院校教師罷課,本人都唔會出聲,畢竟大專學生已經成年,佢地應該有能力判別教師罷課係咪適當.而家你地連啲中小學雞都搞埋,本人就絕對唔同意!如果你地認為中小學雞已經成熟到可以理解複雜嘅政治鬥爭,點解你地唔順便幫佢地爭取埋選舉投票權呢?
而家絕大部分國家都將合法投票年齡定喺18歲,咁係因為青少年思想未夠成熟,而且涉世未深,容易受人唆擺同操控.作為專業教育人員,你地冇理由連咁都唔知啫!而家你地將班中小學雞拉埋落水,分明係想利用啲細路做人盾啦!
「我睇開陳奕迅演唱會, 你無啦啦叫我去睇林峰!」以上曾經傳頌一時嘅民主金句,唔知你地仲有冇印象呢?學生原本上開化學堂,而家無啦啦迫佢地聽公民教育,你地唔覺得有問題咩?!仲有,教書嘅最鍾意跟團旅行,你地應該好清楚行程一定要跟足行程表,雖然先後次序或可斟酌.如果要改行程,無論係旅行社抑或團友提出,都一定要全體團友同意先可以.同樣道理,你地要將化學堂改為公民教育課,事先亦應該徵得所有學生同家長同意.你地冇問過學生同家長就罷課,根本就係粗暴剝奪學生正常上課嘅權利,亦好有可能違背部分家長嘅意願.口口聲聲話爭取民主,但係就完全唔尊重別人嘅選擇權利,究竟你地仲有冇資格為人師表呢?!
如果有教師因為任何原因唔想授課,就應該循正當程序攞事假.而家民主白色恐怖氣氛瀰漫,相信校方唔會唔批,亦唔敢秋後算帳.你地硬係要搞埋啲學生,利用佢地做掩護,真係是可忍熟不可忍!
作為教師,你地應該幫助學生培養獨立思考能力,而唔係夾硬將自己認為正確嘅嘢塞晒俾佢地.今日教出一班只要自己認為正確就去做而完全唔顧別人感受,唔理後果嘅學生,你地遲早都會自嘗惡果.有朝一日,當你地俾自己一手訓練出嘅紅小兵文革式批鬥,我會食住花生睇得好開心囉!
後記:
今日去買餸,經過燒臘檔忽然想食叉燒,點知唔覺意俾我聽到啲「消失的民意」.叉燒佬一路斬一路同隔離油雞佬講:「班友搞到香港立立亂,嚇到班有錢佬撤資你地就知死!」入到街市,發現檔販都如常營業,竟然唔見有人響應罷市.經過魚檔又有嘢聽,魚佬同對面菜佬講:「警察一早就應該拉晒班帶頭搞事嘅XX啦,而家姑息養奸嘞!」咁就證明唔係只得我一個反對佔中啦.但係好奇怪,傳媒只係集中報導佔中人士嘅訴求,間中加插少少建制派政客嘅另類言論,而民間嘅反對聲音竟然一啲都聽唔到.連專做自由人生意,受影響最大嘅旺角藥房老闆都話支持佔中,真係估佢唔到囉!究竟係啲傳媒喺民主白色恐怖氣氛下唔敢得罪班佔中大帝,定係啲前線記者同編輯受為主觀使命感驅使而filter晒所有反對聲音呢?
言歸正傳,一行出街市,後頸忽然有啲濕濕地嘅感覺.弊嘞,唔通俾和平鴿空襲?抑或係有人喺後面向我放飛劍?跟住就聽到天雷滾滾,蠶豆大嘅雨點紛紛灑落.我心諗,好吖,既然相持不下,就等老天爺做個裁決,睇吓邊個會俾雷劈.究竟俾天收嘅會係助紂為虐嘅香港警察,定係捍衛民主嘅佔中義士呢?
哈哈,其實雷公劈邊個都好,基於香港民主派「公我贏字你輸」嘅遊戲規則,責任都係落喺香港政府度囉!劈死警察當然係佢地罪有應得,如果劈死佔中義士,就一定會入埋政府數,因為係政府迫佢地走去佔中架!香港民主派最叻就係自欺欺人,真係雷公都劈佢地唔醒!
Cow dung, Udaipur, India
Pigeon dung, Udaipur, India


text:
Old news is so exciting. 呢張CAP圖不論真假有無後天加工,大家都好熟悉啦.但係其實再細心一睇,除左長短反映出厚此薄彼之外,仲睇到乜?
留意對組仔既msg 大意:明天二時跳舞,有問題再覆我.呢個明顯係一個書面語既寫法黎.好喇,就算仆擇唔撲出黎講,依家普遍既概念仍然覺得廣東話口語入文既其中一樣野就係難登大雅之堂,唔夠formal 喇.所以潛意識想製造距離,表達大家有主客/主次語氣,甚至只係如同實用文咁頒下公文,通知,就會不知不覺中覺得好似用書面語感覺上會好D.但又係唔係一定呢?其實如果假設出自同一個豆腐爸爸手筆,寫「聽日兩點跳舞,你有問題再問啦」,甚至一句「係咁」車埋去,我覺得個冷漠之感,一樣係度.
呢個就係所謂既語感問題.睇番對組女既msg,長篇大論,用晒廣東話同埋smiley,一睇就好似已經有賓至如歸既感覺.而更加有趣既係呢篇廣東話書信,竟然有書面一樣既上下款,真係詭異之極;而豆腐爸爸作為長輩,竟然最後用個「上」字黎收結.呢個「上」字真係委身自己委得好緊要,如果用埋「頓首」就更顯得對當兵入伍表達濃厚既興趣.定係根據佛洛依德心理分析9UP學說,已經反映緊佢潛意識想同阿Yuki 囡囡關係提昇去更高層次呢?不得而知.
認真講句,我係女仔我都唔buy 呢一套,尤其是第一句「唔好意思咁夜...」咁你又send,分明傲嬌啦.然後最後一段「有咩問題再找我啦,爸爸一定會幫我的乖女」竟然突然又由粵語書寫轉番做書面語,好明顯佢都係唔慣用廣東話入文.如果仆擇早D出黎普渡眾生,咪唔會搞成咁囉.其實想做鬼父都係人情之常,但寫開廣東話就要努力寫埋其他,咁先得架!


text:
早幾年前,日本AV界有一位橫行業界嘅女優,佢天生一副蘿莉面孔,身材纖巧又白滑,但係床上表現如狼似虎,癡味十足,呢位就係大澤佑香.但自從阿妹改行玩攝影同繪畫插畫之後,大家好難再欣賞到其演出,幸好佢後繼有人,就係宮地由梨香喇!
好多人都認為日本AV女優要走紅,最基本要有一副激凸身材,但事實上並非如此,好似經典女優小沢圓咁,上圍唔夠斤両之餘,條腰仲相當圓,但係亦一樣可以紅到嚟香港.所以宮地由梨香即使冇巨乳,憑住出色演技一樣可以上位.今年21歲嘅由梨香於上年年中出道,據聞佢原本係大阪一間電視台嘅藝人,所以佢下海拍AV嘅消息,曾經掀起一陣哄動.撇開藝人身份唔講,由梨香亦有足夠賣點,其樣子秀麗又討好,雙眼精靈又有神采,雖然上圍只得A Cup,但係渾圓又彈手嘅美尻非常吸引,足以彌補唔夠肉地嘅缺點.
由梨香貌美如花,靠個樣就已經殺晒,但係喺家陣巨乳女優橫行嘅情況下,又點樣突圍呢?其實,唔少中年男人都表示唔鍾意巨乳妹,因為佢哋嘅老婆好多都中年發福,上圍同時增大,故此一見到巨乳就令佢哋聯想到隻老虎乸,反而微乳妹就令佢哋回憶起純真初戀女友.故此,由梨香憑微乳吸納到一群中年粉絲支持,而其演出則同時吸引到年輕AV迷,阿妹面對男優嘅時候扮到好怕醜,不時嗲聲淫叫,係男人都畀佢嗲到慾火直線上升啦!然而,由梨香好多時都只係扮豬食老虎,一旦作出反擊,就會擒住男優嚟砌,一邊玩弄男優嘅要害,一邊露出猥褻微笑,就算男優打孖上,阿妹亦冇有怕,絕對係一位好色小妖精!
碟名:《白板無垢特濃精華液生中出》
片長:130分鐘
出品:Waap's
內容:宮地由梨香將自己胯下嘅毛髮剃清光,然後用白板同男優大玩鮑魚磨海參,男優難忍快感,結果走火收場.
年齡:21歲
身高:5呎
三圍:32-22-31
撰文:賢